
UVOD 


Prije dvije godine primio sam dugo pismo od jednog 
Iračanina koji je studirao u Egiptu. Ukratko rečeno, autor 
pisma razmijenio je mišljenja s nekolicinom istaknutih 
profesora sa el-Azhara. Razgovarali su o Nedžefu el- 
Ešrefu, profesorima tog studentskog centra i njihovom 
načinu predavanja kao i o duhovnom životu u haremu 
Hazreti Alija (a.s.). 

Obrazovani ljudi Kaira nedvojbeno imaju sve riječi 
hvale kada je riječ o studentskom centru u Nedžefu. 
Također su veoma impresionirani visokim stepenom 
prosvijećenosti njegovih profesora i alima. No, uprkos 
tome, ne ustežu se kazati: ,,O, kakva šteta! Oni su šije." 

Autor pisma kaže da gaje to jako čudilo i da im je često 
prigovarao: 'Gospodo, šije su muslimani i dio su 
muslimanske zajednice.' Ali, oni bi odgovorili: 'Ne, 
gospodine! Šije nisu muslimani. Šta šiizam ima sa 
islamom? Pogrešno ga je svrstavati među islamske pravce 
i svjetske religije. To je plan 1 politički trik koji su smislili 
Iranci kako bi zbacili umejadsku vlast i uspostavili halifat 
Abasida. Kakve to veze ima s onim što je Bog odredio?" 

U nastavku mladić piše: 'Poštovani gospodine! Ja sam 
mlad i nemam znanja o vjeri. Ne razumijem se ni u 
filozofiju ni u religijski razvoj, niti mi je poznat njihov 
istorijski rast. Stoga su se u meni pojavile izvjesne 
sumnje.' 

Nakon tih riječi, ovaj student čuvenog univerziteta u 
Kairu izrazio je želju da mu kaže šta je istina i odagnam 
njegovu zabrinutost. Također je kazao da će u meni vidjeti 
glavnog krivca ako skrene s pravog puta, jer nisam 
udovoljio njegovom zahtjevu. 

Stoga sam smatrao neophodnim da mu odgovorim, te 
sam mu napisao pismo u kojem sam naveo odgovarajuća 
objašnjenja. Moram ipak priznati da su moje brige bile 
daleko veće od nedoumica ovog mladića. 

Pitao sam se kako je moguće da jedna kulturna zemlja 
poput Egipta — kolijevka islamskog učenja, centar 
arapskog svijeta, ili bolje rečeno centar cijelog islamskog 
svijeta, bude tako neobaviještena 1 neprijateljski 
nastrojena? Do mojih je ruku slučajno došla knjiga 'Fadžru 
'1-islam' poznatog autora Ahmeda Amina. Počeo sam je 
čitati i kad sam stigao do mjesta gdje piše o šijama imao 
sam osjećaj da nije pisao knjigu već gradio kule u zraku. 
Kada bi danas neko i iz najudaljenijih krajeva poput Kine 
napisao nešto tako neodgovorno, ne bi mu moglo biti 
oprošteno. 

Bilo kako bilo, drago mi je da je student iz Iraka rekao 
istinu i pomislio sam, ako ljudi poput Ahmed Amina tako 
razmišljaju, šta je onda tek sa nepismenim ili polu 
pismenim svijetom. Ipak, danas svaki musliman podržava 
jedinstvo i bratstvo među muslimanima vjerujući da bez 
tog jedinstva ni naš život ni smrt ne bi imali smisla. 

Uistinu, kad bi naša muslimanska braća poznavala 
šitsku religiju, sa takvom literaturom, koja je samo uzrok 
međusobnog neprijateljstva 1 ide na ruku imperijalistima i 
nevjernicima, bilo bi davno gotovo. 

Analizirajmo sada rečenicu iz knjige Fedžru 1-islam i 
razmislimo o tome kakvu poruku ona šalje: ,,Istina je da je 
šlizam bio utočište onima koji su uništili islam." str 330. 

Autor nije nimalo nevin. Znao je da će ga pero kritičara 
osuditi, kao 1 to da će njegovo agresivno nastojanje 
povrijediti osjećanja jednog naroda koji broji desetine 
miliona ljudi 1 ima veliku moć u islamskom svijetu. 

Stoga je bilo dosta iznenađujuće kad je prošle godine 
(1349. p.H) ovdje došla kulturna delegacija iz Egipta koja 
je brojala trideset članova među kojima je bio i Ahmed 
Amin. Cijela delegacija je došla kod mene. Bila je noć 
mjeseca ramazana i skup je bio veliki. Čim sam ugledao 
Ahmeda Amina sjetio sam se Fedžru 1-Islama, jer su tu 
knjigu već vidjeli neki od naših alima. Uložili smo 
prigovor, ali uz poštovanje 1 vrlo blago kako ne bismo 


povrijedili njegova osjećanja. Ahmed  Aminovo 
objašnjenje bilo je da nije raspolagao s dovoljno 
informacija i literature. Na to smo kazali: , Gospodine, kad 
neko želi o nečemu da piše, prvo sakupi materijal _i 
potpuno ispita stvar. U protivnom, uopšte nema pravo 
pisati o toj temi." 

Poslužite se šitskim bibliotekama. One su jako dobro 
opremljene. Pogledajte i našu biblioteku. U njoj se nalazi 
oko pet hiljada tomova i većinu knjiga su napisali suniti. 
To je samo zbirka malog grada Nedžefa. Čudno je da 
Egipat, u kojem se nalaze brojne velike biblioteke, nema 
šitske literature! 

Naravno, ti ljudi ništa ne znaju o šijama, ali se ne 
ustručavaju da o njima pišu sve što im padne na pamet. 

Još je čudnije da naša suni braća iz Iraka, iz našeg 
komšiluka, ne znaju ništa o šijama. Prije nekoliko mjeseci, 
jedan mladić, šija iz Bagdada, u pismu je napisao da se 
zadesio u Delijemu (mjesto odmah pored Bagdada). Suniti 
su tu većinsko stanovništvo. On se s njima zbližio i 
posjećivao njihova okupljanja. Stanovnici Delijema bili su 
neobično impresionirani njegovim uzornim ponašanjem i 
moralom, te su ga toplo primili. Ali kad su saznali da je 
osoba koja ih je toliko oduševila bio šija, njihovom 
čuđenju nije bilo kraja. ,,Mi smo mislili da pripadnici te 
sekte nemaju nimalo kulture niti išta civilizacijskog, 
mislili smo da su to obični divljaci." 

Na kraju pisma mladić me je zamolio da dam sve od 
sebe da svojim perom razbijem predrasude tih ljudi i 
predstavim pravu sliku šiizma. 

Nakon izvjesnog vremena isti mladić je otišao u Siriju 
gdje je proveo ljeto. Odatle je otputovao u Egipat. Iz Kaira 
je poslao drugo pismo u kojem je kazao da situacija u 
Egiptu nije ništa drugačija od one u Delijemu. ,,Ovdje je 
slika o šijama ista. Stoga mislim da vam je dužnost da im 
predočite istinu. Vjerujte, predstava koju o šijama ovdje 
ima običan svijet jednostavno je nepodnošljiva." 

I to nije sve. Lažne informacije koje se neprestalno 
objavljuju u časopisima u Egiptu, Siriji, itd. nisu manje 
bolne. Oni koje napadaju nevini su poput Jusufa, ali na 
žalost za neznanje i fanatizam nema lijeka. 

Šutjeti na ovakve stvari značilo bi prihvatati nepravdu, 
pa sam odlučio da progovorim. Ali, da budem jasan, ja ne 
želim odgovarati onima koji iznose neistine o šijama, nego 
skinuti veo neznanja s očiju ostalih muslimana kako bi 
jasno vidjeli istinu. Prava slika o šijama mogla bi zauvijek 
začepiti usta svima onima koji su neprijateljski 
raspoloženi prema njima. Također se nadam da bi to 
moglo ispraviti neslaganja među muslimanima te pomoći 
da pisci poput Ahmeda Amina nikada više ne dobiju 
priliku da se upuste u destruktivne aktivnosti. 

Autor Fedžru l-islam-a piše: ,Istina je da je šiizam 
utočište za one koji žele uništiti islam kroz neprijateljstva 
i isprazne priče, kao i onima koji su u islam uveli drevna 
jevrejska, kršćanska i zoroastrijanska vjerovanja." U 
nastavku piše: ,,Tako je vjera u redžat (povratak) ono u šta 
vjeruju Izraelćani. Osim toga, šije vjeruju da je vatra 
(džehennema) za njih 'haram". Izraelćani također kažu da 
ih vatra neće dodirivati osim samo nekoliko dana. Uticaj 
kršćanstva se ogleda u tome što neke šije imame 
poistovjećuju s Bogom kao što to kršćani čine sa Kristom. 
Oni također tvrde da su imami stapanje 'Lahuta' 1 'Nasuta' 
(božanskog i zemaljskog). Prema njihovom vjerovanju 
poslanstvo i risalet (vjerovjesništvo) se ne prekidaju. 
Smatraju da je poslanik onaj koji je dio božanskog 
(lahuta). Pored toga dio šitskog vjerovanja je i putovanje 
duša, Božije fizičko tijelo i 'hulul' (da Bog ulazi u drugo 
tijelo) što je također vjerovanje Brahmina, filozofa i 
obožavatelja vatre." 

Suzdržaću se od odgovora iz straha da se ne uništi 
jedinstvo i ne posije mržnja među muslimanima. Inače bi 
bilo veoma lahko pokazati ko su bili ljudi koji su uveli 

neislamske običaje u islam u cilju urušavanja i podjele 
islamske zajednice. 

Naravno, volio bih upitati autora Fedžru 1-islama: 
, Poštovani gospodine, koja je to grupa šija htjela da uništi 
islam? Je li to bila ona prva grupa odabranih Poslanikovih 
ashaba kao npr Selman Muhamedi, Abu Zar Gifari, 
Migdad, Amar, Huzejma, Zu Šehadetejn, Abu Tihan, 
Hudejfa Jemeni, Zubejr, el-Fadl ibn el-Abas 1 njegov 
poštovani brat Abdulah, Hašim ibn Utba, el-Mergal, Ebu 
Ejub el-Ensari, Aban 1 njegov brat Halid, sinovi Saida ib 
el-As-a, Ibn Ka'b i Anas ibn el-Haris koji su čuli da je 
Božiji Poslanik (s.a.v.a.) rekao: ,,Moj sin Husein (a.s.) bit 
će ubijen u mjestu zvanom Kerbela. Pa ko god od vas tada 
bude živ neka mu pomogne."" Tako je Anas ispio čašu 
šehadeta desetog muharema, ( vidjeti ,,el-Isabah_ fi 
ma"'rifati' sahaba i ,,el-istti'ab fi ma'rifati sahabah "). Ove 
dvije knjige o životima ashaba su najautentičnije sunitske 
zbirke. 

Ako bismo pokušali napraviti listu ashaba koji su bili 
šije i dokazati njihov šiizam trebala bi nam pozamašna 
knjiga. A činjenica je da takvo nešto nije ni potrebno 
zahvaljujući trudu šitske uleme. Izvrsno remekdjelo ,,ed- 
Deredžat rafi'h fi tabagatuš-Ši'a kojeg je napisao Sejid Ali 
Han (autor es-Selefa i standardnog rječnika Terazu |- 
Lughan) opisuje eminentne ličnosti porodice Hašim, kao 
što su Hamza i Akil Sa'id Hudri, Kejs ib Sa'id ib Ubada, 
Burejda, Bura' ibn Malik, Habab ibn el-Irs, Refa'a ibn 
Malik, Amir ibn Wa'ila , Hind ibn Bi Hala, Džu'da ibn 
Hubejra, Mahzumi i njegova majka Um Hani Bint Abi 
Talib i Bilal Ibn Rijah mujezin itd. 

Vjerujem da je u knjigama o životima ashaba kao što 
su ,Isaaba", ,Asadu 'l-gaba" i ,Istiaab'" sakupljeno oko 
tri stotine imena istaknutih ashaba, a moguće je da je neko 
sakupio 1 više od toga. 

Jesu li ove ličnosti htjele da unište islam? Da nije bilo 
oštrog mača šitskog imama Alija ibn Ebu Taliba, o kojem 

svjedoči 'Sakalejn' (Božija knjiga i Ehli Bejt) u bitkama na 
Bedru, Uhudu, Hunejnu i Ahzabu ne bi došlo do 
impozantnog razvoja islama. Abdu '-Hamid Mu'tazeli 
počinje svoju poemu u njegovu slavu: ,,Da ne bi njegovog 
mača, islam bi....Y 

Jeste, da nije bilo Zulfikara (hazreti Alijevog mača) i da 
Allahov lav nije istupio naprijed, kao što je to uradio i prije 
i poslije hidžre, da nije bilo iskrene pomoći hazreti Ebu 
Taliba, čuvenog Alijevog (a.s.) oca i da nije bilo 
izvanredne pomoći hazreti Alija Murtaze (a.s.) u Meki i 
Medini, pobunjeničke grupe Kurejša i krvožednih vukova 
Arabije dokrajčili bi islam dok je bio još u povoju. 

Muslimani ne pridaju gotovo nikakvu pažnju onome 
što je Abu Talib učinio za islam i nisu ga čak spremni ni 
nazvati muslimanom. Na suprot tome, kad govore o Abu 
Sufijanu, uzroku svih problema Božijeg Poslanika 
(s.a.v.a.) bez oklijevanja mu daju pravo da je bio u islamu, 
iako svi znaju da se nerado i preko volje svrstao među 
muslimane. Kad je hazreti Osman postao halifa, Abu 
Sufijan je bio taj koji je uzviknuo: ,,Umejevići! Lopta je 
sada naša. Kunem se onim čime se Abu Sufijan kune, da 
nema ni dženneta ni džehennema!" 

Ukratko, većina sunita Abu  Sufijana = smatra 
muslimanom, a što se tiče Abu Taliba koji je bio velika 
podrška islamu (čije je vjerovanje jasno iz izjave: 'Po meni 
je Muhamedova vjera najbolja od svih vjera na svijetu.'), 
on se etiketira kao nemusliman. Je li Abu Talib bio toliko 
slab ili plitke pameti da je znao da je Muhamedova 
(s.a.v.a.) vjera najbolja, a nije je slijedio, jer se bojao ljudi? 
Treba biti jasno da je on bio u središtu Mekanske snage i 
moći. 

Ispitajmo sada još jednom priču o rušenju islama. Da li 
su ove osobe (o kojima smo upravo govorili) te koje su 
rušile islam, ili je to pak bila grupa iz narednog perioda 
poznata kao tabiini (sljedbenici) u koje spadaju Ahnaf ibn 
Kejs, Suvejd ibn Gufla, Atija, Ufi, Hakam ibn Atiba, 

Salim ibn Abi Džud, Ali Abi Džud, Hasan ibn Salah, Said 
ibn Džubejr, Said ibn Musejab, Asbag ibn Nabata, 
Sulejman ibn Mohran i Jahja ibn Jamar Advani? Poslije 
njih su došli tabiinu tabiin (sljedbenici sljedbenika) koji su 
udarili temelje islamskim učenjima, osobe kao što je Abu 
'l-Asvad Duali, utemeljitelj sintakse, Halil ibn Ahmed, 
osnivač leksikografije i nauke o rimi u poeziji, Abu 
Muslim Ma'ad ibn Muslim Al-Hira, osnivač gramatike čiji 
je štizam potvrdio čak 1 Sujuti (El-Muzhir, tom 2) i Sakit 
Jakub ibn Ishak, vodeći u arapskoj književnosti. Među 
vodećim komentatorima Kur'ana je i istaknuti Abdulah ibn 
Abas, koji je van svake sumnje bio šija. Zatim slijede 
imena poput Džabira ibn Abdulaha Ensarija, Abi ibn 
Kaba, Saida ibn Musejeba i Muhameda ibn Omera 
Vakidija prvog sakupljača i urednika kur'anskih znanosti. 
(Ibn Nadim je potvrdio da su svi oni bili šije. ,,Er-Ragib" 
je naziv Vakidijevog tefsira). 

Među osnivačima znanosti o hadisu je Abu Rafi, 
oslobođeni rob Božijeg Poslanika (s.a.v.a.) 1 autor knjige 
 El-Ahkam ve 's-sunan ve 'l-gadaja"'. On je imao posebno 
prisan odnos sa Amir el-mu'mininom (a.s.). Za vrijeme 
njegovog halifata bio je zadužen za blagajnu u Kufi, a 
njegovi sinovi su također bili istaknute ličnosti. Ali ibn 
Rafi bio je sekretar Amir el-mu'minina (a.s.). Nakon svog 
oca bio je prvi koji je pisao o fikh-u, a njegov brat, 
Abdulah ibn Rafi prednjačio je u pisanju o historiji i 
bilježenju događaja vezanih za muslimansku zajednicu. 

Abu Hašim ibn Muhamed ibn Hanefija prvi je pisao o 
prirodi islamskog vjerovanja. Napisao je mnogo dobrih 
knjiga na tu temu. Pomenimo i rad Ise ibn Revzaha koji je 
živio sve do vremena Abu Džafera (imama Bakira). Sve 
navedene osobe živjele su prije Vasil ibn Ata i Abu Hanife 
i ako je vjerovati Sujutiju, ovi posljednji su bili najraniji 
pisci islamskog učenja 1 vjerovanja. 

Nadalje, osvrnimo se na dvojicu eminentnih šija, Kejsa 
en-Nasira i Muhameda ibn Alija Ahvala (poznatog kao 

Mu'min et-Tag), te Hišama ibn el-Hakama i en-Noubaht, 
istaknutu porodicu koja je služila ciljevima islama preko 
više od stotinu godina. Među njihovim ostvarenjima od 
izuzetnog značaja je ,,Faslu 'l-jakut'". Među učenicima 
Hišama Ahvala i en-Nasira posebnu pažnju zavrjeđuju 
Abu Džafer Sakak Bagdadi, Abu Malik Zuhak Hazrami, 
Hišam ibn Salim i Junus ibn Jakub. Oni su s izvanrednom 
razboritošću učestvovali u debatama s pripadnicima 
drugih religija nudeći neoborive dokaze o temama poput 
Božije jedosti i imameta. 

Da su sve teme njihovih naučnih rasprava sakupljene u 
jednu knjigu, posebno Hišama ibn Hakama, bilo bi to 
veoma vrijedno djelo. Da bismo pomenuli sve šitske 
filozofe 1 učenjake trebali bi nam brojni tomovi. 

Stoga bih zamolio autora Fedžru '1-islama da mi kaže 
da li su ove osobe nastojale uništiti Božiju vjeru, ili su 
danonoćno savjesno radili kako bi zabilježili historijske 
činjenice i događaje, te sakupili izvještaje koji su se ticali 
života, bitaka, mudžiza i čistote ličnosti Božijeg Poslanika 
(s.a.V.a.). 

Pomenimo s tim u vezi i jednog od najistaknutijih 
učenjaka Osmana el-Ahmara Tabii-a (preselio 140. p.H.). 
Bio je učenik imama Džafera Sadika (a.s.). Poslije njega 
su Hišam ibn Muhamed ibn Saib Kalbi, Muhamed ibn 
Ishak Matalabi i Abu Mehnab Azdi nastavili rad u ovom 
polju. Svi pisci kasnijih generacija koristili su njihova 
djela kao izvorni materijal. 

Analiziramo li listu historičara, zaključićemo da su svi 
eminentni pisci bili šije. Npr, sakupljači Kitab e-Mahasin- 
a bili su Ahmed ibn Muhamed ibn Halid Bargi, Nasr ibn 
Muzahim Mangari, Ibrahim ibn Muhamed ibn Sa'd Sakafi, 
Abdu 'I-Aziz Džuludi Basri Imami, Ahmed ibn Jakub (čija 
je knjiga Tarihu 'l-Jakubi izdata u Evropi), Muhamed ibn 
Zekerija, Abu Abdilah Hakim, el-Masudi, autor ,,Murudž 
edheb''-a Muhamed ibn Ali ibn Tabatabai, autor ,,Adabu 

es-sultanija" 1 stotine drugih alima koje ne možemo ovdje 
navesti. 

Među ljudima od pera, šije prednjače. Mogli bismo ih 
svrstati u tri grupe. Prvoj pripadaju ashabi. Svi slavni 
književnici među njima bili su privrženi šiizmu. Naabiga 
Džudi, npr. učestvovao je u bici na Sifinu na strani Alija 
(a.s.) i njegovi stihovi buđenja (redžaz) koje je posvetio 
tom događaju svima su dobro poznati. Urve ibn Zejd el- 
Hejl također je bio sa Imamom u bici na Sifinu. Neki će 
potvrditi da je Lubejd ibn Rabi'ah Amiri također bio šija. 
Abu Tufejl Amir ibn Va'ilah, Abu '1-Asvad Du'uli, Ka'b 
ibn Zuhejr autor Banet Sa'id-a također, ali je ovdje 
premalo prostora da bismo ih sve pomenuli. 

U drugu grupu ubrajamo savremenike tabiina. Među 
njima posebno mjesto zauzimaju e-Farazdak, Kumejt, 
Kasir, Sejid Humerri i Kej ibn Darih. 

Trećoj grupi pripada drugo stoljeće nakon hidžre: Abu 
Navas, Abu Tamam, Bahtari, Da'bil Huza'1, Diik el-Džin, 
'Abd es-Selam, Abu š-Šejs, Husejn ibn Duhak ibn Rumi, 
Mensur en-Nemri, Ašja' Eslami, Muhamed ibn Vehib i 
Sari' el-Gavani. Štaviše, za vrijeme vladavine Abasida, svi 
istaknuti pisci, osim Mervana ibn Ebi Hafse i njegovih 
potomaka, bili su šije. 

Među slavnim pjesnicima i piscima četvrtog stoljeća 
poslije hidžre mnogo je šija: Mutanabi Magrib ibn Haani 
Andalusi, ibn = et-Ta'avidi, Husejn Hadžadž (autor 
Medžnuna), Mehjar Dejlami, Abu Faras Hamdani (za 
kojeg kažu da je poezija s njim počela i završila). 
Navešćemo ovdje još neka šitska imena među kojima su: 
Kašajum, Naaši, Sigir, Naši' Kebir, Ebu Bekr Hvarizmi, 
Badi' Hamadani, Tugra'i, Džafer Šems el-Hilafa, 'Amare 
el-Jemeni, Vida'i Zaahi, ibn B esam Bagdadi, Sibt ibn 
Ta'avidi, Selami, Nami itd. 

Činjenica je da su šije dostigle tako visok položaj u 
književnosti da eksperti moraju reći: 'Ima li ijedan 
književnik da nije šija?' Vrijedi pomenuti da je za neko 

dobro književno djelo uobičajeno bilo reći da je tako dobro 
kao da ga je napisao neki šija. Neki kažu da su Mutanabi i 
Abu 'l-ula' također bili šije (molimo pogledajte neke od 
njihovih stihova). 

Šija pjesnici iz porodice Kurejš kao što su Fadl ibn 
Abas (čije je životopis opisan u djelu 'el-Agani'), Abu 
Dihbal Džemhi, Vahih ibn Rabi'a, te književnici Šerif 
Radi, Murtaza, Šerif Abu'l Hasan 'Ali 'Alavin Džumani sin 
Širifa Muhameda ibn Džafera ibnMuhameda obn Zejda 
ibn 'Alija ibn el-Husejna također su vrijedni pomena. 

Šerif Džumani je imao običaj reći: ,Ja sam pjesnik. 
Otac mi je bio pjesnik i djed mi je bio pjesnik." Muhamed 
ibn el-'Alevi bio je istaknuti književnik. Njegovi biseri 
mudrosti su do nas došli zahvaljujući Abu 'l-Feredžu 
Isfahaniju. Do više detalja možemo doći proučavanjem 
 NVNasmetu 's-sahr tešejju! ve ši'r'". U ovom remek djelu 
Šerifa Jemenija nisu pobrojani samo Alevitski književnici 
nego 1 šitski pjesnici iz dinastije Emevija. Npr Zemehšari 
u svojoj knjizi ,,Rabi 'el-ebrar'" pominje 'Abdu 'r-Rahman 
ibn Hakama, Halida ibn Sa'ida ibn Asa i Mervana ibn 
Muhameda Serudži Amvija čije stihove navodimo: 


,, O sinovi Hašima ibn Abd Manafa, 

Gdje god da sam vaš sam. 
Vi ste Bogom odabrani. 
Od vas je Džafer Tejjar, 

Božiji lav Ali, amidža Poslanikov Hamza, 
Hasan i Husejn. 
Mada sam od loze Emevija 
Ja ništa nemam s njima. " 


Vrijedno je pomenuti i Ebu Verda, poznatog osnivača 
Nedždi i Iraki škola. Pored pomenutih iz ove loze postoji 
još imena vrijednih pomena, ali je ova knjiga pisana bez 
prethodne pripreme, pa ih je teško sve navesti. 

Proučavajući historiju velikih kraljeva, istaknutih 
političara, državnika i vezira vidjećemo da je i među njima 
bilo eminentnih šitskih ličnosti. Pored Fatimidskih 1 
Bevejhidskih vladara, i drugi kraljevi poput El Hamadana, 
Benu Mazida, Benu Vasisa, Imrana ibn Šehida, Mukalida 
ibn Musejeba, Akilija i Karvaša ibn Musejeba također su 
bili šije. Također vjera u šiizam Vadžihu' d-davla Zu 'l- 
karnejn Taglabija i Tamim ibn Mu'izina vladara Marakiša 
nije nikakva tajna. 

Ako se prisjetimo muslimanskih vezira (ministara) s 
početka islama, vidjećemo da su gotovo svi bili šije. 

Ishak Katib, na primjer, bio je prvi kome je dodijeljena 
titula vezira. 

Abu Selman Hilal = el-Kufi bio je vezir prvog 
Abasidskog halife. Zbog njegovih administrativnih 
sposobnosti Saffah mu je povjerio sve državne poslove. 
Abu Selman je bio poznat kao 'Vezir El Muhamed' zbog 
ljubavi prema El Muhamedu kojeg je pogubio isti taj 
Saffah. 

Ebu Abdilah Jakub ibn Davud bio je vezir el-Mehdi el- 
Abasija. Halifa mu je povjerio cijelu državnu 
administraciju. Stihovi ,,O Benu Umejja! Ustajte! Dižite 
se iz tog drijemeža! Jakub ibn Davud je Halifa", odnose se 
na njega. Kasnije je bio zatvoren, jer je bio šija. 

El Noubaht i Benu Sahl poznate su vezirske porodice. 
Fadil obn Sahl i Hasan ibn Sahl Bili su veziri Ma'muna er- 
Rašida. Hasana ibn Alija iz porodice Benu Furat, halifa 
Mugtadar je tri puta imenovao za vezira. Ebu 'l-Fadl 
Džafer, Ebu '1-Feth Fadl ibn Džafer i Amid Muhamed ibn 
Husejn i njegov najstariji sin Zu'l-kifejatejn Ebu '1-Feth Ali 
ibn Muhamed bili su veziri Rukn ed-Devle. 

Benu Tahir Huza'i također je imenovan za vezira od 
strane Ma'muna. Mahlabi, Ebu Dalf Adželi 1 Sahib ibn 
Ibad također su bili veziri, a veliki političari Magribi i Ebu 
Abdilah Husejn ibn Zekerija koji je nosio epitet 'Šija'. 

Ima i drugih pored njih kao što je Ibrahim Suli, Teleja 
ibn Zerik, Afdal, upravnik Egipta i njegov sin Džafer ibn 
Muhamed ibn Fatit, Abu! Mu'ali Habat-ullah, vezir 
Mustazhira i Mu'jada Muhamed ibn Abdul Kerim Oumi, 
koji je prvo bio vezir Nasira, a kasnije mu je ponuđeno 
mjesto u Mustezhiru. Za vrijeme 'Baramakha', Hasan ibn 
Sulejman bio je na čelu vlade i bilo je poznato da je on 
šija. 

Među drugim šijama kojima su bili povjereni 
administrativni poslovi možemo pomenuti autora 'el- 
Avraga', (Suli) Jahja ibn Selame Hasffaki i ibn Nedim 
(autor el-Fihrista), Ebu Džafer ibn Jusuf i njegov brat Ebu 
Muhamed Kasim (čiji su hvalospjevi i elegije o Ehli bejtu 
bez premca; vidjeti el-Evrak) bili su 'mu'tamad 'umumi 
(čelnici vlade) za vrijeme Ma'muna 1 izvjesno vrijeme 
nakon njegove smrti. Ibrahim Ujsuf i njegov sin, vodeća 
ličnost u poznavanju arapskog jezika i autor 'el- 
Mu'džema', Ebu Abdillah Muhamed ibn Imran Marzbani, 
također su vrijedni pomena, a Samani o njima govori kao 
o šijama. Na stotine je drugih osoba čije bi administrativne 
sposobnosti, politička oštroumnost i službe nacionalnim 
interesima trebale opsežne tomove da bi se zabilježile. 

Moj rahmetli otac je pokušao sakupiti životne priče 
različitih šitskih grupa. Svrstao ih je u trideset grupa po 
abecednom redu i sakupio u deset tomova pod nazivima 
'ulema' (učenjaci), filozofi, kraljevi, veziri, astronomi i 
doktori itd. Naziv ove zbirke je 'el-Husun el-Mani'ah fi 
Tabagat eš-Ši'a. Ova ogromna knjiga nikada nije 
dovršena. 

Sada bismo upitali autora Fedžru '1-islama da li su po 
njegovom mišljenju ove osobe koje su utemeljitelji 
islamskog učenja, istinskog znanja i učenja nastojali da 
unište našu svetu vjeru? 

I postavlja se pitanje da li su on i njegov učitelj dr. Taha 
Husein istinski pomagači islama. Ako jesu, onda se 
možemo pozdraviti s islamom ili bismo radije mogli 

navesti stihove pjesnika: ,,Bolje je umrijeti nego imati tako 
uskogrudan pogled na život". 

Nije mi bila namjera pisati naširoko, ali mi ruka nije 
htjela da stane. Nadam se da iz ovoga današnji i budući 
pisci mogu nešto naučiti ili makar biti pažljiviji 1 izražavati 
svoja mišljenja jedino nakon što istraže stvar. 

Veliki islamski mudrac, hazreti Ali ibn Ebu Talib (a.s.) 
rekao je: ,Jezik mudrog čovjeka potčinjen je srcu, a srce 
neznalice potčinjeno je jeziku." 

Mišljenje Ahmeda Amina da je šitsko vjerovanje u 
,redžat" (povratak) došlo iz judaizma krajnje je žalosno. 
Volio bih da je pojasnio da li ,,redžat'" predstavlja glavni 
element šiizma 1 je li to jedan od načela njihovog 
vjerovanja kako bi mu kritika bila opravdana. Ako je to 
sve što zna onda bi mu bilo bolje da drži jezik za zubima i 
sačuva obraz. 

Činjenica je da vjerovanje u redžat nije načelo šitskog 
vjerovanja. Naravno, važno je potvrditi njegovu 
ispravnost, baš kao što 1 druge islamske skupine priznaju 
nevidljivi svijet i predznake Sudnjeg dana, od kojih 
možemo pomenuti dolazak Krista i pojavu Dedžala u što 
vjeruju pripadnici svih islamskih pravaca. Oni se ne 
ubrajaju u islamske principe niti je njihovo poricanje 
uzrok isključenja iz islama, niti je nečije vjerovanje u to 
dokaz da je musliman. Na isti način (možemo 
argumentovati vjerovanje u redžat. 

I zaista, čak 1 da se dokaže da to ima veze sa korjenom 
šitskog vjerovanja, treba se zapitati da li je slaganje sa 
jevrejskim  vjerovanjem = rezultat jevrejskog uticaja. 
Muslimani vjeruju da je Bog jedan. Jevreji također 
obožavaju jednog Boga. Da li na osnovu toga neko ima 
hrabrosti govoriti o uticaju judaizma? Bilo bi zanimljivo 
znati šta ti ljudi, koji se upuštaju u podrugivanja 1 klevete, 
imaju da kažu na to. 

,Svemogući Bog će grupi ljudi dati život po drugi put." 
Je li to nemoguće? Zar ta priča nikada nije spomenuta u 

Božijoj knjizi? ,, Zar nisi čuo o onima koji su iz straha od 
smrti iz zemlje svoje pobjegli — a bijaše ih na hiljade. Allah 
im je rekao: ,, Pomrite!'" — a poslije ih je oživio. (Kur'an, 
2:243). Zar ovaj ajet nikada niko nije pročitao? ,, A na Dan 
kada od svakog naroda sakupimo grupu onih koji su 
dokaze Naše poricali..."! (Kur'an, 27:83). Da se ovo odnosi 
na Sudnji dan, onda ne bi bilo riječi o grupi iz svakog 
naroda, nego o svim ljudima koji će biti proživljeni. 

Ovo nije ništa novo. Redžat je predmet napada uleme 
većine zajednica. Kad god nemaju osnova da kritikuju 
vjerodostojnost hadisa kojeg je prenio neki ugledni Šija, 
počinju ismijavati šije i njihovo vjerovanje u redžat kao da 
se radi o idolopoklonstvu ili politeizmu. Vezana Za ovaj 
problem je dobro poznata priča o Mu'min el-Taku i Ebu 
Hanifi. No, ipak mislimo da ova tema ne zavrjeđuje dalju 
argumentaciju. Dovoljno je što smo dokazali moralnu 
izopačenost određenih zalutalih osoba. 

Autor Fedžru 'l-islama kaže: ,Džehennemska vatra 
Samo Bog zna iz koje je ovo šitske knjige preuzeto. Volio 
bih da je ovaj 'obaviješteni' pisac imao neki bolji dokaz 
kojim bi potkrijepio svoju tvrdnju. 

U šitskim knjigama se jasno kaže: ,,Džennet je nagrada 
za pokorne Božije robove, čak i da se radi o Abesinijskom 
robu, a džehenem je za pokvarene, makar oni bili sejidi iz 
plemena Kurejš. Predaje o ovoj temi prenose se od časnih 
Imama (a.s.) i toliko su brojne da ih je teško sve navesti. 
Ako se ova izjava navedenog autora odnosila na 
posredovanje Poslanika (s.a.v.a.) i Imama (a.s.) onda je 
naravno, pitanje posredništva druga stvar u koju vjeruju 
svi muslimani. O ovoj temi biće više riječi u drugoj knjizi. 

Dovoljno je reći da šitsko vjerovanje u redžat nije 
nikakav dokaz tvrdnji da je šiizam preuzet od judaizma. 

Ebu Hanifa se oko nekih pitanja u vezi sa brakom slaže 
sa zoroastrijancima. Da li bi, analogno tome, bilo 
primjereno reći da se 'fikh' Ebu Hanife zasniva na 

zoroastrianizmu? U prilog tome možemo reći da je bio 
porijeklom Iranac. Ukratko, putem ovakvih neosnovanih 
tvrdnji, ciljano se izaziva pomutnja i nesloga među 
muslimanima različitih pravaca i učenja. 

Navodni uticaj kršćanstva na šitsku vjeru je još jedno 
izrugivanje, koje nije ništa manje bolno. Bilo bi pošteno 
da Ahmed Amin to malo bolje istraži. Sekte kao što su 
Kitabije, Garabije, Alevije, Muhmese, Bazije i Gulati on 
smatra šijama, iako su to, kao i Keramiti, otpadne grupe 
koje nemaju veze sa šiizmom. Šije imamije i njihove 
religijske vođe potpuno se distanciraju od ovakvih škola. 
Navedene sekte su daleko i od kršćanstva, tvrdeći da je 
Imam inkarnirani bog. Njihovo shvaćanje neobično je 
slično vjerovanju mistika. To se da zaključiti na osnovu 
izjava dobro poznatih mistika kao što su Haladž, Džilani, 
Rafai i Bedevi koji su za sebe smatrali da su dostigli stepen 
iznad božanskog, pa i iznad samog Boga. 

Ali šije imamije, kojih ima na milione u Iraku, Iranu, 
Indijskom poluostrvu i Afganistanu su šije koje takva 
vjerovanja smatraju nevjerničkim i devijantnim. Njihova 
vjera je čisti 'tewhid' (Božija jednost). Niti vjeruju da je 
Bog sličan nekom stvorenju niti smatraju da Njegovi 
savršeni atributi mogu biti manjkavi ili uporedivi sa 
atributima Njegovih stvorenja. Svaki koncept koji 
predstavlja negaciju Njegovog vječnog bitka i atributa 
potpuno je pogrešan. 

Metafizičko vjerovanje šija pažljivo je objašnjeno u 
brojnim knjigama. Manja knjiga 'et-Tedžrid' od Nasiru din 
Tusija, ili monumentalno djelo 'Kitab el-Asfar' od Sadru 
din Širazija zavrjeđuju proučavanje ove teme. Na hiljade 
je knjiga u kojima se dokazuje pogrešnost reinkarnacije i 
božanskog ujedinjenja. Ali autor Fedžru 'l-islama 
podizanjem potpuno pogrešnih optužbi protiv šija, ne čini 
nikakvu uslugu islamu niti njegovom umetu. Budući da 
smo pokazali da je knjiga Fedžru 'l-islam puna lažnih 
tvrdnji i optužbi nepotkrijepljenih dokazima, preći ćemo 

na druge oblasti u kojima postoji nerazumijevanje. (Ovu 
knjigu i njenog autora spomenuli smo kao primjer da 
bismo pokazali kakvo neznanje mora da vlada među 
običnim svijetom kad su pisci i ulema većinske zajednice 
takvi kakvim smo ih opisali). 

Problem je u tome što oni koji pišu o šijama kao svoje 
izvore navode autore poput Halduna i Ahmeda ibn 
Rabbiha Andaluzija. Čak šta više, da bi pokazali koliko su 
liberalni, današnji pisci kao autoritete navode profesora 
Velhauzena i profesora Dozija. Ali nikome ne pada ni na 
pamet da spomene neki šitski naučni rad. Stoga kad šija 
čita ovakve knjige nailazi na slične besmislice kao u knjizi 
'el.Muhadirat' Ragiba Isfahanija. Ovaj autor piše: ,,Na 
sudu Džafera ibn Sulejmanija jedan je musliman svjedočio 
o nečijem nevjerstvu. Kad su ga pitali šta zna o optuženom 
rekao je: 'Ovaj čovjek je mu'tazilija. On je nasibija, 
havarija, džabirija, refzija. On proklinje Alija ibn Hataba, 
Omera ibn Ebi Kahafa, Osmana ibn Abu Taliba i Ebu 
Bekra ibn Afana. On još vrijeđa Hadžadža koji je srušio 
Kufu na Abu Sufijana i na dan Kata'if-a (dan ašure) se 
borio protiv Huseina ibn Muavije." Čuvši to Džafer mu 
reče: ,,Proklet bio! Ne znam samo na kojem polju znanja 
bih ti zavidio — historiji, religiji ili geografiji!" 

Što se tiče Abdulaha ibn Sabe, koji se dovodi u vezu sa 
šijama, u svim šitskim knjigama on se pominje s prezirom. 
Najblaže riječi koje šitski autor upotrijebi govoreći o 
njemu jesu: ,,Abdulah ibn Saba — proklet bio!" Neki ljudi 
misle da je Abdulah ibn Saba, poput Medžnuna, Amirija i 
Abu Hilala samo izmišljeni heroj priča i legendi. Tokom 
središnjeg perioda umejadske 1  abasidske vlasti 
prepuštanje užicima, sport i igra su bili toliko upražnjavani 
da je izmišljanje priča bio sastavni dio života u palatama. 

Nije nam bio cilj da se zadržavamo na ovoj temi. Ali 
zbog stalnih napada današnjih autora, smatrali smo 
neophodnim da ukratko predstavimo šitska vjerovanja, 
važne principe i praksu. Važno je pomenuti da su vrata 


22 


idžtihada (nastojanja da se dođe do zaključka u pogledu 
bilo kojeg vjerskog pitanja) u šiizmu uvijek otvorena, i sve 
dok nema povrede 'idžme' (konsenzusa), Knjige (Kur'ana), 
suneta i intelektualnog rasuđivanja, svaki mudžtehid 
(vrhovni religijski učenjak) može imati svoje mišljenje. 
Svako onaj ko prekorači ove granice i izvede Vlastiti 
zaključak smatraće se zalutalim. Njegovo mišljenje biće 
ocijenjeno kao čisto lično, individualno i nepodobno da se 
prema njemu djeluje. 

Nedovoljno je prostora da svaku temu obradimu u 
detalje, pa ćemo objasniti samo osnove šiizma oko kojih 
nema prostora za neslaganje. Nećemo posvećivati previše 
pažnje argumentima i dokazima jer je tako nešto samo za 
velike tomove. Naš jedini cilj je da svi muslimani, 
individualno i kolektivno, saznaju šta su prava šitska 
vjerovanja i da se uzdrže od optuživanja svoje braće za 
pogrešno vjerovanje, kako sebi ne bi nanijeli nepravdu. 
Umjesto da šije smatraju zlim dušama, demonima, 
džinima, zvjerima 1 monstrumima, trebali bi ih smatrati 
posebnim ogrankom svoga društva, jer su šije Hazreti 
Alija (a.s.) Božijom milošću ukrašene istinskom 
islamskom naravi, znanjem i vjerom u Časni Kur'an i 
sunet, blagodetima vjere, lijepim ponašanjem 1 Žive u 
skladu s principima zasnovanim na razumu i sigurnim 
dokazima. 


Muhamed Husein Kašiful Gita, Nedžeful-Ešref, džemadi 
'T-ula 1350. p.H. (1931.) 

PRVI DIO: PORIJEKLO ŠIJA 


Šiizam nije nešto novo, već počinje s početkom islama. 
Utjelovljenje vjerskog kodeksa, pečat Poslanika (s.a.v.) 
posadio je drvo šiizma zajedno sa islamom. Svojim ga je 
rukama zalijevao 1 brinuo o njemu. Drvo je naraslo, 
ozelenilo i počelo da cvjeta za života časnog Poslanika 
(s.a.v.a.). Ali, još nije bilo dalo u potpunosti svoje plodove 
dok je on bio Živ. 

Mi nismo sami u promicanju ove tvrdnje. Čak i 
istaknuti sunitski alimi se slažu s nama. Npr Alame Sujuti 
u svom poznatom komentaru ,,ed-Duru 'l-Mensur"' kaže u 
vezi Božijih riječi ,Hum hajru 'l-berija" (oni su najbolja 
stvorenja) (Sura Čisti dokaz, ajet 7): 

,Ibn Asakir kaže da je Džabir ibn Abdilah rekao: Bili 
smo u društvu Božijeg Poslanika (s.a.v.a.) kad nam se 
pridružio Ali (a.s.). Ugledavši ga Poslanik (s.a.v.a.) je 
rekao: 'Kunem se Svemogućim Bogom u čijoj je ruci moj 
život, da će on (Ali (a.s.)) i njegove šije biti uspješni na 
Sudnjem danu." 

Ibn Adi prenosi od ibn Abasa: Kad je objavljen ajet 
Inne 'l-ledine aamenu ve 'amilu 's-salihat'" (Zaista su oni 
ti koji vjeruju 1 čine dobra djela), Božiji Poslanik (s.a.v.a.) 
je rekao Aliju ibn Ebu Talibu (a.s.): 'Ovo se odnosi na tebe 
i tvoje šije. Bog će biti s vama zadovoljan i vi s Njim na 
Sudnjem danu." 

Ibn Mardava'ih kaže da je hazreti Ali (a.s.) rekao: 
,Božiji Poslanik (a.s.) mi je rekao: 'O Ali! Zar nisi čuo šta 
je Bog rekao: Tnne '-ledine aamenu ve 'amilu 's-salihat 
ulaa'ike hum hajru 'l-berijja'. Zaista se to odnosi na tebe i 
tvoje šije. Obećanje koje vam je dato biće ispunjeno na 
vrelu Kevser. Kad se svi narodi skupe da polože račun za 
svoja djela, tvoji sljedbenici će biti pozvani da istupe 
naprijed. Njihova lica, ruke i noge isijavaće svjetlost." Ova 
tri hadisa se mogu naći u Sujutijevom ,,ed-Durr el- 
mensur". 

Ibn Hadžar je također prenio nekoliko hadisa u svom 
es-Savaiku od Darkutnija. Prenosi da je Umm Seleme 
rekla: ,,O Ali! Ti 1 tvoje šije bićete stanovnici dženneta." 
Ibn Atir navodi da je u vezi s rječju 'gumh' Poslanik 
(s.a.v.a.) rekao hazreti Aliju (a.s.): ,,Kad ljudi stanu pred 
Boga, tvoje će šije biti zadovoljne s Njim i On s njima. 
Tvoji neprijatelji biće izloženi Božijoj srdžbi, a ruke će im 
biti vezane za vratove."' Božiji Poslanik (s.a.v.a.) je stavio 
ruke iza vrata 1 rekao: ,Ovako će biti vezani." 

Vjerovatno je ovaj hadis prenio Ibn Hadžar u svom es- 
Sava'iku. Druga ulema ga također prenosi, što pokazuje da 
je ovaj hadis među dobro poznatim. 

U Zamahšarijevom 'Rabi el-Ebrar-u' nalazi se predaja 
od Božijeg Poslanika (s.a.v.a.); O Ali! Na Sudnjem danu 
skuti Božije milosti biće u mojim rukama, a moji skuti biće 
u tvojim, tvoji će biti u rukama tvojih potomaka, a šije 
tvojih potomaka uhvatiće se za njihove skute. Tada ćeš 
vidjeti gdje ćemo biti smješteni (tj. u džennet)." Brojne 
slične predaje nalaze se u Musnedu Ameda ibn Hanbala, 
kao i od Nasa'i-jevom Hasa'is-u itd. 

Iz ovih predaja se vidi da je Poslanik islama (s.a.v.a.) 
nebrojeno puta spominjao Alijeve (a.s.) šije 1 isticao da će 
oni na Sudnjem danu biti uspješni i sigurni, kao i to da je 
Bog s njima zadovoljan i oni s Njim. 

Svako onaj ko vjeruje da je Božiji Poslanik (Ss.a.v.a.) 
utjelovljenje istine i da se ajeti koji počinju sa 'ma jentigu 
'an il-havaa' (On govori samo ono što mu se objavljuje) 
odnose na njega, shvatiće da su ovi hadisi istina. Oni koji 
smatraju da se navedeni hadisi odnose na sve Poslanikove 
(s.a.v.a.) drugove, nisu razumjeli njihovo pravo značenje. 

Znamo da je za vrijeme Poslanika (s.a.v.a.) grupa 
istaknutih ashaba bila posebno privržena hazreti Aliju 
(a.s.). Svaki od njih ga je smatrao ne samo svojim 
duhovnim liderom i prenosiocem učenja Časnog 
Poslanika. (s.a.v.a.), nego 1 istinskim tumačem i 
komentatorom njegovih naredbi i čuvarem njegovh tajni. 

I upravo je ova grupa poznata kao šije. Čak i leksikografi 
podržavaju ovu istinu. Ako pogledate poznate rječnike 'e- 
Nihaja' i 'Lisan ul-'Arab', naći ćete da 'ši'a', znači onaj koji 
Voli 1 slijedi Alija (a.s.) i njegove potomke. 

Ali ako pod riječju ši'a smatramo bilo koju osobu koja 
voli Alija (a.s.) ili koja nije njegov neprijatelj, onda to nije 
ispravno, jer ako ga neko samo voli ili mu nije neprijatelj, 
ne znači i da je ši'a. Ali ako ga osoba u svemu slijedi i 
pokorava mu se, onda je ovdje riječ ši'a primjenljiva. Za 
one koji razumiju arapski, odnose među riječima, značenje 
i kontekst, ovo je kristalno jasno. 

S obzirom na ove realnosti, malo je vjerovatno da bi 
razuman čovjek, nakon proučavanja odgovarajućih 
hadisa, zaključio da riječ ši'a znači musliman općenito, već 
će svakako razumjeti da se to odnosi na posebnu skupinu 
koja je privržena Aliju (a.s.). 

Nadamo se da se iz ovih hadisa neće isvesti zaključak 
da šije sebe smatraju  superiornijim nad ostalim 
muslimanima zbog svoje privrženosti svome vođi. 

Ja se lično ne slažem sa pretpostavkom da su halife, 
koje nisu mogle prihvatiti ovu činjenicu, svjesno prekršili 
Poslanikove (s.a.v.a.) riječi. Moguće je da ih mnogi od 
njih nisu čuli, ili ako su čuli nisu bili u stanju da ih 
ispoštuju. 

Šta više, ako Poslanikove (s.a.v.a.) izjave u kojima 
govori o visokom položaju Amir el-muminina (a.s.) i Ehli 
bejta (a.s.) proučimo bez predrasuda, uočićemo da one ne 
govore samo o općim vrlinama, nego također jasno 
ukazuju na to kako prepoznati položaj i sposobnost lidera 
štizma, te kako doprinijeti uspostavi te škole mišljenja. 

Prema predaji et-Tejr, Poslanik (s.a.v.a.) je jednom 
prilikom uputio sljedeću dovu: ,,O Bože! Pošalji mi svog 
najdražeg roba!'. Odmah potom, u njegovu sobu je ušao 
Ali (a.s.). 


26 


NE 


, Sutra ću predati zastavu onome koji voli Boga i 
Njegovog Poslanika (s.a.v.a.) i koga vole Bog i Njegov 
Poslanik (s.a.v.a.)." 

Ali (a.s.) je s istinom 1 istina je s Alijem (a.s.)." 

Ovi hadisi su većinom iz 'Sahih Buharije! 1 'Sahih 
Muslima' i na hiljade je drugih, njima sličnih. U ovu 
knjižicu ne može da stane svaki od njih. Oni koji žele da 
dalje istražuju mogu se poslužiti knjigom 'Agibat el- 
Enwar' od alame Sejida Hamida Huseina, koja je deset 
puta veća od 'Sahih Buharije' 1 istraživačko je remek djelo 
u oblasti historije. 

Kad se završila poslanička misija i Poslanik napustio 
ovaj svijet, grupa ashaba je poduzela mjere kako halifat ne 
bi došao u Alijeve (a.s.) ruke. 

Uzrok njihovom protivljenju mogla je biti Imamova 
mladost ili mišljenje Kurejša da poslanstvo 1 imamet ne bi 
trebali biti u jednoj porodici tj porodici Hašim. Možda su 
postojali i drugi razlozi koje zbog prostora sada ne 
možemo navoditi. 

I sunije i šije se slažu pak, kad je od muslimana tražena 
prisega, Ali (a.s.) nije priznao vlast Ebu Bekra i prema 
Buhariji (vidjeti poglavlje o pobjedi na Hajberu) nije to 
učinio punih šest mjeseci. Neki od uglednih ashaba, poput 
Zubejra, Amara, Migdada i drugih također su odbili dati 
prisegu Ebu Bekru. 

Činjenica je da Ali (a.s.) nije stremio političkoj moći, 
niti je imao želju da vlada, niti bilo šta drugo osim da bude 
Imam. 

Iz razgovora sa Abasom na Dikaru jasno se da zaključiti 
kojim putem je išao sin Abu Taliba (a.s.). Amir el- 
mu'minin je imao samo jedan cilj, a to je da vjera bude 
sačuvana, da 'ispravno' pobijedi, i da se 'pogrešno' uništi. 
Jedino zbog toga je protestovao. Nije planirao zbaciti 
halife. Da bi vodio i uputio ljude na pravi put, uvijek je 
sarađivao s vlastima. Njegovi mudri savjeti pomogli su da 
islam ojača i da njegovi zakoni budu jasni svima. Da Ali 

(a.s.) nije ovako postupio, ne samo da bi se razbilo 
islamsko jedinstvo, nego bi se ljudi izgubili u labirintu 
neznanja. 

Šije su nastavile slijediti svoga vođu. Vrijeme je 
zahtijevalo da se pređe preko razlika. Iz tog razloga nisu 
se pokušavali organizovati kao posebna grupacija tokom 
vladavine prvih halifa. Naravno, Alijevi drugovi su pratili 
način vladanja svakog od njih, kao i promjene koje su 
uvodili, sve dok konačno narod nije izabrao Alija (a.s.) 
kao svog vođu. Kad je Amir el-mu'minin postao halifa, 
Muavija se pobunio i poslao ogromnu vojsku na Sifin. 

Grupa ashaba je od samog početka bila uz Alija (a.s.). 
Ostali drugovi su također bili na strani Imama. Osamdeset 
uglednih drugova, kao što su Amar ibn Jasir, Huzejma Zu 
Šehadetejn i Ebu Ejub Ensari, gotovo svi ili sa Bedra 
(bitke na Bedru) ili Agbe (bejatu 1-Agbi — zavjet na Agbi) 
pridružili su se Alijevoj strani. Mnogi od njih su za njega 
dali život. 

Borba se nastavila, kao i Muavijine spletke. Kad je 
hazreti Ali (a.s.) ubijen, upravnik Damaska je s 
olakšanjem odahnuo. Sa Muavijinog kraljevskog dvora 
islam je nestao, a oživjeli tiranski običaji nekadašnjih 
kraljeva. 

Alijev (a.s.) pobožan način života, maniri i plemeniti 
karakter bili su potpuno suprotni Muavijinom pokvarenom 
moralu i njegovim bavljenjem Amrom b. El-As-om, 
suprotni od Egipatske uprave, Jezida i njegovog 
despotskog halifata, Zijada ibn Abiha i njegovih aktivnosti 
protiv islama. Muavijina notorna strast i odavanje 
pijančenju jasno pokazuju kakve je bio pameti i kakvo je 
bilo njegovo okruženje. S jedne strane imamo jednostavan 
način života koje je propisivao islam, a s druge raskoš i 
taštinu Abu Sufijanovog sina. Muavijine težnje da postane 
kralj bile su ispunjene teško zarađenim novcem 
muslimana. 

Trpeze emevijskih palata uvijek su bile prepune 
najukusnije hrane. Vezir, Ebu Said el-Mensur ibn el- 
Husejn el-Abi (preselio 422 P.H.) u svom djelu 'Nasr ed- 
Dur' zabilježio je događaj: ,,Ahnaf ibn Kejs priča da je 
jednom bio kod Muavije. Pred njeg a su postavili toliko 
različitih jela da ih je bilo teško izbrojati. Zbunio se kad 
mu je Muavija pružio jelo koje nije prepoznao. Na pitanje 
šta je to, odgovoreno mu je '..pačija utroba punjena 
ovčijjim mozgom, pržena u ulju pistacija i posuta 
začinima'. Kad je to čuo Ahnaf je zaplakao. Muavija gaje 
pitao: 'Što plačeš?' Odgovorio je: 'Pao mi je na pamet Ali 
(a.s.). Jednom sam kod njega sjedio kad se približilo 
vrijeme iftaru. Imam (a.s.) je od mene zatražio da ostanem. 
Donesoše mu zavezanu vreću. Upitam ga šta je unutra. 
Imam mi reče: 'Mljeveni ječam'. Upitah ga. "Postoji li 
kakva opasnost od krađe Zapovjedniče vjernika, pa je 
vreća zavezana, ili je to zbog oskudice?' "Ni jedno, ni 
drugo', reče Imam. 'Brinem se da bi moji sinovi Hasan 
(a.s.) 1 Husejn (a.s.) mogli ovo brašno pomiješati s 
puterom ili maslinovim uljem." Ja opet upitah: 'Da nisu 
puter i maslinovo ulje haram?! Imam (a.s.) odgovori: 
'Nisu, ali pravi Imam mora živjeti poput najsiromašnijeg u 
društvu da se oni u potrebi ne bi posramili.' Muavija reče: 
'Ahnafe, podsjetio si me na osobu čije je izuzetne vrline 
teško poreći.' Mnoge ovakve i slične predaje mogu se naći 
u Zamahšarijevom 'Rabi el-Ebrar'-u kao i u drugim 
zbirkama. 

Muavijin loš karakter bio je neraskidivo vezan sa 
nedozvoljenim djelima. Imao je snažnu i nazajažljivu 
unutarnju želju da dostigne vrhunac moći i vlasti. Prekršio 
je sva obećanja koja je dao Imamu Hasanu (a.s.) i na kraju 
ga i otrovao. Kao rezultat toga muslimani su na sirijsku 
politiku gledali s nepoštivanjem i prezirom. Pravi su 
vjernici shvatili da je Muavija čovjek koji je volio ovaj 
svijet, što je i on sam potvrdio. U Zamahšarijevom 'Rabi 
el-Ebrar-u' prenosi se sljedeća izjava upravnika Sirije: 

'Ebu Bekr je htio da se udalji od ovog svijeta, pa se ovaj 
svijet udaljio od njega. Omer je kušao ovaj svijet, a i svijet 
je kušao njega. Što se tiče Osmana, on se uhvatio za ovaj 
svijet, pa ga je ovaj svijet proganjao ludo. A ja sam se na 
svakom koraku trudio srcem i dušom da ga učinim medom 
i mlijekom. Tako je ovaj svijet postao moj, a ja njegov.' 

Mišljenje ljudi se postepeno mijenjalo. = Bliski 
Poslanikovi (s.a.v.a.) drugovi pričali su muslimanima o 
izuzetnim vrlinama i karakteru Alija (a.s.) 1 njegovih 
nasljednika koje su oni vidjeli svojim očima. Ko ne bi bio 
potresen kad se sjeti Božijeg Poslanika (s.a.v.a.) kako na 
leđima nosi unuke i kaže: 'Šta mislite o vašoj jahalici, nije 
li ona najbolja jahalica; a vi, vi ste najbolji jahači.' I Zar 
ove riječi čistog Poslanika — Hasan i Husein (a.s.) su lideri 
dženetske omladine — ne bi trebali svi da znaju? Istina ima 
pravo da se širi, a oni koji je u sebi nose, žele da je prošire 
i prenesu. Želja za istinom učinila je da obični muslimani 
budu naklonjeni šiizmu, a stvorile su se i prilike za njegov 
napredak. 

Najveći uzrok napretka šiizma bio je krvavi događaj 
koji je pokrenuo revoluciju u islamskom svijetu. Bio je to 
bolni događaj iz 61. P.H. poznat kao tragedija na Kerbeli. 
Pogibija Huseina (a.s.) uticala je na svakoga, čak i one koji 
su živjeli u najudaljenijim dijelovima muslimanske 
zemlje. Drugovi kao što su Zeid ibn Arkam, Džabir ibn 
Abdilah Ensari, Sahl ibn Sa'd Sa'idi i Anas ibn Malik 
preživjeli su Kerbelu. Njihova bol bila je nemjerljiva te su 
zbog ljubavi prema Poslaniku i njegovoj porodici dali sve 
od sebe da se sazna istina o istaknutim vrlinama Ehli bejta 
(a.s.). Umejadski tirani su ih proganjali, pa i ovi preostali 
'ashabi' na kraju postadoše žrtve mača i otrova. No glas 
potlačenih nije bio uzaludan. Muslimani su i te kako bili 
svjesni ovih događaja. Pomno su ih pratili nakon čega su 
mnogi počeli gajiti ljubav prema Aliju (a.s.) i njegovim 
nasljednicima. Broj šija je naglo porastao. Kako je rasla 
umejadska tiranija, tako je rasla 1 ljubav prema Ehli bejtu 

u srcima običnog svijeta. Umejadska mučenja 1 tiranije 
bile su ekstremne, ali svaka akcija proizvodi i reakciju. 
Prenosi se da je Šu'abi rekao svome sinu :'Sine moj, svijet 
ne mogu uništiti vrijednosti koje je donijela vjera, ali ono 
što je ovaj svijet prikazao lijepim, može uništiti vjeru. 
Samo razmisli o Aliju (a.s.) i njegovim nedaćama. Jesu li 
Umejadi ikada prestali da ih tlače? Sakrili su vrline Ehli 
bejta. Sakrivali su pravu istinu i nikada nisu prestali hvaliti 
svoje pretke. Ali, svi njihovi planovi su propali. 
Umejadima se sjeme zatrlo, a Muhamedovo nikada nije 
prestalo da sija.' Iako je Šu'abi bio poznat kao Alijev (a.s.) 
neprijatelj, ove istinite riječi su potekle s njegovog jezika, 
a istorija ih je zabilježila. 

Zemehšari u svom 'Rabi el-Ebrar-u' prenosi od Šu'abi- 
ja: 'Mi smo bili jako zbunjeni — onaj ko je volio Alija (a.s.) 
bio je u opasnosti da bude ubijen, a i onaj ko mu je bio 
neprijatelj, propast mu je bila sigurna.' 

Neprilike i brige Ehli bejta nisu prestale kad je 
Sufijanovo prijestolje palo pod vlast mervanidskog 
vladara 'Abdu 'I-Melika. Abdu '1-Melik bio je monstrum 
od čovjeka na čije je naređenje Hadžadž oskrnavio Božiju 
kuću, Ka'bu, a stanovnike tog svetog mjesta nemilosrdno 
pobio. Ubivši Abdulaha ibn Zubejra u džamiji harema, 
oskrnavio je sveto mjesto i na kraju ubio i svog rođaka 
Sa'da ibn Ešdaga, koji je bio njegov bivši saveznik. 

Moramo se zapitati kako počinitelja ovakvog gnusnog 
zločina možemo nazvati muslimanom. A šta reći na to da 
je on bio halifa muslimana? 

Cijela vladavina mervanida funkcionisala je na isti 
način, sa izuzetkom Omera ibn Abdul Aziza, i svaki njihov 
vladar pokazivao je iste svirepe sklonosti. Nakon njih 
dolazi vladavina Abasida. Njihova je tiranija prevazišla 1 
mervanide. Jedan pjesnik iz tog doba je rekao: 'Draže bi 
nam bilo trpjeti ugnetavanje mervanida. Neka Abasidi idu 
do đavola!" 

Kako je samo nemilosrdno  prolijevana = krv 
Poslanikovih (s.a.v.a.) potomaka, kako ih se na čudan 
način nastojalo uništiti! Iz tadašnjih knjiga saznajemo o 
životu toga vremena. Pjesnici su na razne načine opisivali 
tiraniju nad tim narodom. Pjesnik iz doba Mutevekila dao 
je pravu sliku tog doba: 'Bog mi je svjedok, ako su potomci 
Umejada tako surovo ubili unuka Božijeg Poslanika (a.s.), 
ovi Abasidi, koji sebe nazivaju potomcima Poslanikovog 
amidže, nimalo ne zaostaju za Umejadima po pitanju 
ugnjetavanja 1 tiranije. Pogledajte, oni su čak razrušili 
mezar Imama Huseina (a.s.). Benu Abas se kaju i žale 
samo zato što i sami nisu sudjelovali u prolijevanju nevine 
Imamove (a.s.) krvi. Zato to žele ispraviti rušenjem 
njegova mezara.' Ovo su samo neki primjeri naravi 
umejadskih, mervanidskih i abasidskih kraljeva. 

Ako se sada osvrnemo na život Alija (a.s.) i njegovih 
potomaka, shvatićemo zašto se i kako proširio šiizam. 
Pored toga biće objašnjeno da li je šiizam inovacija koju 
su uveli Iranci, domišljatost Sabejaca ili je to onaj 
jednostavni i pravi islam kojeg je pokazao i objasnio 
Muhamed (s.a.v.a.). 

Nakon pogibije Sejida Šuhada (prvaka šehida), Imama 
Huseina (a.s.), Imam Zejnul Abidin (a.s.) staje na čelo 
porodice Alevija. Nakon tragedije na Kerbeli, časni Imam 
je živio povučenim životom. Većinu vremena provodio je 
klanjajući ili podučavajući ljude moralu i duhovnosti. Iz 
njegove škole izrasli su istaknuti pobožnjaci i odani ljudi 
poput Hasana Basrija, Tavusa Jemenija, Ibn Sirina i Amr 
ibn Ubejda. 

U vrijeme kad je običan svijet bio daleko od pravog 
puta, muslimani su primali upute i znanje od Sejida 
Sedžada (a.s.). 

Imama Zejnul Abidina (a.s.) naslijedio je Imam Bakir 
(a.s.), koji je također bio sjajan primjer plemenitog 
karaktera. Njega je naslijedio Imam Džafer Sadik (a.s.). 

Njegovo vrijeme bilo je relativno povoljnije za šije jer 
su se umejadske 1 abasidske oligarhije međusobno trošile 
u borbi za vlasti. Otvorena tiranija i zlostavljenje postali 
su rijetki. Usljed toga, ranije potiskivane i skrivane istine 
digle su se poput sunca šireći svjetlost. Oni koji su živjeli 
po 'tagijom', skrivajući svoja vjerovanja zbog straha i 
opasnosti za život, otkrili su svoj identitet. Atmosfera za 
širenje šiizma bila je povoljna. Časni Imam (a.s.) provodio 
je dane i noći podučavajući. U svojim govorima 
objašnjavao je učenje Muhameda i porodice Muhamedove 
(s.a.v.a.). Istina je sada bila dostupna svakom običnom 
čovjeku. Sve veće grupe ljudi prihvatale su Džaferijsku 
školu islama. To je bilo zlatno doba širenja šiizma. Prije 
toga muslimani se nisu mogli otvoreno izjašnjavati kao 
šije, niti su igdje mogli saznati o šitskom učenju. 

Džaferijska akademija bila je poput rijeke na kojoj su 
ljudi gasili žeđ za znanjem 1 poslije ga prenosili drugima. 
Ebu 1'-Hasan Vaša je rekao: 'Lično sam svjedočio skupu 
od četiri hiljade učenjaka u džamiji u Kufi i čuo ih kako 
govore: 'Ovu predaju smo čuli od Džafera Sadika (a.s.).' 

Umejadi i Abasidi ludo su voljeli moć. Njihov silni 
bijes, pretjerana ljubav prema ovom svijetu i bezgranično 
odavanje luksuzu oštro se kosilo sa ljubavlju za znanjem 
Alijevih (a.s.) potomaka, s njihovom posvećenosti Bogu, 
istinoljubivosti i ustezanjem od pokvarene politike. Taj 
očiti kontrast otkrio je pravu istinu o šiizmu i doveo do 
njegove rapidne ekspanzije. 

Ne treba pominjati da je duhovni život mnogih uništila 
ljubav prema ovom svijetu. No 1 takvi su imali prirodne 
sklonosti ka različitim granama nauke i važnim religijskim 
pitanjima. Ovaj period je bio veoma blizak vremenu 
Božijeg Poslanika (s.a.v.a.), tako da je svaki prosječan 
musliman bio ubijeđen da islamski način života donosi 
nebrojene blagodati. Iz kur'anskog učenja naučili su o 
pravima za koje nisu ni sanjali da postoje. Islam je bio taj 
koji je pokorio rimske cezare i iranske imperatore. 

Zahvaljujući islamu vladali su istokom 1 zapadom. 
Također su znali da u vjerskom zakonu ima dovoljno 
prostora za slobodu i da ga svi mogu prihvatiti bez teškoće. 
Ako je modus operandi dozvoljen, ne postoji prepreka za 
sticanje ovosvjetskih blagodeti. Ova je vjera čista milost. 

Osjećanja su bila skriveni motivi zbog kojih su se mase 
okrenule vjerskom načinu života. 

Uvijek je bilo onih koji su znali da društveni život treba 
uskladiti s vjerskim odredbama. A bilo je i onih koji su 
željeli cijelu svoju kulturu prilagoditi islamu. Ali odakle 
su to mogli naučiti? Od despota koji su za sebe tvrdili da 
su halife muslimana, ali se nisu ponašali u skladu s tim? 

Naravno, želju za znanjem ispunjavali su potomci 
Muhameda (s.a.v.a.) koji su bili riznice kur'anske i druge 
znanosti. U glavama običnih ljudi bio je utisnut snažan 
osjećaj o njihovoj superiornosti i postepeno su počeli 
vjerovati da su upravo oni istinski nasljednici Božijeg 
Poslanika (s.a.v.a.) i da samo oni imaju pravo na imamet. 

Šije se snažno razvijaju i postaju spremni na sve da bi 
zaštitili vjeru. Mnogi od njih dokazuju izuzetnu hrabrost, 
inspirisani duhom žrtvovanja. Hadžar ibn Adi el-Kindi, 
Amr ibn Himg el-Huzai, Rušejd el-Hadžeri i Abdulah ibn 
Afif el-Azdi samo su neki od odanih šija koji su se u 
raznim prilikama suprotstavljali protivnicima. Pobjeđivali 
su uprkos činjenici da je suprotna strana uvijek bila 
materijalno nadmoćnija. Moralna snaga ovih ljudi 
uspijevala je pokazati slabosti naizgled jače neprijateljske 
vojske. S jedne strane njihova žrtva do temelja je 
uzdrmavala tiranske vlasti, dok je s druge strane budila 
svijest elite i mijenjala način razmišljanja masa. 

Moramo se zapitati zašto su se ti hrabri ljudi na taj način 
igrali sa smrću. Jesu li očekivali neku ovosvjetsku dobit 
od Muhamedovih (s.a.v.a.) potomaka? Jesu si se bojali 
gubitka života i imovine? Historija na oboje odgovara 
negativno. Istina, Alijevi sinovi su bili lišeni materijalnih 
sredstava, ali njih ovaj svijet nije zanimao. Šta su oni 

mogli ponuditi? Onima koji su bili žedni istine dali su 
islam. Prosvijetljena srca tih boraca bila su ispunjena 
snažnom vjerom i savršenom iskrenošću i upravo takva 
osjećanja su ih navela da se bore protiv tiranije i 
iskvarenosti. 

Ako se osvrnemo na književnike prvog i drugog 
stoljeća poslije hidžre, vidjećemo da su pjesnici tog 
vremena, uprkos atmosferi straha i beznađa, izražavali 
odvratnost prema kraljevima i njihovim nedjelima, a hvalu 
prema Ehli bejtu Muhameda Mustafe (s.a.v.a.). 

Brojni književnici su u svojim radovima svjedočili 
protiv halifa i u korist Imama (a.s.). Farazdak, Kumejt, 
Sejid el-Humefjri, Du'bil, Diku '1-Džin, Abu Tamam el- 
Balari i Abu Faras Hamdani bili su puni hvale prema 
svetom potomstvu. Sljedeći stihovi Abu Farasa jasno 
pokazuju kako su se osjećali pjesnici tog vremena: 

, Vjera je polomljena u paramparčad. Istina je postala 
žrtvom tiranije, a pravo potomaka Božijeg Poslanika 
(s.a.v.a.) oteto." 

Du'bil je rekao: ,,Već četrdeset godina se udvaram 
smrti, ali još niko nije pristao da me ubije." Du'bil je u 
svojim djelima grdio Haruna Rašida, Ma'muna_\i 
Mu'tasima, i napisao mnoge slavne hvalospjeve o Imamu 
Džaferu Sadiku (a.s.), Musi Kazimu (a.s.) i Imamu Rezi 
(a.s.). 

Upitajmo se da li su šije uzalud dovodile svoje živote u 
opasnost? Da li su bez razloga odustajali od svog mira i 
udobnosti? Kad analiziramo uzroke i motive njihove žrtve, 
zaključujemo da je jedino ispravan put Poslanikovih 
(s.a.v.a.) nasljednika učinio da preziru visoke, zlatne 
palate i da im pažnju privuku kur'anske mudžize. 

Sa ovom raspravom mogli bismo dalje nastaviti, ali je 
cilj ovog uvoda bio samo podvući početak i razvoj šiizma. 
Nadamo se da ništa nije ostalo nejasno uprkos sažetosti 
ovog izlaganja. Možemo samo istaći da je štizam počeo sa 
samim Božijim Poslanikom (s.a.v.a.), a njegovo širenje i 

promovisanje je historijska činjenica. Također bismo 
mogli sagledati niz međusobno povezanih i uzastopnih 
uzroka i motiva odvajanja šitskog islama od islama ostalog 
umeta. 

DRUGI DIO: OSNOVE VJERE 


Prije nego se detaljno pozabavimao korjenima i 
načelima vjere, mogli bismo naše proučavanje šiizma 
podijeliti na osnovu pet principa: 


1. Znanja o Bogu 

2. Identiteta Njegovog Poslanika 

3.  Obredoslovlja 

4. Činjenja dobra i izbjegavanja zla 

5. Vjerovanja u proživljenje (Sudnji dan), nagrade i 
kazne 


Vjera se sastoji iz dva dijela — teorijskog i praktičnog — 
ili, tačnije, vjerovanja u Boga i nevidljivi svijet i dnevnih 
aktivnosti koji se temelje na tom vjerovanju. 

Tewhid (monoteizam), poslanstvo 1 proživljenje 
(Sudnji dan) tri su osnovna stuba islama. Poricanjem bilo 
kojih od njih, prestaje se biti musliman i vjernik (mu'min). 
Vjerovanjem u njih osoba se svrstava među muslimane, 
kao što Svemogući Bog kaže u Kur'anu - 'Onome koji 
vjeruje u Boga, Njegovog Poslanika i Sudnji dan' — 
pripadaju sva prava muslimana.' Prema kur'anskom ajetu 
musliman je 'onaj ko vjeruje u Boga, Njegovog Poslanika 
i čini dobra djela'. Iman (vjera) muslimana se odnosi na 
'yvjeru njegovog srca, verbalnog svjedočenja i obavljanja 
osnovnih radnji". Na ova tri može se dodati još jedan 'rukn' 
(stub), a to su obavezne radnje koje su dio islamskog način 
života. Tih obaveznih radnji je pet: (1) namaz, (2) post, (3) 
zekat ili islamski sistem oporezivanja, (4) hadž 1 (5) džihad 
(borba sa samim sobom ili borba za islam). 

Objasnimo razliku između islama i imana kao 
različitim stepenima. Prema Allahovim riječima u suri 
'hudžurat', arapi su kazali: 'Mi imamo iman!' Reci im (Oo 
Muhamede): ,,Vi nemate iman, nego recite 'prihvatili smo 

islam' (eslamnaa — pokorili smo se), jer iman još nije ušao 
u vaša srca." Radi daljeg pojašnjenja u drugom ajetu kaže: 
'Zaista su vjernici oni koji su prihvatili vjeru u Boga i 
Njegova Poslanika i poslije toga nikada više nisu 
posumnjali; na Božijem putu bore se svojim životima i 
imetkom — to su pravi vjernici. Iman predstavlja 
kombinaciju svjedočenja vjere i djelovanje u skladu s 
njom. To su osnovna vjerovanja svih muslimana. Šije 
imaju još jedan 'rukn', pa ih je ukupno pet. Taj peti stub je 
vjerovanje u imamet. 

Prema šijama imamet, kao i poslanstvo spada u domen 
Božijeg. Baš kao što je Bog taj koji između Svojih robova 
bira jednog koji će imati položaj poslanika ili 
vjerovjesnika, na isti način On bira i imame. Sam Bog je 
naredio Svome Poslaniku da proglasi imamet (duhovno 
vodstvo) odabrane osobe prije svoje smiti. 

Poslanik je, u skladu sa Božijom naredbom, odabrao 
vođu muslimana da bi zaštitio i usavršio vjeru. Jedina 
razlika između poslanika i imama je što Poslanik prima 
'vahj' (objavu), dok imam prima naredbe od poslanika. 
Tako je poslanik Božiji vjerovjesnik, a imam poslanikov. 

Imamet uključuje dvanaest savršenih osoba, i svaki 
Imam imenuje svog nasljednika preciznim nagovještajem 
(znakom, ukazom, ar. nass). Kao 1 poslanici, i imami su 
također savršenih ljudi. Za njih je nemoguće da griješe kao 
obični ljudi. O bezgriješnosti Imama postoji jasan dokaz u 
Kur'anu: ,, Ja sam te zaista učinio imamom. On (Ibrahim) 
reče: ,,I moje potomke? " ,, Moje obećanje se ne odnosi na 
grešnike. " 

Imam je superiorniji od svih ljudi u pogledu znanja i 
karaktera, jer je cilj imameta uzdignuti čovječanstvo na 
najviši nivo, ukrasiti ga znanjem i dobrim djelima putem 
ugledanja na Imame. Ono što je u Kur'anu rečeno o 
Poslaniku (da su poslanici poslani ljudima kao Njegovi 
znakovi, da ih pouče knjizi i mudrosti) vrijedi i za Imame, 
jer onaj ko nije savršen ne može drugog dovesti do 

savršenstva. Šta čovjek može dati drugome, ako sam ništa 
ne posjeduje? Onaj ko je zalutao ne može nikoga uputiti. 
Prema tome, Imam je ispod Poslanika, ali iznad svakog 
drugog ljudskog bića. 

Onaj ko vjeruje u imamet, u šitskoj terminologiji je 
mu'min (čovjek od vjere i povjerenja). Onaj ko potvrdi 
četiri glavna temelja u koja vjeruju svi muslimani, smatra 
se muslimanom i mu'minom u općem smislu. Kao što smo 
ranije naveli, svi islamski zakoni ga štite: njegov Život 1 
imovina su sveti i obaveza ga je poštovati i ukazivati mu 
čast. Ako osoba odbije priznati imamet, ne može bit 
isključena iz islama. Naravno, na Sudnjem danu, kao i na 
stupnjima blizine Bogu, pokazaće se prednost onog ko je 
šija musliman nad onim ko je samo musliman u smislu 
položaja u džennetu. 

Svi muslimani svijeta su jednaki i braća, ali će na 
budućem zasigurno postojati razlike u položajima. 
Svakome će biti dodijeljen položaj u skladu s njegovim 
djelima i namjerama. Konačna odluka je u Božijim 
rukama, i za nas je bolje da se time ne bavimo. 

Objasnili smo da je ono po čemu se vjera šija razlikuje 
od suni muslimana, njihovo vjerovanje u imamet dvanaest 
Imama, zbog čega ih zovu još i imamije. Riječ šija se 
odnosi još i na Zejdije, Ismailije, Vakifije i Fethije. To su 
grupacije koje se smatraju muslimanima.  Pažljivim 
proučavanjem drugih sekti, zaključićemo da postoje 
mnoge koje potpuno izlaze iz okvira islama, ali se ipak 
nazivaju šijama kao npr. Kitabije koji se dijele na stotine i 
više grupa, i ne mogu se smatrati muslimanima. No, kad 
danas kažemo šije, to se odnosi na imamije, koji, nakon 
sunija, predstavljaju najbrojniju skupinu muslimana. 

Prema islamskom učenju, vjerovanje u dvanaest Imama 
nije ništa novo. Ono se pominje u svim pouzdanim i 
autentičnim knjigama muslimanskih autora. Imami 
Muslim i Buhari u svojim Sahih zbirkama navode predaje 

o dvanaest Imama na različite načine. Ovdje ćemo ih 
navesti nekoliko: 

1. Džabir ibn Semurah je rekao: , Jednog dana sam s 
ocem bio kod Božijeg Poslanika (s.a.v.a.) i on je tada 
rekao: 'Kraj svijeta se neće desiti sve dok se ne pojavi svih 
dvanaest halifa.' Nakon toga Poslanik je nešto tiho rekao, 
što nisam čuo. Pitao sam oca šta je to Poslanik (s.a.v.a.) 
rekao. Odgovorio mi je: 'Poslanik (s.a.v.a.) je rekao da će 
svi oni biti iz plemena Kurejš.' 

2. Druga predaja kaže: 'Muslimana će biti dok je 
dvanaest poglavara.' 

3. I opet: 'Dok je dvanaest halifa, biće sjaja i veličine 
islama.' 

Bog zna ko su ovih dvanaest halifa. Izjava Božijeg 
Poslanika 'poslije mene halifat će potrajati trideset godina, 
a onda će postati predmetom prevare i obmane', dobro je 
poznata i šijama 1 sunijama. 

U vezi ove teme ne želimo dalje raspravljati. Onaj ko 
želi dokaze o postojanju dvanaest Imama, na raspolaganju 
mu je na stotine tomova knjiga posvećenih ovoj temi. 


Temeljna vjerovanja 


Sa šitskog stanovišta, vjera se sastoji iz dvije 
komponente: znanja 1 prakse. Znači, pitanja koja se tiču 
intelekta i pitanja vezana za ljudsko tijelo. Pitanja koja se 
tiču znanja ili mudrosti nazivaju se 'usul ed-din' (temelji 
vjere) 1 ima ih pet: (1) tewhid (monoteizam), (2) nubuvet 
(poslanstvo), (3) imamet, (4) 'adl (Božija pravda) 1 (5) 
me'ad (Sudnji dan). Svaki od njih objasnićemo posebno. 


Tewhid (monoteizam) 
Prema vjerovanju šija imamija, svako ljudsko biće koje 


zdravo razmišlja ima moralnu dužnost da spozna svoga 
Tvorca. Treba da vjeruje da je On Jedan i da nema druga. 

Da jedini On upravlja stvaranjem, opskrbom, životom i 
smrću. Ako neko u stvaranju, davanju opskrbe, života i 
smrti Njemu pridružuje druga, smatraće se nevjernikom 
(kafirom) ili mušrikom i izaći će iz okvira islama. 

U obožavanju i pokornosti Bogu neophodna je 
iskrenost. To znači, ako se neko klanja bilo kome osim 
Bogu Svemogućem, ili obožava nekog ili nešto drugo ili 
kao sredstvo približavanja Njemu smatra obožavanje 
nečeg drugog osim Njega, smatraće se nevjernikom. 

Obožavanje bilo koga osim Boga Jedinog nije 
dozvoljeno. Pokornost bilo kome osim Bogu, Poslanicima 
i časnim Imamima također nije dozvoljeno. 

Pokornost Poslanicima i Imamima je indirektna 
pokornost Bogu, jer oni su ti koji prenose božanske 
naredbe. Ali, smatrati njih predmetom obožavanja nije 
dozvoljeno i šejtanska je prevara. Tražiti blagoslov od 
ovih plemenitih osoba, smatrati ih posrednicima između 
nas i Boga i klanjati kod njihovih mezara, dozvoljeno je, 
jer je to obožavanje Boga, a ne obožavanje njih. Prema 
svetim Božijim riječima: "U kućama koje se voljom 
Njegovom podižu i u kojima se spominje Njegovo ime..." , 
na ovim svetim mjestima dozvoljeno je klanjati se Bogu. 
To je tewhid šija imamija kojeg jednoglasno podržava sva 
naša ulema. 

Pitanje monoteizma podijeljeno je u nekoliko dijelova: 
'tewhid_ ez-zat' (Božija bit), 'tevhid es-sifat' (Božiji 
atributi), tewhid el-ef'al (Božije radnje). Namjera nam je 
da budemo sažeti, te se na ovoj temi nećemo zadržavati. 

Poslanstvo 


Šije imamije vjeruju da je Bog odabrao i poslao ljudima 
Njegove poslanike. Oni su Njegovi izaslanici i odabrane 
sluge. Hazreti Muhamed Mustafa (s.a.v.a.) je i 'pečat 
vjerovjesništva' 1 najbolji od svih poslanika. Bio je 
potpuno bezgriješan 1 čist od bilo kakvog zastranjenja. 
Cijeli svoj život radio je prema Božijoj volji. Bog je učinio 

da u jednoj noći pređe od mesdžidul Harama do mesdžidul 
Adgsa, i odatle do Arša i Kursi-ja, preko 'hudžuba ' (zastora) 
i 'suradika' (najudaljenije tačke izvan svih nebesa). Na 
kraju je stigao u prisutnost Boga Uzvišenog na udaljenost 
od dva luka ili manje. 

Prema čvrstom uvjerenju šija imamija, ko god za sebe 
bude tvrdio da je poslanik ili da je primio objavu poslije 
Poslnika Muhameda Mustafe (s.a.v.a.), nevjernik je na 
kojeg ne treba obraćati pažnju. 

Kur'an kojeg danas imaju muslimani ista je knjiga 
upute i vjerskih naredbi koju je objavio Uzvišeni Bog prije 
više od hiljadu i četirsto godina. U njoj nema ničega 
dodatog niti oduzetog. Muslimani vjeruju da nije bilo 
'tahrif'-a (promjene originala), jer je to u suprotnosti s 
kur'anskom objavom: 'Mi knjigu objavljujemo i Mi nad 
njom bdijemo.' Ulema je oko ovoga saglasna, 1 ako postoji 
predaja koja je u suprotnosti s ovim ajetom, onda ta 
predaja nije autentična. Bilo koja predaja koja je do nas 
došla putem nepouzdanog lanca prenosioca ne može se 
smatrati izvorom Znanja i prema njoj se ne može djelovati. 


Imamet 


Šije se od ostalih muslimana razlikuju po pitanju 
imameta. To je osnovna i fundamentalna razlika koja ovu 
školu islama razdvaja od ostalih škola. Druge razlike nisu 
fundamentalne. One su 'furu'-1i (tj tiču se detalja oko 
tumačenja 1 djelovanja). Te razlike koje su od sekundarnog 
značaja, ustvari su različiti stavovi vjerskih autoriteta 
većinske zajednice muslimana. Na primjer, veliki broj 
hanefijskih propisa ne slažu se sa propisima šafija. Prema 
šijama imamijama, imamet je položaj savršenog čovjeka. 
Poput poslanstva uspostavljan je od strane Uzvišenog 
Boga radi upućivanja ljudi. Šije vjeruju da je Bog naredio 
Svome Poslaniku (s.a.v.a.) da imenuje Alija ibn Ebu 
Taliba (a.s.) za svoga nasljednika, kako bi se nakon 

poslanstva nastavilo širenje islama. Časni Poslanik 
(s.a.v.a.) je znao da će ovo naimenovanje izazvati 
nezadovoljstvo među ljudima. Mnogi su mislili da je do 
toga došlo čisto zbog bratske ljubavi ili pretjerane 
naklonosti Poslanika (s.a.v.a.) prema svom Zetu. 
Očigledno je da još od samog početka islama pa do 
današnjih dana muslimani nisu u potpunosti slijedili upute 
Božijeg Poslanika (s.a.v.a.). Bog je u kur'anu sasvim jasno 
kazao: ,, O Poslaniče, kazuj ono što ti se objavljuje, jer ako 
to ne učiniš, kao da nisi ni dostavio poslanicu!"" Tako je 
Časni Poslanik (s.a.v.a.) na posljednjem hadžu sakupio 
ljude na Gadir Humu i obratio im se: ,,Zar ja nisam bolji 
od svih prisutnih vjernika ovdje?" Svi su u glas odgovorili: 
Naravno, Božiji Poslaniče. Ti si bolji od sviju nas." 
Nakon ovog svjedočenja Poslanik je rekao: ,,Kome god 
sam ja vođa (mevla) 1 Ali mu je vođa (mevla)...? Poslanik 
je u raznim drugim prilikama govorio o imametu, nekada 
indirektno, a nekada sasvim direktno. Tako je izvršio 
svoju dužnost i sproveo Božiju volju. No, čim je ispustio 
dušu, neki su muslimani pokušali sakriti postojanje 
imameta. Pogrešno su tumačili Poslanikove izjave i putem 
vlastitog nahođenja počeli mijenjati vjerske propise. 
Međutim, Ali (a.s.) i njegova grupa koja je obuhvatala 
visoko cijenjene ashabe, izdvojili su se od ove sebične 
borbe za vlašću 1 odbili dati zakletvu na vjernost halifama. 
Amir el-mu'minin je neko vrijeme šutio radi islamskog 
jedinstva, ali kad je Muavija pokušao da preotme islamsku 
vlast raznim smutnjama, Amir el-mu'minin se digao protiv 
njega. Podržati Muaviju 1 tolerisati njegovu pogrešnu 
politiku bio bi smrtni otrov za islam, pa je prioritetna 
dužnost hazreti Alija (a.s.) bila da zaštiti božiju vjeru. 
Imamije su sljedbenici Alija (a.s.). Onima koji Alija 
(a.s.) smatraju prijateljem, oni su prijatelji, dok su onima 
koji ga smatrali neprijateljem, oni su neprijatelji. Ovo 
ubjeđenje zasnovano je na riječima Božijeg Poslanika 

(a.s.): ,Bože, budi prijatelj onima koji vole Alija (a.s.) i 
neprijatelj njegovim neprijateljima." 

Šije imamije vjeruju da Bog nikada ne ostavlja svijet 
bez poslanika ili imama, bilo da je on prisutan ili skriven. 
Božiji Poslanik (s.a.v.a.) je izričitom naredbom Alija 
Murtezu (a.s.) učinio svojim nasljednikom. Ali (a.s.) je 
svojim nasljednikom učinio sina Hasana (a.s.), a Imam 
Hasan (a.s.) svoga brata Husejna (a.s.). Tako su Imami 
naslijeđivali jedan drugog sve do jedanaestog Imama 
Hasana Askerija kojeg je naslijedio njegov sin dvanaesti 
Imam, Imam vremena, Iščekivani, Božiji povjerenik. Ovo 
vjerovanje nije šitska inovacija nego Božije djelo koje je 
počelo s Ademom (a.s.) 1 nastavilo se sve do posljednjeg 
Poslanika (Ss.a.v.a.). 

Istaknuti učenjaci napisali su brojna djela o ovoj temi. 
Navešćemo samo neka imena iz ranijeg perioda islama 
koji su pisali o temi vasijeta (nasljedstva). 

1. Hišam ibn Hakam 


Ibrahim ibn Muhamed ibn Said 
Ahmed ibn Muhamed Halid el-Barki autor autor 
el-Mahasina 

8. Veliki historičar Abdu '1-Aziz ibn Jahja el-Džudi. 

Većina ovih autora pripada prvom 1 drugom stoljeću 
P.H., ali su 1 autori trećeg hidžretskog stoljeća napisali 
brojna djela: 

1. Jahja ibn Mustafad 

2. Muhamed ibn Ahmed Sabuni 

3. Ali ibn Ra'ab 

4. Muhamed ibn Hasan ibn Faruk 

5. Dobro poznati historičar Ali ibn el-Husein el- 
Masudi, autor Murudž ed-Deheb-a 

6. Šejh et-Taifa Muhamed ibn el-Hasan et-Tusi 


2. Husein ibn Said 

3. Ali ibn Miskin 

4. Ali ibn Mugira 

5. Ali ibn Husein ibn Fadil 
6. 

7. 

7. Muhamed ibn Ali Šalmagani 
8. Musa ibn Hasan ibn Amir 


El-Masudid je u svojoj poznatoj knjizi Thtibatu 'l- 
vasija'! napisao: ,,Svaki poslanik imao je dvanaest 
nasljednika." Također je naveo sva njihova imena i 
njihove kratke biografije. Na kraju knjige detaljnije je 
pisao o dvanaestorici ehlibejtskih Imama. 

Šije su bile meta napada kako od strane muslimana tako 
i nemuslimana kada je u pitanju postojanje Dvanaestog 
imama. Stoga ćemo ukratko objasniti ovo vjerovanje radi 
onih koji prigovaraju da šije vjeruju u besmislice i 
koještarije. Ispitamo li stavove ovih kritičara vidjećemo da 
su zasnovani na prilično naivnim sumnjama. Prva od njih 
je — kako neko može živjeti duže od hiljadu godina, a 
druga — kakva je korist od skrivenog Imama ili — kakva je 
korist od skrivenog Imama čije je 1 postojanje i 
nepostojanje jedno te isto. Što se tiče prve sumnje, čitaocu 
bismo skrenuli pažnju na život poslanika Nuha. Prema 
Kur'anu poslanik Nuh je devetstopedeset godina svoj 
narod pozivao Bogu. Prema nekoj ulemi živio je barem 
hiljadu i šest stotina godina, dok drugi idu tako daleko da 
tvrde da je živio tri hiljade godina. Većina stručnjaka za 
hadis također potvrđuje dugovječnost i drugih osoba pored 
Nuha (a.s.). Veliki alim en-Nevevi u svojoj knjizi Tehdibu 
1-Esma' piše: ,Iako među ulemom postoji razlika u 
mišljenju u vezi starosti i poslanstva hazrerti Hidra (a.s.), 
većina priznaje da je Hidr još uvijek među nama prisutan. 
Sufije, pak, jednoglasno tvrde da je još živ, a zabilježene 
su 1 poznate mnoge priče o njegovim susretima s ljudima, 
kao i o tome šta je tada bilo rečeno. "Šejh Ebu Omer ibn 
Salah piše u svojoj ,,Fetavi"': "Većina uleme se slaže da je 
hazreti Hidr živ, ali neki stručnjaci za hadis to ne 
prihvataju.' Sjećam se da je u jednoj drugoj knjizi Šejh Ebu 
Omer napisao (a Zemehšari je to isto napisao u svom 
Rebiu 'l-ebrar-u) da su svi muslimani saglasni u mišljenju 

da su četiri poslanika (a.s.) još uvijek živa. Dvojica su na 
nebu, 1 to Isa (a.s.) 1 Idris (a.s.), a dvojica na zemlji i to 
Hidr 1 Elijas. Hazreti Hidr je rođen u vrijeme poslanika 
Ibrahima Halilullaha (a.s.). Dakle, imamo jasan dokaz o 
postojanju osoba koje su živjele stotinama godina. Alame 
Sejid Murtaza u svom 'Amali'-ju pisao je o dugovječnim 
ljudima, a Šejh es-Saduk u svom 'Kemal ed-Din-u' dao je 
još dužu listu dugovječnih. Čak i danas se mogu naći 
osobe koje žive stotrideset pa i više godina. 

Postavimo logično pitanje: Ako je moguće da nečiji 
životni vijek bude iznad granice uobičajenog, na primjer 
stotrideset godina, da li je onda moguće da u posebnim 
uslovima življenja čovjek može doživjeti hiljaditu? Da li 
je tako nešto čudno kada se radi o poslanicima i evlijama? 

Ako prelistamo stranice starih izdanja ,Medžallatu 'l- 
Muktatif", otkrićemo da su pune članaka zapadnjačkih 
naučnika koji su dokazali da čovjek teorijski na ovom 
svijetu može živjeti vječno. Neki njihovi mislioci čak 
izjavljuju: 'Da Ibn Muldžimov mač nije udario Alija ibn 
Abu Taliba (a.s.) on bi vječno živio. Prihvatamo ovu 
pretpostavku, jer su Časnog Imama krasile savršene vrline 
1 vodio je besprijekorno zdrav način života. 

Što se tiče drugog prigovora, pitamo se mora li 
musliman biti upoznat sa svakom Božijom voljom i 
namjerom? Je li neophodno znati sve tajne ovoga svijeta i 
vjerskih naredbi? Prije nego što odgovorimo na to pitanje 
razmislimo pažljivo da li se možda iza neke, naizgled 
nerazumljive Božije naredbe, krije neka druga tajna. Npr 
od samog kamena čovjek nema ni neke koristi ni štete. 
Ipak, mi ljubimo Hadžeru '1-Asvad (crni kamen Kabe). 
Možemo se pitati, kakva mudrost se iza toga krije. 

U akšam namazu se klanjaju tri rekata, u jaciji četiri. 
Sabah ima samo dva rekata. Kakva je svrha ovih razlika? 

Moramo biti svjesni da postoji veliki broj pitanja na 
koja ni meleci ni Poslanik nemaju odgovor. U vezi 
Sudnjeg dana Uzvišeni Bog u Kur'anu kaže: ,,Samo Allah 

zna kad će Smak svijeta nastupiti, Samo On spušta kišu..."". 
Pored ovoga još je mnogo toga od nas sakriveno, a razlog 
nam je nepoznat. Možemo navesti primjer 'ismu '"!-azam'- 
a (najvećeg imena) i Vejletu 'l-kadr'-a (noć kadra). Dakle, 
postoje stvari iza kojih se krije Božija mudrost 1 čije 
značenje nije jasno, ali smo mi kao muslimani dužni u njih 
vjerovati 1 pokoravati se onom što nam je naređeno. 

Ako je nešto potvrđeno autentičnom predajom od 
Božijeg Poslanika (s.a.v.a.), ili njegovih bezgriješnih 
imama, mi to moramo prihvatiti. Nemamo drugog izbora. 
Raspravljeti o tome kakva mudrost stoji iza svake obaveze 
i tražiti razlog za sve bilo bi uzalud. Trudili smo se koliko 
smo mogli da u ovoj brošuri izostavimo takve rasprave i 
dokaze. Već postoje obimna djela u kojima su ovakva 
pitanja detaljno objašnjena. Pitanju koje se tiče 'Kaima el- 
Muhameda, danas prisutnog i živog potomka Božijeg 
Poslanika (s.a.v.a.) prilazimo na isti način. Veliki je broje 
autentičnih predaja koje govore o 'gijam-u' el-Mehdija 
(dolaska dvanaestog Imama) u knjigama i sunija i šija. 

Iako prihvatamo činjenicu da Bog najbolje zna kakva 
se mudrost krije iza skrivenosti Imama Mehdija, naglasili 
bismo da je u odgovorima na pitanja o šiizmu već 
ponuđeno nekoliko racionalnih dokaza. Potrebno je imati 
na umu činjenicu da je prisutnost Imama neophodna u 
svakom vremenu. Svijet ne može opstati bez Bogom 
određenog vođe. Njegovo postojanje i autoritet za 
čovječanstvo su blagoslov. Stoga je pitanje oko skrivene 
mudrosti iza ovog Božijeg djela neispravno (blagoslov 
nije nešto što mora biti potvrđeno razumom) i prihvatanje 
'gajbeta' (skrivenosti) obavezna je dužnost svakog 
muslimana. 


Adl (Božija pravda) 


Uzvišeni Bog nije ni prema kome nepravedan, niti čini 
bilo šta što bi čovjekova iskonska priroda mogla smatrati 

lošim. To se zove 'adl (pravda). Pravednost je jedan od 
Božijih atributa. Ona je bitna i suštinska kao i svi ostali 
Njegovi atributi. Vjerovanje ašarija se znatno razlikuje od 
vjerovanja imamija i mu'tezilija (i imamije i mu'tezilije se 
zovu još i adlije). Ašarije odbacuju 'dobro 1 loše' kao 
racionalne koncepte i smatraju da je 'dobro' ono što vjera 
smatra dobrim 1 '"loše' ono što je prema vjerskom zakonu 
loše. Božije znanje 1 priznavanje poslanika smatraju nečim 
što je izvan dometa intelekta. Čuda prihvataju po nalogu 
religije potpuno odbacujući ono što nalaže mudrost. 

Adlije, (tj imamije i mu'tezilije) smatraju da je islam u 
skladu s razumom. Razum neka djela ocjenjuje dobrim, a 
neka lošim i razum je također taj koji se protivi 
pripisivanju Bogu bilo kojeg lošeg djela. On je Najmudriji 
i loše djelo bi bilo u suprotnosti s Njegovom mudrošću. 
Kazniti pokornu osobu bilo bi nepravedno, a nepravda je 
loše djelo. Razum nam govori da Tvorac ovoga svijeta ne 
bi mogao nepravedno kazniti pokornog muslimana, jer bi 
to bilo loše djelo. 

Imamijska škola pridaje posebnu pažnju pitanju 'adla' 1 
uključuje ga u osnovne postulate vjere. (Napomenimo 
ovdje da ašarije ne poriču pravdu. Oni vjeruju da što god 
Bog učini ne može povrijediti pravdu 1 dobro. Oni 
smatraju da je čovjekov razum slab i da ne može ocijeniti 
da li je nešto primjereno Bogu ili nije.) Imamije jasno kažu 
da je mudrost najbolji kriterij za određivanje dobrog i 
lošeg. I upravo na osnovu tog kriterija zaključujemo da 
Najsavršenije biće (Bog) mora imati sve dobre atribute i 
biti čisto od svakog nedostatka. 

Na osnovu ovakvog stava o dobrom i lošem, i vjere u 
Božiju pravednost, formirana su još neka vjerovanja: 
pojama 'lutfa' (sveopće Božije dobročinstvo i blagoslov), 
vjerovanje da je dužnost muslimana da zahvaljuje Bogu 
koji mu je sve dao. Pojam 'džebra'i 'ihtijara'( prisliljenost 
čovjeka od strane Boga i sloboda čovjeka da čini ono što 
želi) usko su povezani sa pojmovima dobra i zla. Sudbina 

i slobodna volja su oduvjek bili predmet rasprava u svakoj 
filozofiji 1 religiji. Ašarije vjeruju u džebr, dok mu'tezilije 
i imamije smatraju da je svaki čovjek slobodan i neovisan, 
da čini sve svojevoljno 1 djeluje na osnovu slobodne volje. 
Poput jastva, sposobnost volje je takoođer Božiji dar. 
Tvorac univerzuma stvorio je ljude i dao im slobodnu 
volju; vrhovna uprava je jedino Božija, ali je u 
svakodnevnom djelovanju i govoru čovjek prilično 
neovisan. Bog nikoga ni na šta ne prisiljava niti u nečemu 
sprječava. Sinovi Ademovi čine ono što žele. Iz tog 
razloga razum zahtjeva kažnjavanje prijestupa i 
nagrađivanje ili pohvalu za učinjeno dobro djelo. 

Ako ne slijedimo ovo osnovno pravilo nagrade i kazne, 
slanje poslanika, objava Knjiga, džennet i džehennem na 
onom svijetu postaju besmisleni. 

Na žalost, nemamo više prostora za dalju raspravu u 
ograničenim okvirima ove knjige. Čitaocu preporučujemo 
prvi dio naše knjige 'ed-Din ve '"l-islam'. 

Ukratko, imamije vjeruju da je Bog 'adil' (pravedan) i 
da čovjek ima slobodnu volju. 


Me'ad (Sudnji dan) 


Kao 1 svi ostali muslimani, i šije vjeruju da će Bog sve 
ljude proživjeti radi obračuna, nagrade i kazne na Sudnjem 
danu. Me'ad uključuje pojavljivanje svih ljudi pred 
njihovim Gospodarom u potpuno istom ljudskom obliku 
kojeg su imali na zemlji. Nije nužno da se Zna na koji način 
će se odigrati taj povratak. Dovoljno je reći da je sve ono 
što je rečeno o obračunu u Božijoj Knjizi i autentičnim 
predajama dio našeg vjerovanja, vjerovanja u džennet i 
džehennem, udobnost ili bol u berzahu, mizan, sirat, el- 
e'raaf (mjesto između dženneta i džehennema) i kitabu '1- 
a'mal (knjigu djela) u kojoj će biti zapisana sva djela 
učinjena u toku života. Šije, dakle, vjeruju da će svako biti 
nagrađen ili kažnjen u skladu sa svojim djelima. Dobra će 

djela biti nagrađena, a loša kažnjena. Bog u Kur'anu kaže: 
Onaj ko bude uradio koliko trun dobra - vidjeće ga, a 
onaj ko bude uradio koliko trun zla — vidjeće ga. " (99:7,8) 

TREĆI DIO: ŠIJA — Božanski životni 
kodeks 


Šije imamije vjeruju da u islamu postoji propis za svaku 
situaciju u životu. Božanski zakon nije zanemario ni 'dijat' 
(novčanu naknadu) za najmanju povredu. Ne postoji djelo 
'mukellefa' (razumne odrasle osobe) koje nije u okvirima 
sljedećih odrednica: vadžib! (obavezno),  'haram' 
(zabranjeno), 'mustehab' (preporučeno),  'mekruh' 
(nepoželjno) 1 'mubah' (dozvoljeno). Radilo se o 
međusobnim transakcijama, trgovini, braku ili obećanju i 
datoj riječi, vjerski kodeks će nam zasigurno pružiti uputu 
da li se radi o nečemu dobrom ili lošem. 

Ličnost Božijeg Poslanika (s.a.v.a.) bila je otjelovljenje 
svih božanskih naredbi. Bog je te naredbe prenio svome 
posljednjem Poslaniku (s.a.va.) putem 'vahja' (objave 
preko Džibrila) ili 'ilhama' (božije inspiracije). Časni 
Poslanik (s.a.v.a.) ih je, u skladu sa datim okolnostima, 
prenosio ljudima, posebno najbliskijim drugovima, koji bi 
ih kasnije širili među drugima. No bilo je i propisa koji 
nisu odgovarali tadašnjem vremenu ili u vrijeme Poslanika 
(s.a.v.a.) za njima nije bilo potrebe (a moguće je da se tada 
nisu mogli širiti i objavljivati iz samo Bogu poznatih 
razloga). Dakle, neka pravila su bila poznata, dok su druga 
ostala skrivena. Božiji Poslanik (s.a.v.a.) je te tajne 
naredbe povjerio (Bogom određenim) povjerenicima. 
Poslije ih je svaki 'vasi' (nasljednik) prenosio svome 
nasljedniku, kako bi se oni u skladu s potrebama vremena 
mogli javno objaviti. 

Božiji Poslanik (s.a.v.a.) je podučavao koliko god su 
mu okolnosti to dozvoljavale i koliko su njegovi drugovi 
mogli razumjeti. Svaki je to znanje usvajao u skladu sa 
svojim kapacitetom. Dešavalo se da su neki ashabi upute 

oko nekih pitanja tumačili pozitivno, a drugi su to isto 
razumijevali u negativnom kontekstu. 

Ako se upitamo šta je bio uzrok tih različitih stavova, 
vidjećemo da su postojale izvjesne razlike oko naizgled 
istih pitanja i da je svako od njih imalo poseban aspekt po 
kojem se razlikovalo od drugih. Oni koji su bili prisutni i 
prenijeli šta se u datom momentu dogodilo, ili nisu 
obraćali pažnju na pojedinosti, ili ako 1 jesu, nisu pomenuli 
taj poseban aspekt. Zbog netačnog opisa okolnosti, neke 
predaje se mogu učiniti kontradiktornim, ali se u stvari 
svaka od njih odnosi na posebne okolnosti. Ta netačnost 
uzrokovala je teškoće u prepoznavanju pravog značenja 
određene upute Božijeg Poslanika (s.a.v.a.). Zbog toga su 
ahabi koji su imali tu čast da budu najbliži Poslaniku 
(s.a.v.a.) podržali idžtihad. Prepoznali su neophodnost 
detaljnog proučavanja teksta hadisa i situacije u kojoj se 
dogodio. Ispituju se različiti aspekti hadisa, jer je prividno 
značenje predaje često drugačije od stvarnog. Kao što smo 
ranije kazali do ovih razlika je većinom došlo zbog 
grešaka u prepisivanju ili nedostataka samih prenosilaca. 
Pravedni 1 povjerljivi drugovi Božijeg Poslanika (Ss.a.v.a.) 
također su prenosili hadise i ponekad su njegove riječi 
citirali tačno onako kako su ih čuli, dok su ponekad 
umjesto teksta hadisa navodili uputu ili naredbu izvedenu 
iz određenog hadisa. U prvom slučaju imaju ulogu 
prenosioca hadisa, a u drugom učenjaka koji daje svoje 
mišljenje o značenju hadisa. Učenjake koji imaju 
sposobnost da daju svoje mišljenje o značenju hadisa 
zovemo mudžtehidi. Muslimani koji nemaju sposobnost 
da sami izvode ovakve zaključke, slijede mudžtehida i 
zovu se mukalidi. Djelovanje prema zaključcima 
mudžtehida zove se 'taklid'. 

Nakon što smo detaljno razmotrili ovo pitanje 
zaključujemo da su za vrijeme Božijeg Poslanika (Ss.a.v.a.) 
vrata idžtihada bila otvorena, i sami Poslanikovi drugovi 
su djelovali na osnovu toga. Naravno, tada idžtihad nije 

bio rasprostranjen i praktikovan kao danas, jer su ljudi 
mogli pitati direktno Poslanika (s.a.v.a.) o onome o čemu 
nisu bili sigurni. 

Kako je vrijeme prolazilo Arapi su sve više stupali u 
kontakte s nearapima, te je dolazilo do poteškoća u 
razumijevanju arapskog jezika. Uvećao se broj hadisa i 
predaja. Među njima je bilo mnogo sumnjivih 1 
fabrikovanih. Nije više bilo lako utvrditi ispravnost 
vjerskih propisa. Stoga 'idžtihad' jača i usavršava se način 
analize hadisa: učenjaci počinju razlikovati ispravne od 
neispravnih. Praktikuje se princip prioriteta nakon 
detaljnog ispitivanja dvaju kontradiktornih hadisa. Kod 
imamija je ovaj blagoslov idžtihada još uvijek prisutan. 

Ljude možemo podijeliti u dvije grupe s obzirom na to 
da li posjeduju znanje ili ne. Oni koji ne znaju traže pomoć 
od onih koji znaju. Slično je 1 u svijetu religije gdje također 
postoje dvije grupe: učeni mudžtehid i onaj koji ga slijede 
— mukalid. U principu, mukalid se obraća mudžtehidu u 
vezi pitanja o kojima nema znanja. Kao i svi drugi 
muslimani, tako 1 šije vjeruju da su sve vjerske naredbe 
zasnovane na 'kitabu (Kur'anu) 1 sunetu (govori, praksa i 
odobrenja Poslanika, a u šitskom islamu i Imama). UZ to 
dodaju 'agl' (intelektualno rasuđivanje) 1  'idžma' 
(konsenzus mišljenja). Imamije se ne slažu s drugim 
školama oko sljedećih pitanja: 

Prvo, šije nikada ne koriste i ne djeluju prema 'kijasu' 
(zaključivanju na osnovu analogije 1 razumne 
pretpostavke) jer su Imami u mnogim prilikama kazali, 
ako bi u vjeri bila dozvoljena pretpostavka, religijsko 
ustrojstvo bi se potpuno urušilo. Detaljno bismo objasnili 
sve loše posljedice analogije da cilj ove knjige nije jedino 
navesti osnove šitskog vjerovanja. 

Drugo, ako je predaja od Božijeg Poslanika (Ss.a.v.a.) 
došla preko Ehli bejta (a.s.) onda je sugurno pouzdana. U 
suprotnom, ne prihvata se bez provjere. Neautentični 
hadisi, koje su prenijele osobe poput Ebu Hurejre, 

Semraha ibn Džunduba, Mervana ibn Hakama, Imrana ibn 
Hatana el-Hardžija i Amra ibn Asa na primjer, za nas 
nemaju vrijednosti. Čak ih i neka sunitska ulema strogo 
osuđuje 1 otkriva da se iza prenošenja lažnih hadisa kriju 
sebični i politički motivi. 

Treće, kao što smo vidjeli, vrata 'idžtihada' su još uvijek 
otvorena i tako će zauvijek ostati. No, za većinsku 
zajednicu muslimana nije tako. Kada 1 zašto je ta praksa 
kod njih prekinuta, ne može odgovoriti čak ni njihova 
ulema. 

Pored ove tri, sve ostale razlike tiču se prakse. 

Za onoga koji je putem razuma i logike u stanju izvesti 
zaključke koristeći islamske izvore, kažemo da je dostigao 
stepen idžtihada. No mudžtehid mora posjedovati 1 druge 
kvalitete da bismo prihvatili ono što kaže u vezi božanskog 
kodeksa kojeg treba slijediti. Najvažnija osobina koju 
treba imati jeste adalet (pravednost). Adalet se odnosi na 
onu osobinu duše pomoću koje je čovjek u stanju da se 
uzdrži od čulnih želja i sposoban je donijeti sud u vezi 
pravilnog obavljanja obaveznih radnji. Drugim riječima, 
pravedna osoba je uvijek u stanju svijesti o Bogu. To 
stanje ima različite nivoe, od kojih je najveći 'ismah' 
(bezgriješnost) kojeg posjeduju Imami. 

Postoje i pitanja koja se odnose na sigurno znanje o 
obavezama za koja nema ni 'taklida' ni idžtihada', kao što 
je obaveza da se posti i klanja. Osnove vjere su također 
van sfere taklida, jer se tiču ličnog istraživanja svake 
odrasle osobe. To traganje za istinom i prepoznavanje 
temeljnih islamskih postulata ovisi o Zrelosti, 
razumijevanju i shvatanju svakog pojedinca i ne može biti 
prepušteno mišljenu drugih. Sva ostala pitanja koja se tiču 
prakse spadaju u okvire 'idžtihada' 1 'taklida'. I zaista je 
svako čovjekovo djelo obuhvaćeno vjerskim zakonom. 
Stoga je poznavanje odgovarajućeg zakona za svaki čin 
veoma važno. Postoje samo dva načina da bi čovjek stekao 

je svaki musliman obavezan da koristi jedan od ova dva 
načina. U suprotnom neće se dobro provesti na Sudnjem 
danu. 

Djela muslimana možemo podijeliti na sljedeći način: 

a) Neka djela se tiču Boga i njegovih robova. To su 
djela ibadeta (djela služenja ili robovanja). Njihova 
ispravnost ovisi o namjeri osobe da se približi Bogu. 
Ibadet može biti fizički, kao što je salat (klanjanje), sawm 
(post) i hadž (hodočašće u Meku), ili finansijski kao što je 
hums ( davanje jedne petine određenih proizvoda kao npr: 
ratnog plijena, blaga, mineralnih sirovina), zekat, kefara 
(otkup). 

b) Neka djela se tiču pojedinca i njegovih odnosa sa 
društvom. Njih možemo podijeliti na one koje se tiču 
sporazuma između dvije osobe (kao što su međusobne 
transakcije i brak) i druge koje se odnose na odluku samo 
jedne osobe (kao na primjer 'nazr' (zavjet) 1 'itg' 
(oslobađanje roba). 

c) Neka djela su čisto lična 1 individualna, kao na 
primjer jedenje, pijenje i odjeća koju osoba odabere da 
nosi. 


Fikh (islamski vjerozakon) 


Fikh se bavi svim naredbama i Božijim zapovijedima 
koje regulišu prethodno pomenute radnje. Šest je 
najvažnijih radnji ibadeta: dvije su čisto fizičke (namaz i 
post), dvije finansijske (hums i zekat) 1 dvije su zajedničke 
za svaku kategoriju (hadž i džihad). Uzvišeni Bog kaže: 
, Borite se imecima svojim i životima svojim. " (džihadu bi 
emvalikum ve enfusikum). I na kraju 'kafara' koja je 
posebna vrsta otkupa za određene prijestupe. 

Namaz 


Kao 1 svi muslimani i šije namaz smatraju jednim od 
stubova vjere. Namaz je sredstvo približavanja roba 
njegovom Gospodaru. Onaj ko ne obavlja namaz prekida 
vezu s Bogom. Zato predaja od Ehli Bejta kaže da čovjek 
propuštanjem samo jednog ili dva namaza dolazi u stanje 
koje graniči s nevjerstvom. Prema vjerskom zakonu 
namaz ima veliku važnost. S njim se ne može porediti ni 
jedan drugi čin obredoslovlja. Imamije vjeruju da je veliki 
grješnik onaj ko ne obavlja namaz i on se jako malo cijeni 
u islamskom društvu. On nije ni povjerljiv. ni 
vjerodostojan. Čak ga je dozvoljeno kritikovati i u 
njegovom odsustvu. Pravila koja se tiču namaza vrlo su 
striktna. Imamo sljedeće vrste namaza: 


1. Pet dnevnih namaza 

2. Džuma namaz (namaz petkom) 

3. Namaz ajet (klanja se povodom pomračenja sunca 
ili mjeseca, zemljotresa ili bilo koje prirodne pojave koja 
u čovjeku izaziva strah). 

4. Bajram namazi (ramazanski i kurbanski) 

5. Namaz tavaf ( nakon obilaženja oko Kabe) 


Uz ove, odrasla osoba može sebi određene namaze 
učiniti obaveznim, tako što će obećati Bogu ili se zakleti 
da će pod određenim uvjetima klanjati određeni broj 
namaza. Svi ostali namazi se smatraju nafilama 
(dobrovoljnim). Najvažnije nafile su one koje se klanjaju 
uz pet obaveznih namaza. Broj rekata dobrovoljnih 
dnevnih namaza je dvostruko veći od broja obaveznih 
rekata (tj tridesetčetiri). Ukupan broj rekata dobrovoljnih i 
obaveznih dnevnih namaza iznosi pedeset i jedan. 

Sjetimo se sada zanimljivog događaja kojeg je Ragib 
Isfahani zabilježio u svojoj knjizi 'el-Muhadirat'. U 
vrijeme Ahmed ibn Abdu 'I-Aziza, u Isfahanu je Živio 


56 


čovjek po imenu Kanani. Ahmed je želio naučiti način 
obavljanja namaza 1 osnove šitskog vjerovanja od 
Kananija. Jednog dana Ahmedova majka naiđe za vrijeme 
časa i reče Kananiju: O učitelju, ti mi od sina napravi 
rafidiju! (rafidija vatreni šija). Kanani joj odmah odvrati: 
'Svašta, ženo! Rafidije klanjaju pedeset i jedan rekat 
dnevno, a tvoj sin ne klanja ni jedan. Kako onda može biti 
rafidija?' 

Nafile u mjesecu ramazanu od velike su važnosti 1 
blagoslovljen je onaj ko ih klanja. Ima ih ukupno hiljadu. 
Naša braća suniti također klanjaju ove nafile, ali u 
džematu i zovu ih teravija. Šije smatraju da se ove nafile 
ne mogu klanjati u džematu, jer je samo džuma namaz 
obavezan da se klanja u džematu. Za više detalja čitalac 
ima na raspolaganju desetine hiljada knjiga u kojima su 
razrađeni 1 objašnjeni detalji oko obavljanja obaveznih ili 
preporučenih namaza, kao i brojne dove koje se uče uz 
svaki od njih. 

Prema vjerskom zakonu, ispravnost namaza ovisi O tri 
stvari. Prvo, postoje određeni uslovi koji moraju biti 
ispunjeni prije obavljanja namaza, iako nisu dio samog 
namaza. Ti su uslovi toliko važni da bez njih namaz 
postaje neispravan. Ima ih šest: 1) taharet (osoba mora biti 
ritualno čista) 2) vrijeme (svaki obavezni 1 većina 
preporučenih namaza moraju se obaviti u određeno 
vrijeme) 3) kibla (klanjač mora biti okrenut prema kibli). 
4) propisna odjeća 5) nijet (klanjač mora imati namjeru da 
obavi određeni namaz) 6) mjesto (mora biti dozvoljeno, a 
mjesto sedžde mora biti ritualno čisto). 

Drugo, sastavni dijelovi namaza su ili fundamentalni, a 
time i apsolutno obavezni ili pak to nisu. Četiri su 
obavezne radnje u namazu: 1) tekbiretu '1-ihram (početno 
izgovaranje 'allahu ekber') 2) kijam (stajanje u toku 
namaza) 3) ruku (pregibanje) i 4) sedžda. Postoje još četiri 
obavezna uslova koja, ako se nenamjerno ne ispune, ne 
čine namaz neispravnim: 1) kiraet (učenje sure el-Hamd i 

druge cijele sure) 2) zikr, 3) tešahud 1 4) selami. Klanjač 
mora stajati mirno i tokom cijelog namaza biti svjestan 
Boga. Ezan i ikamet prije početka namaza se strogo 
preporučuju (gotovo da su obavezni). 

Namaz čini neispravnim: gubljenje abdesta, okretanje 
leđima od kible i pretjerani pokreti. Bilo koja radnja koja 
se ne smatra osnovnim dijelom namaza kao što su 
pričanje, smijanje, plakanje, gledanje desno ili lijevo, 
jedenje ili pijenje, ako se urade namjerno namaz čine 
neispravnim. 

Da bismo se očistili i pripremili za neki vid ibadeta (kao 
što je namaz), moramo uzeti abdest ili gusul. U slučaju 
nedostatka vode ili iz nekog drugog razloga kao što je 
bolest, nepodnošljiva hladnoća, nedostatak vremena, kada 
nije moguće uzeti abdest ili gusul, zamjena za njih je 
tejemum. (Kur'an ukazuje na ovaj metod čišćenja: fe 
tejemmemu sa'iden tajjiben — učini tejemum na čistoj 
zemlji) Pravni stručnjaci 1 leksikografi različito tumače 
riječ 'sa'id'. Neki kažu da to samo znači prašina, dok drugi 
tvrde da se to odnosi na sve vrste tla (uključujući pijesak, 
dijelove stijena, kamenje i mineralne materije). Opis 
namaza ograničili smo na minimum.  Detaljnija 
objašnjenja mogu se naći u mnogim drugim radovima. 


Post 


Šije vjeruju da je post stub islamskog vjerozakona. 
Postoje četiri vrste posta: vadžib (obavezni), mustehab 
(preporučeni), haram (zabranjeni) ili mekruh (nepoželjni). 
Post koji je po šerijatu obavezan jeste post u mjesecu 
ramazanu. Druge vrste posta postaju obavezne iZ 
određenih razloga, kao npr kafara post, 'bedel' (umjesto 
klanja kurbana), umjesto druge osobe, nazr (obećanje 
Bogu). Post u mjesecu redžebu 1 šabanu je preporučen, kao 
i brojni drugi koje ne možemo pominjati u ovoj kratkoj 
brošuri. Postiti na dva bajrama 1 'ejjaame et-tešriig' (tri 

dana nakon hadža za vrijeme boravka na Mini) je 
zabranjeno. Ne preporučuje se postiti na dan ašure i arefata 
(za mnoge šijiske učenjake post na dan ašure nije 
poželjan). 

Detalji koji se odnose na uslove posta i sami post kao i 
edebi 1 učenja koji se uz njega praktikuju mogu se naći u 
brojnim knjigama koje obrađuju ovu temu. Šije pridaju 
izuzetnu pažnju ramazanskom postu. Mnogi od njih bi 
radije umrli od gladi i žeđi nego ga napustili. 


Zekat 


Namaz i post su obredoslovlja fizičke prirode. Zekat je 
nešto sasvim drugo. Šije smatraju da zekat po važnosti 
dolazi odmah nakon namaza. Iz nekih predaja od Imama 
da se zaključiti da je namaz onoga koji ne daje zekat 
nevažeći. Kao i svi drugi muslimani 1 imamije smatraju da 
je zekat obevazan na devet stvari: životinje — kamile, krave 
i ovce; žitarice — pšenica, ječam, datule, grožđice; novac — 
zlatne i srebrne kovanice. 

Pored toga poželjno je dati zekat na sve druge vrste 
robe, konje, usjeve itd. Precizni uvjeti i propisi se mogu 
naći u odgovarajućim pravnim knjigama. Zanimljivo je da 
su sva pravila vezana za zekat u skladu sa fikhom četiri 
sunitske škole: hanefi, šafi, maliki 1 hanbeli. Među onima 
koji primaju zekat su siromašni i potrebiti, prema riječima 
Uzvišenog Boga u suri Tevba: innema 's-sadikaatu li 'l- 
fukara' ve 'l-mesaakin. 

Zekatu 'l-fitr (porez za siromašne na dan ramazanskog 
bajrama) obavezan je za svaku odraslu i zdravu osobu koja 
finanskijski može izdržavati sebe, suprugu, djecu 1 ostale 
članove porodice koji o njemu ovise. Zekatu 'l-fitr iznosi 
jedan 'sa' (otprilike tri kilograma) pšenice, ječma ili datula 
za svakog člana porodice. 

Suština zekata je u osnovi ista i za šije i Za sunije. 

Hums 


Hums je druga vrsta poreza koja je obavezna na pet 
stvari: ratni plijen, bisere i minerale iz mora, blago 
mineralnih supstanci iskopanih iz zemlje, zakonito 
zarađen novac izmiješan s nezakonito zarađenim novcem, 
dobit od poslovanja i zemlju prenijetu sa muslimana na 
zimiju (kršćana ili jevreja koji žive u muslimanskoj 
zemlji). 

Obaveza davanja humsa temelji se na naredbi 
Uzvišenog Boga: ,,1 znajte da od svega što u borbi 
zaplijenite jedna petina pripada Allahu i Poslaniku, i 
rodbini njegovoj, i siročadi, i siromasima, i putnicima 
namjernicima... (8:41). Vjerujemo da je hums pravo koje 
je Uzvišeni Bog posebno rezervisao za Muhamedove 
(s.a.v.a.) potomke. Pošto im sadaka nije dopuštena (ne 
mogu primiti zekat), kums im je stoga jedna vrsta 
nadoknade iz Allahovog obilja. 

Hums se dijeli na šest dijelova: tri su za Boga, 
Poslanika (s.a.v.a.) 1 njegove bližnje. Preostala tri dijela 
pripadaju Imamu ako je prisutan. U njegovom odsustvu (tj 
kada Imam nije dostupan, kao što je to slučaj danas) 
predaje se njegovom predstavniku, tj mudžtehidu. Hums 
se koristi da bi se zaštitila vjera i upotpunio plan razvoja 
muslimanskih naroda. To je njegov stvarni cilj. 

Mahmud Alusi u jednom svom brzopletom komentaru 
u svom tefsiru Kur'ana rekao je: ,,Danas bi novac od 
humsa trebalo odložiti u podrum.'" Ovo se odnosi na priče 
koje kruže među sunitskom braćom da je šitski Imam 
nestao u nekakvom podrumu. Strogo naglašavamo da 
okultacija Imama nema nikakve veze s takvim pričama. 
Šije itna ašeri posjećuju mjesto u Samari, jer je na tom 
mjestu časni Imam klanjao 'tahadžud' (preporučeni noćni 
namaz). Na tom mjestu su i njegov otac i djed često 
klanjali. 

Propisi u vezi humsa datiraju još iz vremena Božijeg 
Poslanika. (s.a.v.a.). Poslije njegove smrti (Ss.a.v.a), 
muslimanski vladari uskraćivali su pravo na hums 
porodici Hašim i umjesto toga sakupljali su novac u bejtu 
'"1-malu (državnu kasu) kako bi sami mogli kontrolisati 
njegovu upotrebu. Porodica Hašim, koja nije imala pravo 
na zekat, bila je uskraćena i za hums. 

Sam imam Šafi, u svojoj knjizi ,Am" ističe da se 
potomcima Božijeg Poslanika (s.a.v.a.) kojima je 
dodijeljen hums umjesto sadake, ne može dati nikakav vid 
milostinje niti je oni smiju uzeti, te će onaj ko im je da 
zaslužiti Božiju kaznu. Uz to dodaje: ,,Ako budu lišeni 
prava na hums, to ne znači da će im sadaka i slični oblici 
milostinje postati dopušteni.'" Uporedo sa oduzimanjem 
ovog prava od Poslanikovih potomaka, hums se prestaje 
pominjati u pravnim knjigama većinske muslimanske 
zajednice, pa nije čudo što i imam Šafi preskače ovu temu 
u svojoj knjizi o 'fikhu'. 

U svim šitskim knjigama 'fikha' humsu se posvećuje 
posebno poglavlje, baš kao i zekatu. ( No moramo priznati 
da je poznati alim hafiz Ebu Ubejd el-Kasim ibn Selam 
(preselio 224 P.H.) u svom znamenitom djelu 'Kitab el- 
emval' govorio o svim problemima vezanim za hums, 
uključujući i načine na koji bi ga trebalo trošiti. Sva pitanja 
koja je obradio u potpunom su skladu sa šitskim 
vjerovanjem. 


Hadž 


Prema šijama, hadž (hodočašće u Meku) je jedan od 
stubova islama. Onaj ko ne obavi ovu dužnost, a u stanju 
je, umrijeće smrću nekoga čija vjera nije islam. Onaj ko 
odbije izvršiti ovu Božiju naredbu, približio se granici 
'kufra'. Bog u suri Ali Imran govori o takvim osobama: ,,A 
onaj ko neće da vjeruje — pa, zaista, Allah nije ovisan ni o 
kome. " (3:97) 

Hadž je vrsta finansijskog 1 fizičkog džihada. Zaista bi 
hadž trebao biti nazvan istinskim džihadom, a džihad 
istinskim hadžom. Ako pažljivije razmislimo o njihovoj 
uzajamnoj povezanosti, ovo skriveno značenje postaće 
očigledno. 

Hadž muslimanu postaje obavezan pod sljedećim 
uslovima: mora biti punoljetan i zdrave pameti; mora imati 
dovoljno finansijskih sredstava, mora biti zdrav, a put do 
Meke mora biti otvoren 1 siguran. Kad se ovi uslovi 
ispune, hadž postaje vadžib (obavezan). Hadž je dovoljno 
obaviti jednom u toku života. Postoji nekoliko vrsta hadža: 

1. 'Hadž afrad'. Pominje se u suri Ali Imran : 
Hodočastiti hram dužan je, Allaha radi, svaki onaj koji je 
u mogućnosti. " (3:97) 

2. 'Hadž Kir'an'. Pomenut je u sljedećem ajetu: 
, Hadž i umru radi Allaha izvršavajte! " (2:196) 

3. 'Hadž temetu'. Spominje se u sljedećem ajetu: 
, Kad budete slobodni obavite umru do hadža i zakoljite 
kurban do koga možete lako doći. " (2:196) 

Svaki od pomenutih hadževa bio je predmet mnogih 
istraživanja. Stavovi uleme koji se tiču različitih uslova za 
svaku vrstu hadža zabilježeni su u pravnim knjigama. 

Nakon proučavanja brojnih knjiga sunitske uleme, 
zaključili smo da je njihovo tumačenja propisa po ovom 
pitanju veoma slično našem. Naravno, postoje razlike, ali 
ih nema mnogo. 

Šije pridaju veliki značaj i važnost obavljanju ove 
dužnosti. Čak i onda kada su morali putovati među ljudima 
žednim njihove krvi i među neprijateljima, nisu marili za 
opasnost. Bili su tako posvećeni 1 na stotine hiljada njih 
žudeći za Mekom hrlili da obave 'tavaf' oko Ka'be. 

Nisu klonuli duhom iz straha da će izgubiti život ili 
imovinu. Osjećaj da moraju ispuniti ovu islamsku obavezu 
motivisao ih je da ne posustanu. Vrlo često su troškovi 
hadža za njih bili ogromni. Žalosno je da se, uprkos 

očiglednoj odanosti šija Bogu i njegovim naredbama, još 
uvijek priča da šije nastoje uništiti islam. 


Džihad 


Džihad je poput kamena temeljaca veličanstvene 
građevine islama. Da ga nema Božija vjera ne bi bila 
milost svijetu niti izvor blagodeti za čovječanstvo. Jer 
džihad podrazumijeva borbu protiv tirana 1 tiranije i 
žrtvovanje života i imetka na Božijem putu za očuvanje 
mira i stabilnosti. 

Kod šija postoje dvije vrste džihada: džihad el-ekber 
(veliki džihad) i džihad el-asgar (mali džihad). 

Sukobljavanje sa unutrašnjim neprijateljem 'nefsom' 
(sobom) i borba s njegovim negativnim osobinama kao što 
su neznanje, kukavičluk, tiranija, zavist i oholost jeste 
veliki džihad. Sam Božiji Poslanik (s.a.v.a.) je rekao: "Vaš 
najveći neprijatelj je nefs kojeg ćete naći u vama samima.' 
Džihad el-asgar se odnosi na borbu protiv onih koji se 
protive pravdi i jednakosti, miru i čovječnosti, te vjeri i 
istini. 


Podsticanje na dobro i odvraćanje od zla 


Ovo je jedna od najvažnijih vjerskih obaveza 1 osnova 
moralne dužnosti muslimana. To je jedan od najefikasnijih 
načina pokazivanja istine i stvarne prirode islama i 
učinkovito je sredstvo protiv nevjerstva i bezboštva. 

Svaki narod koji zanemari ovaj sveti zakon osuđen je 
na propast i biće utočište tiranima i nepravednicima. 

Upravo su iz tog razloga, Poslanik (s.a.v.a.) koji je bio 
učitelj vjerskih propisa i naši bezgriješni Imami koji su ih 
sačuvali i zaštitili, isticali ogromnu važnost ovog pitanja. 
U brojnim prilikama su detaljno objašnjavali koristi koje 
su proizilazile iz izvršavanja i pogubne posljedice 
zanemarivanja ove obaveze. 

Danas smo svjedoci ove istine: potpuno smo napustili 
podsticanje na dobro i odvraćanje od zla. Možemo se 
jedino moliti da ne odemo tako daleko da nam dobro 
postane loše, a loše dobro. ,,Svi smo Allahovi i Allahu 
ćemo se vratiti. ' Molimo Boga da nas zaštiti od onih koji 
pozivaju dobru, ali ga sami ne praktikuju. Neka su od 
Boga Uzvišenog udaljeni pokvareni učenjaci, govornici i 
upućivači! 

Ovakve molitve su jedino što nam je preostalo. Ove 
smo se teme samo letimično dotakli, ali onaj ko želi 
saznati više može odgovore potražiti u brojnim knjigama 
naše uleme koje datiraju od prvog stoljeća P.H. pa sve do 
današnjih dana. 


Mu'aamelaat (ugovori) 


Kod ugovora moraju postojati dva pojedinca ili dvije 
strane (jedna koja nudi i druga koja prihvata). Ponuda i 
pristanak su neophodni uslovi. Postoje dvije vrste 
ugovora: prvu čine čisto finansijske transakcije, (npr. 
kupovina i prodaja, ugovori jamstva, zajmovi 1 pokloni), 
dok su u drugim materijalne vrijednosti od sekundarne 
važnosti, jer je stvarni cilj ugovora dviju strana 
rukovođenje porodičnim životom, muslimanskom 
zajednicom ili očuvanjem ljudske rase. Bračni ugovor 
često uključuje novčana sredstva, ali to nije njegov 
neophodni dio. 


Bračni ugovor 


Postoje dvije vrste braka: stalni i vremenski. Kako se 
iz samog naziva da zaključiti, vremenski brak (također 
poznat i kao mut'ah) je brak na određeni vremenski period 
oko čega postoji sporazum prije zaključenja bračnog 
ugovora. Što se tiče prve vrste, stalnog braka, svi se 
muslimani jednoglasno slažu o njegovoj dopuštenosti. 

Drugu vrste braka samo šije smatraju dopuštenim. Svoj 
stav potkrepljuju kur'anskim ajetom: ,,A ženama vašim s 
kojima ste imali bračne odnose na određeno vrijeme, 
podajte vjenčane darove njihove kao što je propisano!" 
(4:24) Ovaj problem je tema rasprava još od vremena 
ashaba (Poslanikovih (s.a.v.a.) drugova), pa sve do 
današnjih dana. Zbog velike važnosti koja se pridaje ovom 
pitanju, bilo bi dobro razjasniti neke stvari. 

Onaj ko je proveo barem neko vrijeme proučavajući 
vjerski zakon ne može poreći ispravnost mut'ah braka. 
Sam ga je Božiji Poslanik (s.a.v.a.) ozakonio. Mnogi su ga 
njegovi ashabi praktikovali. Nakon smrti Božijeg 
Poslanika (s.a.v.a.) nastavili su s tom praksom. Abdulah 
ibn Abas, Džabir ibn Abdulah Ensari, Ibn Mesud i Ubej 
ibn Ka'ab, istaknuti i ugledni ljudi, insistirali su da se održi 
zakonitost mut'ah braka navodeći kur'anski. ajet: 
'Femestemtetum, bihi min hunna ilaa edželin musemmen'. 
(, A ženama vašim s kojima ste imali bračne odnose na 
određeno vrijeme... ''). Pomenuti ashabi nisu smatrali da u 
Kur'anu postoji ikakav nedostatak, budući da su bili 
njegovi dobri poznavaoci. Samo su htjeli objasniti ovaj 
ajet kako bi njegovo značenje postalo jasnije. Pošto su ove 
osobe bile odane Poslaniku (s.a.v.a.) tokom njegove cijele 
misije, bili su u prilici da čuju kur'anska objašnjenja 
direktno od njega. Stoga nisu oklijevali da otkriju pravo 
značenje ovog ajeta na osnovu onoga što su čuli od 
Poslanika (s.a.v.a). 

Dodali bismo također da se iz predaje, koju je pomenuo 
ibn Džerir u svom obimnom djelu o komentaru Kur'ana, 
vidi da je dio 'ilaa edželin musemmen' (do određenog 
vremena) ustvari originalni dio ajeta kojeg je objavio 
Uzvišeni Bog. Ibn Džerir navodi da je Ebu Nasir rekao: 
'Kad sam ovaj ajet proučio pred ibn Abasom rekao je: Reci 
'ilaa edželin musemmen'. Rekao sam da ga nisam tako 
proučio. Na to Abas tri puta reče: Boga mi, ovaj je ajet baš 
ovako objavljen.' 

Jasno je da ugledna osoba poput ibn Abasa nikada ne bi 
namjerno promijenila kur'anski tekst. Ako je ova predaja 
tačna, onda je ovaj ashab sigurno mislio da je Uzvišeni 
Bog objavio značenje ovog ajeta upravo ovako. 

Sva ulema smatra da je privremeni brak bio dozvoljen 
i da su ga praktikovali najbliži drugovi Božijeg Poslanika 
(s.a.v.a.). Oni koji smatraju da je poslije zabranjen, 
insistiraju da je Bog svome Poslaniku objavio dalja 
naređenja koja poništavaju prethodna. Različiti hadisi koji 
govore o ovom poništavanju imaju oprečna značenja 1 ne 
mogu biti pouzdani. Poništavanje izričite naredbe 
zahtijeva izričit dokaz: neki suniti tvrde da se opoziv 
dogodio preko suneta, to jest da ga je Božiji Poslanik 
(s.a.v.a.) zabranio nakon što ga je proglasio dozvoljenim. 
Neki, pak, kažu da se promjena u vezi mutah braka 
dogodila putem Božije Knjige. Među onima koji to tvrde 
postoje oprečni stavovi: jedni smatraju da je ajet o razvodu 
taj koji se odnosi na opoziv, a drugi da je to ajet o 
nasljedstvu. 

Nadalje, većina protivnika mut'ah braka smatra da je 
sljedeći ajet dokaz njegovog ukinuća: "llaa  'alaa 
ezvaadžuhum ev maa meleket ejmaanuhum'. U ajetu se 
navode dva razloga zakonitosti braka. Ili je žena nečija 
supruga ili robinja (kaniiz), i kao što kaže Alusi (sunitski 
alim): 'Šije ne mogu smatrati robinjom (kaniz) ženu kojom 
se ožene u vremenskom braku (za koju važe drugačiji 
zakoni od onih koji se odnose na ženu iz stalnog braka), 
niti je mogu zvati suprugom, jer ona ne ispunjava uslove 
supruge, kao što su 'miiraas' (nasljedstvo), 'iddet' (period 
čekanja), pravo na izdržavanje i razvod.' 

Ako analiziramo Alusijevu tvrdnju, zaključićemo da 
ona nema nikakve osnove. Suprotno onome što on kaže, 
žena u vremenskom braku ima određena prava supruge. 
Jedno od njih tiče se nasljedstva. Supruga iz vremenskog 
braka ima pravo na nasljedstvo (prema nekoj šija ulemi 
bezuslovno, a prema drugoj pod uslovom da je to pravo 

utvrđeno bračnim ugovorom). Ako Alusi tvrdi da je 
nasljeđivanje obavezan element stalnog braka, onda on ne 
govori u skladu sa zakonom. Prema islamskom zakonu 
postoje mnogi slučajevi u kojima zakon o nasljeđivanju 
postaje nevažeći. Supruga koja je na primjer nevjernica ili 
je počinila ubistvo, ne prima nasljedstvo. Žena koja se 
udala za bolesnog čovjeka koji umre prije nego s njom 
stupi u intimne odnose, lišena je nasljedstva. S druge 
strane, ako se neko razvede od supruge u vrijeme bolesti i 
potom umre, čak iako istekne njen iddet (propisano 
minimalno vrijeme prije druge udaje), ona ima pravo na 
nasljedstvo godinu dana nakon njegove smrti. 

Šije vjeruju da je vremenski brak zakonit i smatraju da 
je nakon okončanja ovog braka idet obavezan. 

Izdržavanje supruge je još jedna od diskutabilnih tema. 
Šije vjeruju da se ni ovo ne može smatrati primarnim 
pravom supruge. Uzmimo za primjer ženu koja odbija 
intimni odnos s mužem iako je s njim u braku. Ni jedan 
fakih takvoj ženi ne bi odobrio pravo na izdržavanje. 

U privremenom braku nema razvoda. Nakon što 
provedu dogovoreno vrijeme zajedno, muž 1 žena se mogu 
razići. Onima koji još uvijek poriču zakonitost vremenski 
ograničenog braka ukazali bismo na to da nije moguće 
ukinuti mutah brak, jer su relevantni ajeti i sure Mu'minin 
i sure Mi'radž objavljeni u Meki. 

Čak i neka istaknuta sunitska ulema kaže da kur'anski 
ajeti koji se odnose na mut'ah nisu dokinuti. Zemehšari u 
svom komentaru el-Keššef prenosi od Ibn Abasa, da je ajet 
koji se odnosi na mut'ah jedan od neopozivih. Neka ulema 
je prenijela da je Hakam ibn Ejnija, kad je bio upitan da li 
je ajet o vremenskom braku opozvan, rekao da nije. 

Kao prvo, većina muslimana je ranije priznavala 
zakonitost mut'ah braka, ali su kasnije počeli tvrditi da je 
opozvan. Ponekad, kao što smo vidjeli, pokušavaju 
dokazati da je jedan ajet dokinut drugim, a ponekad, kao 
što ćemo vidjeti, pokušavaju dokazati dokidanje ajeta 

hadisom. Oslanjaju se na hadise u sahih Buhariji i 
Muslimu, koji govore o tome da je Božiji Poslanik 
(s.a.v.a.) zabranio mut'ah kad je zauzeta Meka ili Hajber 
ili nakon bitke na Avtasu. Ovi hadisi su vrlo diskutabilni. 
Čak se prenosi od Oadija Ejeda da je neka ulema kazala 
da je mut'ah ozakonjen drugi put nakon prvog opoziva, 
nakon čega je ponovo zabranjen. U nekim knjigama je 
zabilježeno da je mut'ah opozvan prilikom posljednjeg 
hadža desete godine poslije hidžre. Druge knjige pokazuju 
da nije bilo tako, nego da je opozvan za vrijeme bitke na 
Tebuku, devete godine poslije hidžre. Neki tvrde da je 
mut'ah poništen tokom bitke na Hunejnu u mjesecu ševalu, 
osme godine poslije hidžre. Neki također tvrde da je Božiji 
Poslanik (s.a.v.a.) ozakonio mut'ah prilikom pada Meke, 
ali ga je ubrzo nakon toga zabranio. Uglavnom, većina 
sunitske uleme smatra da je mut'ah zabranjen. 

Moramo istaći da niko ko ispita vjerodostojnost 
navedenih hadisa koji su doveli do abrogacije mut'ah 
braka, ne može dovesti u pitanje kur'anski ajet koji se na 
njega odnosi. Šta više, hadisi koje je prenijela sunitska 
ulema toliko su kontradiktorni da je je očito da nisu istiniti. 

U sahih Buhariji se prenosi od Ebu Redže koji kaže da 
je Imran ibn Hasin rekao da se ajet koji se odnosi na mut'ah 
nalazi u Kur'anu i ,mi smo ga praktikovali za života 
Božijeg Poslanika (s.a.v.a.) i Allah ga nije zabranio u 
Časnom Kur'anu niti ga je Božiji Poslanik (s.a.v.a.) za 
života zabranio. Zabrana mut'ah braka bila je samovoljna 
odluka jednog čovjeka i kažu da je taj čovjek bio drugi 
halifa Omer." Također se u sahih Muslimu prenosi od Atte 
da je , jednog dana Džabir ibn Abdillah ibn Ensari došao 
da obavi umru 1 ljudi su mu postavljali razna pitanja. Otišli 
smo da ga posjetimo. Kad je bio upitan za mut'ah brak 
rekao je. 'Da, praktikovali smo ga u vrijeme Poslanika 
(s.a.v.a.), a 1 u vrijeme Ebu Bekra i Omera." 

U Muslimu se nalazi još jedna predaja od Džabira: ,,Za 
vrijeme života Božijeg Poslanika (s.a.v.a.) praktikovali 

smo mut'ah i obično smo u miraz davali šaku datula ili 
pečenog brašna." Muslim u svom sahihu također prenosi 
da je Ebu Nudra rekao da je sjedio sa Džabirom ibn 
Abdillah Ensarijem kad im je prišao neki čovjek i rekao da 
postoji razlika u mišljenjima u vezi dva mut'ah-a (mut'ah 
vremenski brak i mut'ah hadž temettu — posebna vrsta 
hadža) između Ibn Abasa i Ibn Zubejra. Džabir reče: 'Dok 
je Božiji Poslanik (s.a.v.a.) bio živ, oba smo praktikovali, 
ali ih je kasnije Omer zabranio, pa to nismo mogli." I 
zaista ih nisu mogli praktikovati jer bi Omer na smrt 
kamenovao svakog ko bi bio uhvaćen da praktikuje 
mut'ah. 

Pažljivim proučavanjem poglavlja o braku u 
Muslimovom sahihu, uočićemo mnoge oprečne izjave. Na 
jednom mjestu se tvrdi da je došlo do zabrane, dok se na 
drugom ne daje nikakav dokaz o toj zabrani. Kao primjer 
takvog hadisa navodimo predaju Džihnija koji kaže: 
'Prilikom pada Meke, Božiji Poslanik (s.a.v.a.) nam je 
lično dozvolio vremenski brak, ali još nismo bili ni 
napustili to mjesto kad nam ga je zabranio." 

Zabrana se ponekad pripisuje Poslaniku (s.a.v.a.), a 
ponekad hazreti Omeru. Uglavnom, kaže se da je mut'ah 
bio dozvoljen za vrijeme Poslanika (s.a.v.a.) 1 i prvog 
halife. Također se kaže da je hazreti Ali (a.s.) Ibn Abasu 
u nekoliko navrata zabranio da govori o mut'ah braku, pa 
je on o tome promijenio mišljenje. Da bismo ovo 
demantovali navešćemo predaju koja kaže da je jednom 
prilikom Ibn Zubejr ustao u Meki i kazao: ,Ovdje ima 
nekih ljudi koji su lišeni pameti, baš kao što ih je Bog lišio 
vida. To su oni koji tvrde da je mut'ah dozvoljen." (Ovo se 
odnosilo na Ibn Abasa koji je bio oslijepio). Na to je Ibn 
Abas glasno rekao: ,Zašto? Kunem se da se mut'ah 
praktikovao sve do Alijevog (a.s.) vremena.'"? Ovo jasno 
pokazuje da Ibn Abas nikada nije promijenio mišljenje i 
da je čak u vrijeme Ibn Zubejrovog halifata ustao u 
odbranu svog vjerovanja. 

Iznenađujuće je da se zabrana pripisivala čak i Emir el- 
mu'mininu  (a.s.), iako su svi Imami mut'ah brak 
proglašavali zakonitim. Izjava Imama Alija (a.s.) o tome 
da Omer nije zabranio mut'ah bilo bi samo nekoliko 
nesretnika koji bi počinili blud, veoma je poznata. Tabari 
je također ovu predaju naveo u svom tefsiru. S tim u vezi 
pouzdano se tvrdi da je Imam Džafer Sadik rekao: ,,Ne 
praktikujem tagiju (dobrovoljno skrivanje vjerovanja ili 
mišljenja pod posebnim uslovima) kad su u pitanju tri 
stvari: mut'atu '1-hadž, mut'atu 'n-nisa 1 el-meš 'ale 'l- 
hafejn.'" (Ovo zadnje se odnosi na potiranje preko cipela 
tokom uzimanja abdesta koje su neki praktikovali) 
Kontradiktorne predaje sunitskih komentatora analizirane 
su u skladu s pravnim principima i dokazano je da su pune 
neistinitih hadisa. Ispravnost mut'ah braka je dokazana i 
baš kao što je bio zakonit u doba Poslanika (s.a.v.a.), 
zakonit je i danas. 

Hazreti Omer je bio taj koji je zabranio mut'a dok je bio 
na vlasti. Njegova zabrana bazirana je na ličnoj ocjeni 
društvenih okolnosti toga vremena, ali to nema nikakve 
veze s religijom. Prenosi se da je rekao: ,,Za vrijeme 
Poslanika (s.a.v.a.) dva mut'a-a su bila dozvoljena, ali ih 
ja sada zabranjujem i kazniću onoga ko se usprotivi mojoj 
odluci." Primjećujemo da drugi halifa nezakonitost, 
odnosno ukidanje mut'a-a nije pripisao Poslaniku 
(s.a.v.a.), nego sebi. Za kažnjavanje je također on bio 
odgovoran. Mi samo možemo ponoviti ono što smo 
pokušali objasniti gore navedenim primjerom: da je mut'a 
legalan jer je kur'anski propis, sunet Božijeg Poslanika 
(s.a.v.a.) i praksa njegovih drugova, da se praktikovao za 
vrijeme Ebu Bekra i prvog perioda Omerovog halifata i da 
su sve to dokazane činjenice koje su van svake rasprave i 
diskusije. Knjige historije 1 hadisa svjedoče činjenici da su 
za vrijeme Poslanika (s.a.v.a.) istaknuti ashabi i poštovani 
pripadnici plemena Kurejš praktikovali mut'a. Čak su 
mnogi časni muslimani rođeni u vremenskom braku. 

Ragib Isfahani, slavni sunitski alim, prenosi da je 
sunitski alim Jahja Ahtam pitao jednog plemića iz Basre 
koga slijedi po pitanju zakonitosti mut'a-a. Plemić mu je 
odgovorio: ,Omera ibn Hataba."_ ,,Kako to" , upitao je 
Jahja, ,,on je zakleti neprijatelj mut'a-a". Čovjek je 
odgovorio: ,,Jeste, dokazano je da je hazreti Omer jednom 
s mimbera rekao: 'O ljudi! Bog i Njegov Poslanik rekli su 
da su dva mut'a-a dozvoljena, ali ih ja sada zabranjujem. I 
kazniću svakoga ko mi se u tome suprotstavi.' Mi 
prihvatamo njegovu izjavu, ali ne prihvatamo valjanost 
njegove zabrane." Sličan hadis je prenio Abdulah ibn 
Omer. Kraći je 1 bez prijetnje koju sadrži prethodni: ,,Za 
vrijeme Poslanika (s.a.v.a.) bila su dozvoljena dva mut'a- 
a, a ja ih sada zabranjujem.'" Neki tvrde da Omer nije htio 
izmijeniti Allahovu naredbu nego samo donijeti zakon koji 
je odgovarao društvu toga vremena. 

Bilo bi se korisno sada prisjetiti istaknutog djela 
'Saraa'ir' poznatog alima iz šestog stoljeća poslije hidžre 
Muhameda ibn Idrisa el-Halilija, u kojem autor piše: 
,Privremeni brak je prema islamskom zakonu dozvoljen. 
Muslimani vjeruju da za to postoje dokazi u Božijoj Knjizi 
i sunnetu. Ipak, neki tvrde da je taj zakon opozvan, ali to 
treba dokazati. 'Agl (sposobnost rasuđivanja koje nam 
omogućava da shvatimo Božije djelovanje u Njegovoj 
kreaciji) nam govori da je dozvoljeno svako djelo za koje 
nemamo straha da će nam uzrokovati štetu na ovom ili 
budućem svijetu. Ovaj uslov važi i za mut'a. Putem razuma 
možemo potvrditi njegovu ispravnost. Ako se postavi 
pitanje koji je dokaz za to, s obzirom na oprečna mišljenja 
u vezi s njegovom validnosti, odgovor je da je dužnost 
dokazivanja na onima koji stoje iza mogućnosti njegove 
štetnosti. Mut'a je bez sumnje bio dozvoljen za vrijeme 
Poslanika (s.a.v.a.) 1 tek se kasnije počelo govoriti o 
njegovoj nezakonitosti i opozivanju. Stoga, dok se ne 
dokaže da je mut'a nezakonit, nemamo ga pravo poricati. 

Kad ispitamo hadis u kojem se kaže da je Poslanik 
(s.a.v.a.) zabranio mut'a, otkrivamo da takvi hadisi imaju 
vrlo slab lanac prenosioca i ne mogu se svrstati u 
pouzdane, niti je opravdano da muslimani prema njima 
djeluju. 

Vratimo se opet na relevantni ajet iz Kur'ana. Objavljen 
je u vezi žena koje su mahram (one koje nije dozvoljeno 
oženiti zbog krvne srodnosti, itd). 

'A ostale su vam dozvoljene, ako želite da im vjenčane 
darove date i da se njima oženite, a ne da blud činite. A 
ženama vašim s kojima ste imali mut'a brak 
(ar.istemt'atum), podajte vjenčane darove njihove kao što 
je propisano. I nije vam grehota ako se, poslije određenog 
vjenčanog dara, s njima nagodite. " (Kur'an, 4:24) 

U ovom je ajetu sporna riječ 'istemt'atum' koja ima dva 
značenja — imati od nečega zadovoljstvo, korist, ili sklopiti 
ugovor vremenskog braka prema islamskom zakonu. Prvo 
značenje je doslovno, a drugo je vezano za islamsku 
terminologiju. Prema principima fikha' ako riječ u Kur'anu 
ima dvojako značenje — jedno doslovno i drugo koje se 
koristi isključivo u šerijatskoj terminologiji, onda se mora 
prihvatiti drugo, dok se doslovno značenje ne može 
smatrati pouzdanim. Tako se na primjer riječi kao što su 
'salat', 'zekat', 'sawm"' 1 'hadž' trebaju razumjeti u skladu s 
islamskom terminologijom, a ne doslovno kao što se može 
naći u rječnicima. 

Već smo objasnili da je dobro poznata grupa ashaba 
vjerovala u zakonitost mut'a braka i da ga je Amir el- 
mu'minin lično proglasio dozvoljenim. Abdulah ibn Abas 
je znao voditi rasprave sa Zubejrom na ovu temu i te su 
rasprave postale široko poznate, pa se o njima govorilo ne 
samo među običnim svijetom nego su i pjesnici toga 
vremena sebi dali oduška pominjući ih u svojim stihovima. 

Abdulah ibn Me'sud, Mudžahid, Ata'i, Džabir ibn 
Abdulah el-Ensari, Selman ibn el-Ahva', Ebu Sa'id Hudri, 
Mugira ibn Šahab, Sa'id ibn Džabir i Ibn Džerih također 

su mut'a smatrali dozvoljenim. Svi su ovi ljudi bili 
povjerljivi i od znanja. Odluku su donijeli nakon pažljivog 
ispitivanja ovog predmeta. 

Ovu smo temu donekle rasvijetlili sa stanovišta religije 
1 historije. Ocijenimo je sada sa moralnog i društvenog 
stanovišta. Islam je velika milost i blagoslov za cijeli 
svijet. Njegova poruka je poput božanske pjesme koja se 
širi s neba po svijetu ljudi, koja je dala i još uvijek daje 
odgovore onima koji žele da shvate razlog čovjekovog 
postojanja na zemlji. Naša vjera pristaje svakom dobu, 
zadovoljava potrebe svih ljudi u svim erama i garantuje 
uspjeh kako duhovni tako i materijalni. Bog je čovjeku 
objavio islam ne da mu život učini težim, nego da ga ispuni 
milošću, da mu smisao 1 uspostavi red. Stoga je islam 
najsavršenija religija 1 posljednji vjerozakon prije kraja 
svijeta. Ovaj božanski zakon savršeno ukrašava ljudsku 
kulturu i civilizaciju i nema potrebe za bilo kakvim drugim 
institucijama i zakonima. 

Razmotrimo sada jednu aktivnost koju svaka osoba 
ponekad mora da poduzme u životu, a to je putovanje. 
Prema islamskom zakonu tačno se zna kakvo se ponašanje 
očekuje od muslimana koji je na putu bilo zbog trgovine, 
hadža ili umre, na primjer. 

Ne treba posebno spominjati da je Uzvišeni Bog 
čovjeka obdario seksualnom željom radi očuvanja ljudske 
vrste. Nije potrebno spominjati ni to da čovjek na 
putovanju nije u stanju ispuniti zahtjeve stalnog braka. 

I šta bi sada putnik, koji je daleko od svoje kuće na duže 
vrijeme, trebao da radi? Kako bi se trebao ponašati, 
naročito ako je mlad i ako ima jake seksualne nagone? 

Preostaju mu samo dvije mogućnosti ukoliko mut'a nije 
dozvoljen: ili da suzbija seksualnu potrebu, ili da se upusti 
u nedozvoljen odnos. Napominjemo da prekomjerna 
kontrola ili potiskivanje seksualne želje ponekad može 
uzrokovati ozbiljne psihičke 1 mentalne bolesti. 
Neplodnost je još jedna od mogućih posljedica takve 

samokontrole. Takva praksa baš i nije najmudrija. Bog u 
Kur'anu kaže: ,, Allah želi da vam olakša, a ne da vam 
oteža. " 

Da nas Allah sačuva od poremećene seksualne prakse. 
Većina dijelova svijeta danas trpi njene posljedice. Kunem 
se Bogom, kad bi se muslimani ponašali u skladu sa 
uslovima dozvoljenog mut'a braka (dogovor između dvije 
strane kojim se utvrđuje rok, vjenčani dar i iddet na 
primjer) 1 kad bi iskoristili prednosti tog Božijeg 
blagoslova, loša djela bi u velikoj mjeri bila iskorijenjena, 
sačuvana bi bila čast muškaraca i žena, muslimanska 
zajednica bi brojčano narasla, svijet bi se oslobodio 
nezakonite djece, a moralne vrijednosti bi ojačale. Za 
izjavu uglednog člana muslimanske zajednice, Abdulaha 
ibn Abasa, nema dovoljno riječi hvale: Ibn Atir prenosi da 
je rekao: ,,Mut'a je bio blagoslov kojeg je Uzvišeni Bog 
podario Muhamedovom umetu (mir neka je na njega i 
njegove potomke) 1 da nije zabranjen, niko, osim istinski 
razvratnik, ne bi počinio preljubu (vidjeti 'Nehaja' od Ibn 
Atira 1 'Fa'ig' od Zemehšarija). Uticaj njegovog uzvišenog 
učitelja Amir el-mu'minina odražava se u ovoj izjavi Ibn 
Abasa. Činjenica je da je islamski svijet odbacio ovu 
Božiju milost i kao rezultat toga zaronio je u bestidni 
nemoral. 


Talak (Razvod) 


Jasno je da je brak u osnovi jedna posebna zajednica 
između čovjeka i žene koja spaja dvije različite osobe i čini 
ih bliskim partnerima. Saradnja i zajedništvo između muža 
i žene mogli bi se uporediti sa očima i rukama — svaka ruka 
je drugačija, ali se međusobno nadopunjuju i čine savršen 
spoj. 

U braku su dvije osobe, koje su bile strane jedna drugoj, 
tako čvrsto povezane 1 ujedinjene da se od te ne može ni 
zamisliti čvršća veza. Ona je najbolje opisana u sljedećem 

kur'anskom ajetu: ,, One su odjeća vaša, a vi ste njihova 
odjeća. " (2:187) Zaista je ovim ajetom izražena sva 
suptilnost bračne veze. 

Prilikom stupanja u stalni brak dvoje su odlučni da će 
provesti cijeli život zajedno. 

Ipak, može se dogoditi da jedna ili druga strana ne žele 
više ostati u braku, i tada dolazi do razvoda. U tom slučaju 
vjerski zakon nalaže ispunjavanje određenih uslova 
zavisno o kakvom razvodu se radi. Postoje tri vrste 
razvoda: prvi, ako razvod zatraži muž onda je to 'talak'; 
ako ga traži žena, onda je to 'khul'. I konačno ako razvod 
žele obje strane onda se radi o 'mubaraat-u'. 

Pošto je islam društvena religija i zasnovana je na 
jedinstvu 1 jednosti, njen najveći cilj je ljubav i harmonija. 
Bilo koji oblik disharmonije, kad je god to moguće, treba 
izbjegavati. Stoga se u velikom broju hadisa izražava 
nepoželjnost razvoda, a neki kažu da je razvod jedno od 
najnepoželjnijih djela koje je Bog dozvolio. Zato je Božiji 
Poslanik jasno kazao koji su uslovi i ograničenja u vezi sa 
razvodom, kako bi se takve stvari događale što rjeđe u 
muslimanskoj zajednici. Među pravilima koja se tiču 
razvoda je i obavezno prisustvo dva svjedoka. Ako se brak 
razvede bez prisustva dva pravedna svjedoka, razvod će se 
smatrati nevažećim. Ovaj uslov je najbolji način za 
otklanjanje mržnje između muža i žene, jer će dvije 
pravedne osobe smatrati svojom dužnošću da ponovo 
uspostave mir 1 prijateljstvo među supružnicima putem 
savjetovanja i zagovora prije nego što dođe do razvoda. 

Naravno, to neće polučiti uspjeh u svakom slučaju, ali 
se broj razvoda može svesti na minimum intervencijom 
ove dvije osobe koje su zbog svoje dobrote i pravednosti 
poštovane unutar zajednice. Šteta je da naša suni braća ne 
prihvataju ovaj argument. Oni prisustvo dviju pravednih 
osoba ne smatraju neophodnim da bi došlo do razvoda. 
Stoga je među njima broj razvoda u velikom porastu, što 
je uzrok neugodnosti kod velikog broja ljudi. Nažalost, 

mnogi od nas šija, kao i naša suni braća, nisu svjesni 
mudrosti koja stoji iza vjerskih propisa. Molimo se da se 
muslimani svim srcem pridržavaju Božijih zakona, da bi 
se gorčina u njihovim privatnim životima 1 zbrka koja se 
raširila u njihovim društvenim odnosima, sveli na 
minimum. 

Važan uslov za razvod je da onaj koji ga traži nije na to 
prisiljen, da nije u stanju ljutnje ili bilo kojem drugom 
stanju zbog kojeg je umanjena sposobnost jasnog 
razmišljanja i donošenja razumne odluke. (Osim toga žena 
koja je u procesu razvoda, mora da sačeka okončanje 
mjesečnog pranja i ne treba stupati u intimne odnose 
naredni mjesec. Ovaj uslov u svakom slučaju pomaže da 
se odloži 1 eventualno umanji broj razvoda.) 

U džaferijskom (šitskom) fikhu, izgovaranjem formule 
za razvod tri puta odjednom računa se kao samo jedan 
razvod. Tako, ako čovjek izgovori formulu za razvod tri 
puta, njegova supruga mu neće postati zabranjena da je 
ponovo oženi. Oni mogu opet biti zajedno bez ikakvih 
uslova. 

Ako taj čovjek opet razvede svoju ženu, pa joj se opet 
vrati, poslije čega je ponovo i treći put razvede, ona mu 
postaje zabranjena. Nakon ovoga mu ona ne može biti 
dozvoljena sve dok se ne uda, pa razvede od drugog 
čovjeka. Ako se sve to ponovi nekoliko puta, ova će žena 
svom bivšem mužu postati zauvijek zabranjena. 

Stav većine sunitske uleme je da se smatra neopozivim 
razvodom ako muž tri puta kaže svojoj ženi da je razvodi. 
Obnavljanje bračnog odnosa je jedino moguće, ako se 
supruga uda i potom razvede od drugog čovjeka, iako je 
jasno iz nekih od njihovih prihvaćenih hadisa da se razvod 
koji se izgovori tri puta odjednom računa kao jedan. U 
Buhariji se prenosi od Ibn Abasa da je 'za vrijeme Božijeg 
Poslanika (s.a.v.a.) i halife Ebu Bekra i dvije godine 
Omerovog halifata, tri puta izgovorena formula za razvod 
značila samo jedan, ali je hazreti Omer rekao: Iako ljudi 

imaju mogućnost da odlože razvod, oni ne žele čekati, 
stoga im mi, ne videći prepreke na tom putu, 
dozvoljavamo da to 1 učine. (Dakle, smatrao je da je 
razvod izgovoren tri puta odjednom neopoziv.) 

Kur'an je po ovom pitanju nedvosmislen: ,, Puštanje 
može biti dvaput, pa ih ili velikodušno zadržati ili im na 
lijep način razvod dati. " (2:229) 

Nakon ovoga Uzvišeni Bog kaže: ,,A ako je opet pusti, 
ona mu se ne može vratiti što se neće za drugog muža 
udati. " (2:230) 

Pokušali smo ukratko objasniti uzroke razvoda. Više 
detalja svakako se može naći u islamskim pravnim 
knjigama. 

Postoje i drugi uzroci razvoda kao što su nedostaci i 
bolesti kod muža ili žene. Ako je muškarac seksualno 
nesposoban ili postane umobolan, žena ima pravo da se od 
njega razvede. Određene bolesti ženskih seksualnih 
organa daju mužu za pravo da se od nje razvede. Zihaar i 
illa ( vrste zakletvi muškarca o odbacivanju žene, koje su 
bile uobičajene kod predismaskih Arapa) također mogu 
biti uzroci razvoda. 

Teme kao što su razne vrste 'iddeta' i drugih sličnih 
stvari detaljno su obrađene u stručnim knjigama fikha. 

Nakon smrti muža, žena je obavezna da ispoštuje 'iddet' 
(period čekanja), čak iako je 'jaaisah' (u postmenopauzi), 
malodobna ili nije ni imala odnose s mužem. Kod razvoda 
'"ddet' je obavezan i u drugim slučajevima, pored tri 
navedena. Nema 'iddeta' ako se radi o vanbračnom odnosu 
muškarca i žene. Period čekanja nakon smrti muža traje 
četiri mjeseca i deset dana, ali ako je žena trudna, mora 
čekati dok se ne porodi. Iddet može biti duži ili kraći od 
četiri mjeseca i deset dana. Nakon razvoda iddet je tri 
mjeseca, a za trudnicu dok se ne porodi. Za kaniiz ili 
robinju, čekanje je upola manje nego za slobodnu ženu. 
Ako formula za razvod nije izgovorena u dva navrata i ako 
nema 'khul-a', muž može obnoviti bračnu vezu bilo kada u 

toku iddeta. Muž se nema pravo ponovo vratiti ženi, ako 
oboje to ne žele (a i tada pod posebnim uslovima). Šije 
smatraju da za obnavljanje braka nisu potrebna dva 
svjedoka (kao što je to slučaj kod razvoda), ali je poželjno. 
Nije potrebno ni izgovarati ništa posebno. Dovoljna je bilo 
koja riječ ili znak koji će poslužiti svrsi. 

Kao što smo već objasnili, bračna veza se ne može 
prekinuti dok jedan ili oba partnera ne izraze odbojnost 
prema drugom. Ako odbojnost osjeća muž, ima pravo na 
'talak' 1 ako želi može se razvesti od žene. Ako supruga 
osjeća tu odbojnost, može, ako ponudi da vrati vjenčani 
dar, recimo, tražiti da se razvede od muža (to može biti 
suma koja je jednaka njenom vjenčanom daru, ili nešto 
veća). Nakon izgovaranja formule za razvod žena se 
oslobađa bračne veze. Ovaj se razvod naziva khul i validan 
je samo ako su ispunjeni svi uslovi za razvod 1 ako postoji 
snažna odbojnost supruge prema mužu. Ovo je u skladu s 
Kur'anskim riječima: ,,A ako se bojite da njih dvoje 
Allahove propise neće izvršavati, onda im nije grehota da 
se ona otkupi. To su Allahovi propisi, pa ih ne 
narušavajte! " (2:229) 

Prema Ehli bejtu ovaj se ajet odnosi na ženu koja kaže 
suprugu: ,Ja ne vjerujem u tvoju zakletvu da govoriš 
istinu. Neću poštovati Božiji propis koji se odnosi na brak 
kad si ti u pitanju. Neću dopustiti intimni odnos i u tvoju 
kuću ću dovoditi ljude koje ti ne voliš." Ove riječi 
pokazuju ekstremnu mržnu od strane supruge i očito nije 
moguća uspostava harmoničnih odnosa između nje i njnog 
supruga. 

Ako je odbojnost jednako jaka na obje strane, razvod se 
zove 'mubaraat'. Ova vrsta razvoda punovažna je samo ako 
su svi uslovi 'talag-a' ispunjeni, ali u ovom slučaju suprug 
nema pravo zahtjevati veću sumu novca od vjenčanog dara 
koji je dao supruzi. Kod 'khul-a' i 'mubaraat-a' razvod je 
neopoziv. Nakon njih suprug ne može obnoviti bračnu 
vezu. Ako pak, supruga uzme natrag novac koji je dala 

suprugu u vrijeme 'khul' razvoda i ukoliko iddet nije 
istekao, bračni odnosi se mogu obnoviti. 

Postoje i drugi razlozi zabrane (na primjer, ako muž 
nazove svoju ženu 'majkom' ili 'sestrom'" ili je poistovjeti s 
njima, žena mu postaje zabranjena dok se ne pokaje. Ovo 
se zove 'zihaar' o čemu se objašnjenja nalaze u relevantnim 
knjigama. Ovakve pojave su danas rijetkost, a 
karakteristične su za predislamske Arape. 


Nasljedstvo 


Nakon smrti osobe, prijenos njegove ili njezine 
imovine ili prava na drugu osobu na osnovu njihove krvne 
ili neke druge veze zove se nasljedstvo. 

Živi srodnik se zove varis (nasljednik), umrli je 
'mauruus' (onaj koji oporučuje), a pravo je 'irs' 
(nasljedstvo). 

Ako je pravo nasljednika utvrđeno u Kur'anu, on ili ona 
spadaju u kategoriju onih koji primaju nasljedstvo prema 
obaveznom pravu. U protivnom osoba stiče pravo na 
nasljedstvo na osnovu krvne veze. 

Kur'an pominje šest glavnih sudionika u nasljedstvu. 


Opis udjela i nasljednika je sljedeći: 


1. Polovina 

a) Suprug, ukoliko supruga nije imala sina 

b) Jedna kćer (ovdje je također uslov odsustvo sina) 
c) = Sestra (i ovdje vrijedi isti uslov) 


2. Četvrtina 
a) Suprug, ako nasljeđuje sin umrle supruge 


b) Supruga, ako iza supruga nije ostao sin 


3. Osmina 
a) Supruga, ako je iza umrlog supruga ostao sin 

4.  Trećina 
a) Majka, ako nema sina i neki nasljednici s majčine 
strane 


5. Dvije trećine: dvije kćerke kad nema sina 
6. Sestina: otac i majka ako postoji sin; nasljednik s 
majčine strane bio muško ili žensko. 


Oni koji nisu među navedenima nasljeđuju na osnovu 
krvne veze sa umrlim, s tim da se poštuje pravilo da 
muškarac nasljeđuje dva ženska udjela. 

Nasljednici koji su u krvnom srodstvu sa umrlim 
podijeljeni su u tri grupe: 

(i) Majka, otac, sinovi, kćeri (a ako nema njih onda 
njihovi potomci) 

(1i) Djedovi, nane, braća i sestre (ili ako nema njih 
onda njihovi potomci) 

(1) Amidže 1 tetke s očeve strane, daidže 1 tetke s 
majčine strane (ili ako nema njih onda njihovi potomci) 

Bliži krvni srodnici imaju prvenstvo u nasljeđivanju. 

Jedina značajna razlika između šitske i sunitske pravne 
škole po pitanju naslijeđa tiče se principa 'awl' i 'ta'sib'!. 


! Princip awl-a (proporcionalnog smanjenja) primjenjuju sunitski 
pravnici kad imovinu umrlog nasljeđuje prevelik broj kur'anskih 
nasljednika. U tom slučaju srazmjerno umanje dijelove koje 
nasljeđuju svi nasljednici. Drugim riječima povećaju broj dijelova na 
koji se naslijedstvo dijeli, kako bi svako mogao dobiti svoj dio. S 
druge strane šitski pravnici ostaju pri tom da se može umanjiti samo 
onaj dio koji nasljeđuju kćerke i očeve sestre. Princip ta'sib 
primjenjuju sunitski pravnici u kojem se daje prednost muškoj 
rodbini s očeve strane kao nasljednicima, što ima za posljedicu 
mnoge matematičke složenosti u njihovom sistemu nasljeđivanja. 
Šitski pravnici ovo potpuno odbacuju. Predaja od Ibn Abasa tiče se 
uglavnom pitanja awl-a, koja govori o dvije vrste kur'anskih 
nasljednika. Prva grupa ima fiksan udio, dok udio druge grupe nije 
zagarantovan. Šije su posebne i po tome što se odjeća, , Kur'an i 
prsten oca ostavlja isključivo sinu. I konačno, supruga ne može 


80 


-d 


Imamijska škola dokazuje hadisom Ehli bejta (a.s.) da ne 
postoji 'awl" 1 'ta'sib' kad se radi o nasljedstvu. To je 
također bio stav i velikih drugova Božijeg Poslanika 
(s.a.v.a.). Poznata je izjava Ibn Abasa u kojoj govori protiv 
'awl'" 1 ta'sib'-a koja se može smatrati mjerodavnom. 
Postoje i druge osnove za negiranje ova dva principa. 


Vakufi (wagf), pokloni (nibah) i sadaka 


Ako neko posjeduje imovinu i želi da je ustupi kao 
javno dobro, prenos te imovine biće konačan. To znači da 
osoba više ne može posjedovati niti tražiti natrag tu 
imovinu, bilo da se radi o oslobađanju roba, ili odustajanju 
od posjedovanja kuće ili zemlje koje će nakon ustupanja 
biti mjesto ibadeta, džamija ili mjesto za potrebe 
hodočašća. Dakle, ova imovina ne može više preći u ruke 
prvobitnog vlasnika niti može postati ičija privatna 
imovina. 

S druge strane neko može ustupiti vlasništvo nad 
nekom imovinom drugoj osobi. Takva transakcija može 
biti zamjena, monetarna transakcija, može biti dio 
pomiredbenog ugovora itd. 

Treće, osoba može odustati od imovine bez ikakve 
razmjene, imajući na umu jedino nadu da će joj se to 
nadoknaditi na budućem svijetu. To se zove 'sadaka'. 
Postoje dvije vrste sadake: 

a) Ako je imovina trajnog karaktera i ako je namjera 
donatora da traje i da se dobit od nje koristi u dobre svrhe, 
onda se radi o vakufu (vagf) 

b) Ako imovina nije trajnog karaktera i ako donator 
nije postavio nikakav uslov da se ona stalno koristi, onda 
je to prava sadaka. 


naslijediti obradivu niti neobradivu zemlju, niti novac od njene 
prodaje. Također ne može naslijediti drveće ili građevine, ali može 
imati udjela u dobiti od njihove prodaje. Ovo je potvrđeno i može se 
dokazati hadisima od Imama. 

Četvrto, ako se vlasništvo nad nekom imovinom da 
nekome drugom i ako se ne radi o razmjeni niti namjeri 
vlasnika da mu se to nadoknadi na budućem svijetu, ta 
donacija se zove nibah (poklon). Ako pak, dođe do 
razmjene, npr jedna osoba da svoju košulju drugoj osobi 
pod uslovom da mu ta osoba da knjigu, to se zove 'iwad' 
(naknada). Ako druga osoba prihvati, poklanjanje je 
obavezujuće i ni jedna strana nema pravo tražiti svoju 
imovinu natrag, osim ako obje strane drugačije odluče. 
Neophodno je da ono što donor poklanja, bude njegovo 
vlasništvo. Ako se radi o poklanjanju bez naknade, 
predmet se može uzeti natrag. Naravno, ovo se ne odnosi 
na poklone koji se daju rodbini ili koje razmjenjuju muž i 
žena ili ako je predmet oštećen ili izgubljen. 

Kada je u pitanju sadaka, stvari stoje drugačije. Kad se 
jednom nešto da, ne može se tražiti natrag. Iskaz o namjeri 
da se da je dovoljan da bi traženje natrag bilo nedopušteno. 
Ovo se zove 'sigatu '-wagf' i imovina se prenosi na 
povjerenika ili zastupnika koji može biti prvobitni vlasnik. 
Ne može se uzeti natrag, prodati, dijeliti, založiti ili na bilo 
koji način obećati, bilo da se radi o 'wagf khass' (posebno 
uvakufljenje) za potomke na primjer ili 'wagf aamm' (opće 
uvakufljenje) za siromašne, potrebite, džamiju ili školu. 

Naravno, postoje izuzeci kada se povjerena imovina 
može prodati. To je slučaj kad, na primjer, dođe do tolikog 
oštećenja imovine da se ona više ne može koristiti. 
Vakufska imovina se može prodati i u slučaju kad postoji 
ozbiljna bojazan da bi mogla biti uništena. U tom slučaju 
prodajom se ne bi trebala ostvarivati dobit. Imovina se 
može prodati i ako između onih koji je posjeduju postoje 
oštre netrpeljivosti koje bi mogle dovesti do gubitka života 
ili imovine, časti 1 ugleda. 

Uprkos svim ovim uslovima, niko nema pravo donijeti 
odluku da proda ili podijeli ovu imovinu. Odluka je 
isključivo na mudžtehidu. Samo mudžtehid ima pravo 
donijeti odluku nakon podrobnog razmatranja svih uslova. 

Šteta je da su po pitanju vakufa ljudi postali krajnje 
bezosjećajni. Ne obaziru se na ograničenja Božijeg 
zakona. Bog je svjestan njihovih djela i namjera. 

Ovo je bio kratak prikaz opštepoznatih činjenica o 
sadaki. 


Donošenje presude 


Oadi (sudija) i onaj ko rukovodi pravnim poslovima 
imaju veliki značaj i njihov položaj vrijedan je svakog 
poštovanja. U imamijskoj školi odgovornost pravosuđa 
smatra se dopunom poslanstva, imameta i države općenito. 

Bog Uzvišeni je rekao: ,,O Davude, mi smo te 
namjesnikom na Zemlji učinili, zato sudi ljudima po 
pravdi." (38:26). I još je rekao: ,,/ tako mi Gospodara 
tvoga, oni neće biti vjernici dok za sudiju u sporovima 
međusobnim tebe ne prihvate i da onda zbog presude tvoje 
u dušama svojim nimalo tegobe ne osjete i dok se sasvim 
ne pokore. "(4:65) 

Oadi i sudija su nawaamiisu' s-salaase (čuvari tri stvari 
— života, imovine 1 časti). Ljudi ovakvog položaja na 
svakom koraku nailaze na ozbiljne probleme, i ako se 
tekstovi predaja pažljivo prouče, zaključićemo da je 
njihov položaj tako uzvišen da pred njim i planine 
izgledaju beznačajno. 

Hazreti Amir el-Mu'minin je rekao: ,,Oadi je na ivici 
džehennema. Njegov jezik je između dvije vatre. O Šurejh, 
sjediš na mjestu gdje sjede poslanik ili njegov 'vasij' 
(nasljednik) ili pak neki zao čovjek." Prenosi se da je 
Poslanik (s.a.v.a.) rekao: ,Ako je neko postavljen za 
sudiju, to znači da je zaklan bez noža.'" Mnogo je ovakvih 
sličnih predaja. 

Ako presudu koju fakih (ekspert u pravosuđu) izvede 
na osnovu dokaza koji se tiču općih principa, to se zove 
'fetva'. Na primjer, 'nije dozvoljeno koristiti tuđu imovinu 
bez dozvole vlasnika', ljepota žene je dostupna mužu, nije 

strancu'. Ali, ako se naredba odnosi na određeni slučaj, 
onda je to presuda (gada). Na primjer: 'Ova žena je 
supruga tog i tog. 'Ova žena je mahram tom i tom.' 'Ovo 
je Zijadova imovina.' 'Ovo je imovina te i te osobe. I 
'fetva' 1 ' gada' su u domenu dužnosti pravednog 
mudžtehida koji je generalni zastupnik Imama. 

Presuda je ustvari utvrđivanje pravne prirode spornih 
pitanja, bilo da se tiču odbrane ili optužbe na sudu, 
posmatranja mijena Mjeseca i određivanja početka novog 
kalendarskog = mjeseca, = administracije = prilikom 
uvakufljenja, određivanja porodične loze, itd. i zahtijeva 
veliku mudrost 1 intelektualnu moć. To je ustvari još teže 
od izdavanja fetve. 

Ako se neko ko ne posjeduje ove kvalitete prihvati ove 
dužnosti, sigurno će prouzrokovati više štete nego koristi. 
Stoga prema imamijskom fikhu ovu dužnost može 
obavljati samo pravedan mudžtehid. Ako se bilo ko drugi 
prihvati ove dužnosti počiniće zaista veliki grijeh koji čak 
graniči s nevjerstvom. Naši su poštovani učitelji bili 
veoma oprezni prilikom donošenja presude, pa i mi 
slijedimo njihov put. 

Presuda se donosi na osnovu troje: (1) priznanja (igrar) 
(2) zakletve (gasm) ili (3) dva pravedna svjedoka (bejjina). 
Na pitanje kako odrediti prednost ili prioritet u 
slučajevima gdje postoje razlike ili kontradikcije između 
svjedočenja, tema je fikha koji se bavi iznošenjem dokaza, 
i ovdje nema potrebe da idemo u detalje. Dovoljno je 
kazati da su naši pravni stručnjaci ovo pitanje detaljno 
obradili i o tome su ostavili brojna pisana djela. Mi smo 
također o tome pisali u knjizi 'Tahriru 'l-medžellah'. Onaj 
ko ne djeluje u skladu s naredbom ovlaštenog 'gadi-ja' (tj 
onoga koji ispunjava sve uslove da bude gadi) smatraće se 
da je prekršio Božiju naredbu. Također niko nema pravo 
da izmijeni gadijevu odluku. Naravno, sam gadi može 
preispitati svoju presudu. 

Klanje i lov 


Osnovni princip šitskog pravosuđa koji se tiče životinja 
čija krv ističe u mlazu? jeste da one postaju 'nedžis' 
(nečiste) kad uginu i njihovo meso nije dozvoljeno jesti. 

Životinje se također dijele u dvije kategorije: one koje 
su u biti nečiste (nedžis) i ne mogu postati čiste, kao što su 
svinja i pas, i njihovo meso se ni u kojem slučaju ne može 
jesti, i one koje postaju nečiste nakon uginuća na bilo koji 
način osim ako su ulovljene ili zaklane u skladu sa 
šerijatom, kada postaju čiste. Međutim, životinje iz druge 
kategorije koje su ispravno zaklane ili ulovljene mogu se 
jesti jedino ako nisu mesožderi. 

Postoje dva načina ubijanja životinja u skladu sa 
šerijatom. Prvi je lov. 

Loviti se može na dva načina. Pomoću istreniranog 
lovačkog psa koji sluša naredbe i ne jede životinju koju 
olovi. Da bi plijen bio dozvoljen osoba koja pušta 1 šalje 
lovačkog psa mora biti musliman i mora izgovoriti 
'bismillah' u trenutku puštanja psa, i pas ne smije ni za 
trenutak da mu se izgubi iz vida. 

Drugo, može se loviti oružjem tj. oštrim mačem, 
kopljem, strijelom ili puščanim metkom. U svakom 
slučaju smrt mora odmah da nastupi kao rezultat prodora 
oružja u životinju, a ne zbog nečeg drugog, npr. straha. 
Osoba koja koristi oružje mora biti musliman i dok cilja 
mora izgovoriti 'bismillah'. Ako se životinja ubije jednim 
od ova dva načina, njeno meso je dozvoljeno. Ali, ako 
lovac uhvati životinju dok je još živa, mora je zaklati. Sve 
druge vrste lova (tj. zamke, mreže, itd) su zabranjene, osim 
ako se životinja, naravno, ne uhvati živa i propisno ne 
zakolje. 


2 U fikhu postoji osnovna podjela na životinje čija krv ističe u mlazu 
kad se prekine krvni sud (tj krave, kokoši, psi itd) i na one čija krv ne 
ističe u mlazu (npr ribe). 


85 


NE 


Drugi način dozvoljenog ubijanja životinje je klanjem 
(zabih). Onaj ko kolje mora biti musliman ili neko ko Živi 
prema propisima islama. Drugi uslov je da sredstvo kojim 
se kolje mora biti oštro 1 izrađeno od metala. Ali, u slučaju 
nužde, može poslužiti bilo šta što je oštro (staklo, oštar 
kamen itd) i što može prerezati arteriju. Neposredno prije 
klanja treba izgovoriti 'bismillah', a životinja mora ležati 
trbuhom okrenuta prema kibli. Sva četiri glavna krvna 
suda na vratu moraju biti potpuno prekinuta iznad tetive 
glasnice. (Postoji poseban metod klanja kamile koji se 
zove 'nahr' koji se može primijeniti i na ostalim 
životinjama kad ih nije moguće zaklati.) 

Na kraju , treba pomenuti da su sve životinje čija krv ne 
ističe u mlazu zabranjene (haram), osim riba koje imaju 
krljušt. Muhamed ibn Nu'man Ahval prenosi da je Mu'min 
et-Tag rekao: , Jednom sam otišao kod Ebu Hanife i ispred 
njega vidio gomilu knjiga. Ebu Hanifa reče: 'Vidiš li ove 
knjige?' Rekoh: 'Vidim.' On reče: 'Sve su one o razvodu'. 
Ja rekoh: 'Bog je sažeo sve to što je u tvojim knjigama u 
jednom ajetom iz Kur'ana: 'O Vjerovjesniče, kad htjednete 
žene da pustite, vi ih u vrijeme kad su čiste pustite, a onda 
vrijeme koje treba da prođe brojte."" (65:1) On reče: 
'Dobro, a jesi li ti ikada pitao svoga prijatelja Džafera ibn 
Muhameda (Imama Sadika (a.s.)) o morskoj kravi? Rekao 
sam: 'Jesam. Kazao mi je da je svaka morska životinja koja 
ima krljušt dozvoljena čak i da se radi o morskoj kravi, a 
sve ono što nema krljušt to nije dozvoljeno.'" ? 


3 Poenta ovog hadisa može izgledati malo nejasna. Mu'min et-Tag 
želi pokazati da postojanje Imama isključuje potrebu pozivanja na 
brojne nejasne knjige i predaje. Smatramo da ga je Imam uputio na 
pravi kur'anski ajet po ovom pitanju kao i na njegovu pravilnu 
interpretaciju. Ebu Hanifa je mislio da će ga uhvatiti nespremnog s 
pitanjem o neobičnom stvorenju iz mora, ali ga je odgovor zatekao. 

Priroda živežnih namirnica 


Životinje: Postoje tri vrste životinja — kopnene, vodene 
i one koje lete. 

Upravo smo kazali da su od vodenih životinja 
dozvoljene samo one koje imaju krljušt. Njihova ikra je 
također dozvoljena. 

Od kopnenih životinja samo nekoliko vrsta je 
dozvoljeno — kamila, krava, ovca, koza, divlja krava ili 
bivol, divlja ovca i koza, gazela i jelen. Meso konja, mazge 
i magarca je mekruh. Životinje koje jedu nedžis tvari, kao 
što je izmet, su haram, ali se mogu očistiti 'istibrom' ( ako 
se izvjestan period spriječe da dolaze u doticaj s nedžis 
tvarima). 

Svi mesožderi su zabranjeni. Zečevi, lisice, jazavci, 
mungosi su također zabranjeni. 

Insekti, gmizavci, vodozemci poput crva, puževa, 
žohara, škorpiona, osa, pčela, zmija, žaba, itd. su također 
zabranjeni. Jedino se skakavci mogu jesti. 

Ptice koje jedu meso, kao što su orao i jastreb, 
zabranjene su. Poslanik (s.a.v.a.) je odredio tri znaka za 
identifikaciju dozvoljenih ptica: 

1) Ako ptica leti, pauza koju pravi nakon lepeta 
krilima treba biti kraća od trajanja lepeta 

2) Ako je ptica na zemlji, njena izbočina na kandžama 
treba biti vidljiva 

3) Kad je zaklana, mora se vidjeti da ima gušu i 
želudac 

Šišmiši i pauni su zabranjeni. Vrsta vrane koja se hrani 
biljem je dozvoljena, ali ona koja se hrani strvinom je 
zabranjena. 

Pored životinja, postoje i druge stvari koje je 
zabranjeno jesti 1 piti. Sve ih možemo podijeliti u četiri 
grupe: 


1) Sve što je nečisto (nedžis) je zabranjeno (haram) 

2) Hrana i piće do kojih se došlo na nedozvoljen način 
su haram 

3) Hrana i piće koji su štetni su haram 

4) Hrana i piće koji su odbojni također su haram 


Jedna od najnečistijih tekućina je mokraća, a vino (ili 
bilo koje alkoholno piće) je još nečistije. U imamijskom 
fikhu nečistoća vina 1 njegova zabrana naglašeni su više 
nego i u jednoj drugoj školi islama. Hadisi o ovoj temi koji 
se prenose od naših Imama dovoljni su da čovjeka zaplaše 
i zauvijek odvrate od toga. Oni koji prave alkoholna pića, 
koji ga prodaju, s njim trguju i koji ga piju prokleti su. 
Vino je u fikhu nazvano 'ummu 'l-habaa'is (majka svih 
zala). Prema nekim predajama zabranjeno je i sjediti za 
stolom na kojem ima alkohola, vjerovatno radi poticanja 
ljudi da se ustegnu od njegove upotrebe i da bi se smanjio 
njegov loš efekat. 

Danas naučnici potvrđuju da su alkoholna pića jako 
štetna. Islam je ukazao na štetnost alkohola prije hiljadu i 
četristo godina. Danas čak 1 oni koji nisu religiozni 
izbjegavaju alkohol iz zdravstvenih razloga. Šerijat 
Poslanika Muhameda (s.a.v.a.) je bez premca i oni koji ga 
zapostavljaju čine to na vlastitu štetu. 


Kazne (huduud) 


U islamu postoje mnoge rigorozne kazne koje je 
Uzvišeni propisao iz Svoje mudrosti. Kada se govori o 
ovim kaznama, prvenstveno se misli na kazne za krađu i 
blud. Kazne za ova nedjela dešavaju se veoma rijetko, a 
radi se o odsijecanju ruke kradljivcu i bičevanju bludnice 
i bludnika ili kamenovanju do smrti ukoliko su blud 
počinili oženjen muškarac ili udata žena. Slažemo se sa 
svima onima koji tvrde da se radi o veoma rigoroznim 
kaznama. Ali, kada je u pitanju krađa, ona u temelju 
narušava javnu bezbjednost jer kradljivci uglavnom 

izvršavaju ovo nedjelo naoružani, tako da se često krađa 
završi smrću čovjeka koji je pokraden, a koji je u 
potpunosti nevin. Od onih koji su zabrinuti zbog odsječene 
ruke kradljivca očekujem da razmisle o sljedećem: Tako 
mi Allaha (swt) gubitak nevinog života čovjeka koji je 
stradao od strane kradljivca daleko je gori i svirepiji od 
odsijecanja ruke kradljivcu koji je ovim činom narušio 
javnu bezbjednost 1 napao na tuđi imetak i prolio nevinu 
krv. Zbog toga, neka nam dozvole da im postavimo 
sljedeće pitanje: Zbog čega se toliko brinete zbog 
odsječene ruke kradljivca, a ne brinete se zbog nevinog 
čovjeka koji je stradao? Oni koji se bave etičkim 
vrijednostima čovjeka neka znaju da je upravo žestina ove 
kazne sačuvala veliki broj ruku kradljivaca kao što je u isto 
vrijeme 1 zaštitila bezbroj nevinih života 1 sigurnost u 
društvu. Zbog toga, provođenje ovih žestokih kazni 
izazvalo je više straha kod zločinaca nego što je bilo 
odsječenih ruku. 

Sve ovo potvrduje da je cilj žestokih kazni koje je islam 
propisao ustvari prijeki lijek za sve društvene poremećaje, 
jer, zbog njih kriminalci i zločinci odustaju od svojih 
zlodjela i na taj njihove ruke ostaju čitave, a imeci i životi 
ljudi bivaju bezbjedni. 

Iz istih razloga propisana je kazna za činjenje bluda — 
bičevanje ili kamenovanje. Priznajemo da je i kazna 
kamenovanjem uistinu rigorozna. Ali, treba napomenuti 
da islamski zakon uopće ne priželjkuje njeno izvršenje i 
svakom kadiji — sucu naređeno je da poduzme sve što je u 
njegovoj mogućnost da ne doče do izvršenja tih kazni. 
Zbog svega toga, u proteklih četrnaest stoljeća nije se 
desilo da je ijednom izvršena ova kazna na osnovu 
svjedočenja, jer, kada je u pitanju svjedočenje, za njegovu 
ispravnost postavljeni su veoma teški uvjeti. Kazne za 
blud koje su se desile izvršene su na osnovu dobrovoljnog 
priznanja i to se veoma rijetko dešava. Jer, i u ovom 
slučaju islamsko zakonodavstvo ulaže krajnje napore kako 

bi se onaj ko želi da prizna odvratio od toga i kako bi se 
pokajao Allahu zbog učinjenog grijeha i kako bi zaštitio 
svoju čast prikrivajući svoju sramotu. Kao što smo rekli, 
islam ulaže krajnje napore kako bi se izbjeglo izvršenje 
šerijatskih kazni. 

Po drugi put napominjemo da je cilj ovih žestokih kazni 
preventivno djelovanje na onog ko razmišlja da učini neki 
zločin. Zbog toga, kazna kamenovanjem i dalje je 
pravosnažna i žestoka, ali u stvarnosti je njena primjena u 
potpunosti zamrla, kada je u pitanju njeno izvršenje na 
osnovu svjedočenja i veoma rijetko se desi zbog priznanja 
za učinjeni grijeh. 

Iz svega ovoga da se zaključiti da je islam putem ovih 
žestokih kazni zaštitio porodicu od raspadanja i porijeklo 
djece učinio je poznatim. Iako vjerujemo da se zlo 
proširilo na svakom mjestu u svijetu, moramo Znati da je 
neprimjenjivanje ovih rigoroznih kazni dovelo do toga da 
se supružnici sve manje boje Allaha 1 sve su bliže 
zapadanju u grijeh. Sve ovo dovelo je do narušavanja 
institucije porodice u sredinama gdje se islam ne 
prakticira, bračna sreća je uništena, ali, oni supružnici koji 
su odani jedno drugom, svojoj vjeri i Gospodaru, uvijek će 
živjeti sretni i zadovoljni. 


Smrtna kazna 


Svaka škola mišljenja ili društvena vlast principijelno, 
bez iznimke, ima jedan niz zakona koji se nipošto ne smiju 
prekršiti ili zanemariti. Pitanja smaknuća, progona iz vjere 
i protjerivanja, nisu pitanja koja vlast može zanemariti i u 
tom slučaju progledati kroz prste. Upravo one vjerske 
škole 1 vlasti, koje poriču granice preko kojih se ne smije 
preći, su nemilosrdnije i strožije od svih ostalih vjerskih 
škola i oblika vlasti. Hazreti Ali bi one, koji ova pitanja 
dovode u sumnju, upitao kojoj vjerskoj školi mišljenja ili 
društvenoj vlasti pripadaju 1 da li u toj vlasti postoji zatvor, 

progon, smaknuće 1 slično? Ako kažu da ne postoji, onda 
lažu, jer uvidom u glavna načela pomenute vjerske škole 
ili društvene zakone te vlasti, jasno se vidi da lažu. A ako 
postoji, a postoji sigurno, treba čuti kakav odgovor imaju 
na to 1 uzvratiti im istim. Islam kao jedna sveobuhvatna 
škola, koja upućuje ljude, za svaku presudu ima niz dokaza 
koji su prihvatljivi svakom razumnom čovjeku zdravog 
fitreta. Da li danas, u zakonu civiliziranih zemalja, ne 
postoji kazna na špijuniranje, a naročito za one koji 
špijuniraju vlastitu zemlju u korist strane zemlje? 

Ako bi otpadništvo od vjere i napuštanje vjerske škole, 
posebno kada se radi o nekom ko prije nije pripadao toj 
školi, bilo dozvoljeno - sličilo bi državi koja nema nikakve 
zakone koji uređuju ulazak stranca u njihovu zemlju i 
izlazak svojih državljana iz nje. U takvoj državi nije 
moguće da vlada mir, stabilnost i društvena sigurnost. UZ 
to, uslovi za smrt nekoga ko je osuđen radi napuštanja 
islama, toliko su teški da možda svakih deset godina jedna 
osoba ne ispunjava takve uslove. Drugim riječima, iako je 
uglavnom objavljivanje presude samo uvod u njeno 
izvršenje, ponekad je objavljivanje presude važnije od 
njezina izvršenja. Svrha takvog postupka jesu psihičke 
posljedice koje takva presuda ostavlja na pojedince i 
društvo. Kada se radi o napuštanju vjere, onda je 
objavljivanje takve presude važnije od njena izvršenja. 
Sve dok osoba svoje napuštanje javno ne obznani i ne 
ugrozi time društvo, isto je kao da nije počinila kazneno 
djelo. Možemo reći da ovakva presuda ima aspekt 
očuvanja vjerskog društva, jer Uzvišeni Bog želi sačuvati 
vjersko društvo od pojedinaca 1 agresorskih politika koje 
za cilj imaju kolaps društva. 


Vlasti i politika 


Islam čovječanstvo ne razlikuje na temelju rase, 
nacionalnih klasifikacija 1 jezičkih podjela, već na osnovu 

pripadnosti nekoj vjeri. Iz tog razloga, s islamske tačke 
gledišta najvažnija razlikovna specifičnost jednog 
ljudskog društva u odnosu na ostala društva jeste njihova 
pripadnost osobitim zajednicama (ummetima), te imamo 
razlikovanja poput Mesihove, a.s., zajednica, Musaove, 
a.s., zajednice i zajednice Poslanika Muhammeda (S.a.Vv.a.) 

Ciljem islama treba smatrati uspostavu islamskog 
ummeta i svaki musliman prihvatanjem islama postaje 
članom ummeta odnosno islamskog vjerskog društva, a 
njegovo donošenje šehadeta jeste i zakletva vjernosti tom 
društvu. 

Dakle, biti muslimanom ne znači samo izjaviti 
prihvatanje skupa uvjerenja, nego i članstvo u društvu u 
kojem odnos između njegovih članova počiva, s jedne 
strane, na robovanju Bogu i, s druge strane, na iskrenoj 
islamskoj bratskoj vezi između svih njegovih članova. 

Obzirnost 1 srčana vezanost za islamski ummet 
oduvijek je bilo pitanje od velike važnosti za muslimane, 
paje i danas, unatoč političkim podjelama tokom proteklih 
stoljeća, islamski ummet kao realnost očuvao svoju snagu 
i čudesnom vezom spojio sve muslimanske narode 
cijeloga svijeta, bilo da se radi o Arapima, Irancima, 
Malajcima ili Kinezima, bilo da su crni ili bijeli, živjeli u 
Africi, Aziji, Evropi ili Americi. 

Za razliku od kršćanstva, islam ne razdvaja područje 
Boga i područje cezara. Politička vlast u islamu uvijek je 
imala 1 važnu vjersku dimenziju i, osim u novoj epohi kad 
su se mnoge islamske zemlje okrenule slijeđenju 
zapadnjačkih ideja i stavova, vjera i politika su kroz cijelu 
historiju islama bile povezane. 

Poslanik islama, (s.a.v.a.), uspostavio je u Medini prvu 
islamsku državu 1 dužnost upravljanje ovom novom 
državom je preuzeo na sebe. On svoju poslaničku ulogu 
nije ograničio samo na duhovna pitanja, nego se, pored 
duhovnih pitanja, bavio i društvenim, političkim i vojnim 
pitanjima. 

Na temelju kur'anskih ajeta, muslimani su imali 
obavezu slijediti Poslanika u svim političkim i društvenim 
odredbama, njemu iznositi svoje pravne i krivične sporove 
i pokoravati se njegovoj presudi. 

Muslimani su i nakon Poslanika nastavili istu političku 
metodu 1 islamsku vlast su smatrali odgovornom Za 
reguliranje političkih i društvenih odnosa. I Ali, (a.s.), se 
tokom skoro pet godina svog političkog vodstva bavio 
društvenim, političkim 1 ekonomskim poslovima 
muslimana. 


Vjerska vlast 


Islam ima gledište zasnovano na Šerijatu i sistem vlasti 
temelji na vjerozakonu. Važan dio propisa Kur'ana odnosi 
se na uređenje ovosvjetskog života i društvenih odnosa 
među ljudima. Uspostava reda i društvene pravde u 
Kur'anu se spominje kao jedan od ciljeva slanja Božijih 
poslanika. 

U islamskom vjerovanju, rukovođenje s vlasti je 
božanski položaj 1 dužnost, a krajnji izvor i ishodište 
zakonitosti vlasti jeste Bog. Te riječi znače da ukoliko 
vlast s gledišta osobina vladara ili načina upravljanja 
društvom nije u skladu s Božijim propisima, ona nije 
zakonita. 

Najvažnije političko učenje islama jeste da islamsko 
društvo mora biti utemeljeno na zakonima Božijim i biti 
upravljano na način koji ishodi iz naučavanja Kur'ana i 
Sunneta. Kao rezultat, od strane islama prihvaćen je onaj 
oblik vlasti koji može štititi Šerijat i brinuti se o 
provođenju i izvršavanju njegovih naučavanja. 

U Kur'anu i hadisu postoje važna načela koja se tiču 
vlasti, poput: načelo šure (savjetovanja), što ukazuje na 
važnost savjetovanja s elitom islamskog društva, 
uspostava pravde, ne zaboravljanje Božijeg nauka o pravdi 
i milostivosti, provođenje propisa i kaznenog prava 

islama, odbacivanje nasilja 1 tlačenja, duhovni odgoj 
pojedinaca i prevazilaženje ekonomske uskraćenosti 
naroda. 

Islamske vođe pružile su brojne primjere načina 
izvršenja ovih načela, a najuzvišeniji primjer toga može se 
pronaći u poznatom pismu hazreti Alija, (a.s.), Maliku 
Aštaru. 


Ishodište suvereniteta 


U novoj političkoj filozofiji, volja većine naroda smatra 
se ishodištem suvereniteta 1 političke vlasti, i vlast stoga 
odgovara samo narodu. Međutim, u islamskoj misli, 
glavno ishodište (zakonitosti) vlasti jeste Bog, a vlast je 
dužna dati prednost izvršavanju Božijih naredbi. Politička 
vlast u islamskom društvu oslanja se na volju naroda koji 
vjeruje u svoju odgovornost i odgovornost vlasti spram 
Božije volje. 

Na temelju toga, u političkoj filozofiji islama političko 
djelovanje vlasti uređuje se na temelju sljedeća dva 
kriterija: 

Prvo, ciljevima i zahtjevima koje je Bog postavio pred 
vođe 1 narode koji vjeruju; 1 drugo, onim što muslimanski 
narod traži od državnika. 

Za usklađivanje to dvoje potrebno je odgovarajuće 
djelovanje i poredak u sistemu vlasti, postojanjem čega će 
biti ostvarene i Božija volja i želje naroda, a da između 
njih neće postojati nikakav sukob. 


Ishodište zakona 


U sistemima zasnovanim na demokratiji, zakoni se 
uspostavljaju glasovima ljudi, te su zakoni na Zapadu 
uglavnom utemeljeni na rimskom i običajnom pravu, a 
stalno ih nadopunjuju mišljenja svake nove generacije 
pravnika, pravnih stručnjaka, parlamenata 1 različitih 

kongresa. Međutim, pojam zakona u islamu u potpunosti 
se razlikuje od ovog shvatanja. Glavni zakonodavac je 
Bog, a izvor i ishodište tih zakona jeste volja Božija. 

U savremenom svijetu, zakoni se donose kako bi se 
uskladili sa postojećim prilikama i stanjem, dok u islamu 
postojeće prilike 1 stanje treba mijenjati na način da ih se 
uskladi sa Šerijatom, dakle s Božijim zakonom. 


Pravo naroda na vlast 


Pitanje odnosa vjerske vlasti i pravo naroda na vlast 
jeste jedno od izazovnih pitanja. Neki misle da je uplitanje 
glasova 1 želja naroda u zakonodavstvo skrnavljenje 
suvereniteta vjere i zakonodavne volje Božije. Nasuprot 
tome, druga skupina vjeruje da je islam upravljanje 
poslovima društva povjerio narodu i da stoji posve po 
strani od uplitanja u to područje. Prema tome, isti onaj 
politički poredak liberalnih društava možemo primijeniti i 
na islamsko društvo. Ovaj sukob mišljenja javio se u doba 
konstitucionalizma 1 pri pisanju prvog Ustava u našoj 
zemlji. Jedna skupina odbacivala je svako uplitanje vjere 
u rad zakonodavstva, dok je druga skupina postojanje 
savjetodavne skupštine smatrala suvišnim 1 govorila kako 
su naš zakon upravo propisi i odredbe koje se nalaze u 
vjerskim vrelima. 

U ispravnoj teoriji, pravo Božijeg suvereniteta i pravo 
naroda na vlast nisu u sukobu i put za uporedno prisustvo 
ova dva prava je otvoren. Prema ovom gledištu, narod ima 
Bogom dano pravo da svoja društvena pitanja uređuje u 
okvirima islamskih zakona, a državnici moraju, poštujući 
islamska načela i vrijednosti, realizirati želje naroda. 

Ukoliko se između želja većine naroda i vjerskih načela 
i vrijednosti javi kolizija, shodno prosudbi razuma i 
vjerozakona, treba dati prednost pravu vjere 1 ne žrtvovati 
dugoročne interese ljudi zarad njihovih kratkoročnih želja. 
No, islamska vlast mora u svakom vremenu iznalaziti 

odgovarajuće puteve za ostvarenje razumnih želja naroda 
koje su u skladu s vjerskim načelima i vrijednostima. 


Ka u ZU. 


NE 


ČETVRTI DIO: OPTUŽBE PROTIV ŠIJA 


Odbacivanje tvrdnji da u šitskom vjerovanju ima 
posuđenih neislamskih vjerovanja 

Sve što smo do sada napisali u ovoj knjizi samo su neki 
pokazatelji vjerovanja i ubjeđenja imamijske škole islama. 
Trebali bi nam opširni tomovi da bismo ih detaljno 
objasnili. Neka nam vjerske vođe i muslimani generalno 
kažu da li išta od činjenica koje smo naveli može biti 
uzrokom destrukcije islama i da li ima ičega izvedenog iz 
judaizma, kršćanstva ili zoroastrianizma? Da li ima ičega 
što se protivi osnovnim monoteističkim principima, knjizi 
(Kur'anu) ili sunnetu (rječima i praksi Božijeg Poslanika 
(s.a.v.a.)? Tako vam Boga, budite pravedni i ne iznosite 
klevete. 

Molimo se da naša braća u islamu izađu iz svijeta 
sumnji i nesigurnosti 1 ujedine se pod zastavom Kur'ana, 
kako bi uspješno povratili nekadašnju slavu. Očigledno je 
da to neće biti moguće, dok god budu trajali naši 
međusobni konflikti i sukobi. 

Da nam Bog podari toleranciju i učvrsti našu 
međusobnu ljubav. 


Bedaa 


Šije se mnogo napadaju u vezi s ovom temom. 
Zlonamjerni tumači iskrivljuju  'bedaa' — koncept, 
pokušavajući ubijediti ljude da, prema Ššitskoj vjeri, 
Uzvišeni Bog čini djela o kojima ne posjeduje znanje. 
Sačuvaj nas Bože! Ima li većeg neznanja od ovoga? Ovo 
je čisto nevjerstvo, jer se s jedne strane poriče Božiji 
atribut znanja, dok se s druge strane Bog smatra bićem 
koje je podložno promjenama i slučaju. To negira samu bit 
Božije beskonačnosti i apsoluta. Imamijska škola se 
snažno suprotstavlja takvim glupim i apsurdnim idejama. 

Ustvari, ni jedan islamski pravac ne podržava ovaj 
obmanjivački stav. Naravno, ovakve se besmislene ideje 
pripisuju onima koji vjeruju da Bog ima fizičko tijelo. 

Ispravno značenje 'bedaa', u koje šije vjeruju, dio je 
tajni Muhamedove (s.a.v.a.) kuće. Predaja od Ehli bejta 
kaže: ,Najbolji način obožavanja Boga je uz priznanje 
'bedaa'. Onaj ko ne priznaje 'bedaa' nije potpuno razumio 
Boga." 

Mnogo je sličnih predaja. Dvije su vrste znanja: Jedna 
je ona koju je Bog podario svojim melecima i poslanicima 
(a.s.). Prema ovom znanju, sve što je njima rečeno, 
zasigurno će se desiti. Druga vrsta znanja je ona koja nije 
poznata niti melecima iz Božije blizine, niti ijednom 
Božijem poslaniku. Samo Bog to zna. Prema tome, On 
može učiniti da se nešto dogodi ranije ili kasnije, ili ako 
Mu je volja može nešto izbrisati ili napisati. To je onaj 
nivo znanja kojeg Uzvišeni Bog zove 'umm el-kitab'. I to 
pokazuje savršenu moć, apsolutnu mudrost i božansku 
neovisnost Gospodara svjetova. 

Problem možemo razumjeti 1 na sljedeći način. 'Bedaa' 
u svijetu bitka ima isti status kao i 'naskh' (abrogacija — 
ukinuće) u šerijatskim naredbama. Kao što izmjene, 
dopune, promjene i preinačenja u Šerijatu imaju 
neiskazane prednosti, tako su i u svijetu bitka, tajne i 
neznane prednosti 'bedaa', izvan ljudskog razumijevanja. 

'Bedaa' se još može objasniti ovako. Najuzvišeniji 
Božiji robovi imaju znanje o nečemu, ali ne znaju šta može 
olakšati ili spriječiti da se to desi. Na primjer, Isus je znao 
da će jedan mladoženja umrijeti prve bračne noći, ali nije 
znao da će se to desiti ako mladoženja ne podijeli sadaku. 
Desilo se da je njegova majka dala sadaku u njegovo ime 
i život mu je bio pošteđen. Kad je čuo šta se desilo, Isus je 
rekao: ,,Mora da je u njegovo ime data sadaka. Jer, sadaka 
odbija nesreće." 

Mnogo je ovakvih primjera. Prednost ovog koncepta je 
što se s jedne strane čovjek stavlja u iskušenja, a s druge 

se odgaja da bude pokoran. Jasan dokaz za to je način na 
koji je Ibrahim doveden u iskušenje sa svojim sinom. 

Također, da nije 'bedaa', sve dove, milostinje, 
posredovanja, plakanja i moljenja Poslanika (s.a.v.a.) i 
njegovih nasljednika (a.s.), kao i njihov strah od Boga bili 
bi besmisleni, uprkos njihovoj potpunoj pokornosti Bogu. 

Jasno je da je uzrok njihovog straha skriveno i 
dragocjeno znanje kojeg niko drugi nije svjestan, a čije je 
ishodišta "bedaa'. 

Ako čitalac želi saznati nešto više o različitim vrstama 
'bedaa', 'gada', 'gadr', levh mehv' 1 ehv isbaat', neka 
pročita prvi tom naše knjige 'ed-Din el islam'. Tu smo ove 
teme obradili detaljno. 


Takijja (skrivanje uvjerenja u opasnim prilikama) 


Šije se mnogo kleveću i u vezi ovog pitanja, a razlog je 
što obični ljudi o ovome gotovo ništa ne znaju. Ako 
pažljivo sagledamo stvar, vidjećemo da takijja u koju 
vjeruju šije nije svojstvena samo njima. To je logična i 
prirodna potreba. Ne postoji šerijatska naredba koja je 
nespojiva s mudrošću i znanjem. Znanje i mudrost 
zajedno riješit će svaki svaki problem. 

Razmislimo li o untarnjim ljudskim sklonostima, 
moramo priznati da svako ima prirodnu sklonost da se 
brani: život je svakom drag. Naravno, ako se radi o časti 
ili odbrani istine, iako je život drag, ne pridaje mu se tolika 
važnost. Ali, ako okolnosti nisu takve, da li bi normalan 
čovjek bio spreman ugroziti svoj život da bi mu se svijet 
smijao? Osim toga, zanemariti opasnost protivno je glasu 
mudrosti 1 vjere. 

Dakle, vrhovni zakonodavac, uzvišni Bog, dopustio je 
muslimanu koji se nađe u opasnosti po život i čast da 
sakrije svoje uvjerenje i da ga čuva u sebi. Postoje i 
kur'anski ajeti koji na to ukazuju. Iz priče o Amaru i 
njegovim roditeljima 1 još nekim Poslanikovim 

drugovima, vidi se da su se izjasnili kao nevjernici kad su 
im idolopoklonici zaprijetili progonom. 

Naravno, postoje pravila za 'takijju'. To su: 

1. Obavezna je ako postoji opasnost od uzaludnog 
gubitka života. 

2. Nije obavezna ako bi kazivanje istine poslužilo 
nekoj korisnoj svrsi 

3. Zabranjena je ako ateizam (kufr) stiče nadmoć u 
društvu, odvodi ljude u zabludu i ako postoji opasnost da 
zavlada nepravda i tiranija. 

Rasvijetlimo sada malo ovo pitanje, kako bi razumna 
osoba mogla odlučiti da li su šije u krivu u pogledu takijje, 
ili su ih na to prisilile određene grupe, koje su im oduzele 
slobodu i natjerale ih da skrivaju svoje vjerovanje. 

Čim je Muavija došao na vlast, počeo se igrati šerijatom 
i kažnjavati Alijeve (a.s.) šije velikom okrutnošću. Za 
njega je krv šija bila jeftinija od vode. Mervanidske halife 
slijedile su istu nepravičnu politiku. Potom je došao period 
Abasida, koji su bili još svirepiji. Stoga su oni koji su 
voljeli Ehli bejt (a.s.) morali poduzeti neke mjere. Ponekad 
su se krili, nekada bunili. Nekad su bili prisiljeni da se 
kriju, a nekad bi iz ljubavi za istinom ustajali protiv tiranije 
kako bi njihova krv bila svjetionik koji će drugima 
rasvijetliti put. 

Tako neke šije nisu marile za takijjom i borili su se 
protiv svih vrsta zala i nepravdi, često završavajući kao 
šehidi. Poznata je priča o šehidima iz Meradž Ezre. 
Četrnaest hrabrih ratnika žrtvovalo je svoje živote na 
Božijem putu pod vođstvom pobožnog Hadžara ibn Ebi 
Kindija. On je također bio vojni zapovjednik zaslužan za 
muslimansko osvajanje Sirije. Muavija je o njemu rekao: 
,Znam zašto sam pobio sve one na Meradž Ezri, ali mi nije 
jasno zašto je stradao Hadžar." Ali, mi znamo zašto je on 
stradao. Mislio je da nema nikakve potrebe za takijjom, jer 
je htio da svijet sazna o umejadskoj tiraniji i dubokim 
vjerskim osjećanjima koje su gajili on i njegova porodica. 

Ne zaboravimo ni događaje koji su uzrokovali stradanja 
velikih ashaba Amra bin Himg el-Huzai—vja_ i Abdu 
Rahmana ibn el-Hasan el-Gazi-ja koje je Zijad žive 
zakopao. Ni Mejsama Tammara, Rušejda el-Hadžarija i 
Abdulaha ibn Jafara koji su razapeti. Na stotine je i na 
hiljade primjera koji pokazuju kako su muslimani umirali 
na Božijem putu, braneći svoja vjerovanja pred 
nevjernicima koji su im oduzimali živote. 

Ovi zaljubljenici istine nisu praktikovali takijju, jer je 
tako zahtijevalo njihovo vrijeme. Njihovo napuštanje 
takijje odbranilo je istinu i pokazalo lažnu pobožnost 
Muavije, Jezida, Zijada i Ibn Zijada. 

Kako bismo mogli zaboraviti događaje vezane Za 
šehadet Imama Huseina i njegovih drugova? I oni su, 
naravno, smatrali takijju nedopuštenom u takvim 
okolnostima, ali postoje druge situacije u kojima je ona 
obavezna ili situacije u kojima je ona. 

Prenosi se da je jednom lažni poslanik Musejlima, 
zarobio dvojicu muslimana, 1 natjerao ih da priznaju 
njegovo poslanstvo i poreknu poslanstvo Muhameda 
(s.a.v.a.). Jedan od njih je odbio i bio ubijen, ali je drugi 
prihvatio i bio pušten. Kad je to došlo do Časnog Poslanika 
(s.a.v.a.) rekao je: 'Prvi čovjek je požurio da stigne u 
džennet, a drugi čeka svoje vrijeme svoje smrti. Obojica 
će biti nagrađena.' 

O muslimani! Ne korite svoju braću zbog takijje. Neka 
Uzvišeni Bog na sve nas spusti svoj blagoslov 1 ujedini nas 
na pravom putu. Mir, Božija milost 1 blagoslovi na sve vas. 

BIOGRAFIJA PISCA 


Muhamed Husein Kašiful Gita rođen je u blizini 
Nedžefa (Irak) 1294. hidžretske godine (1877.) Njegov 
djed, šejh Džafer Kašiful Gita bio je najistaknutiji član 
porodice Kašiful Gita i vodeći merdža 1 učenjak početkom 
13. vijeka (p.H) među šiitskim muslimanima. Više 
njegovih potomaka, sinova i unuka u Iraku se smatra 
velikom ulemom i mudžtahidima. Njegov otac, šejh Ali, i 
njegov brat, šejh Ahmed, takođe su bili vjerski autoriteti 
(merdže). Članovi porodice Kašiful Gita više od jednog 
vijeka bili su zaduženi za hauzu (šiitsku medresu), koju je 
Muhamed Husein obnovio i unaprijedio. Biblioteka te 
hauze je jedna od najvećih biblioteka u Nedžefu koja čuva 
mnoge rijetke rukopisne knjige. 

Muhamed Husen pridružio se hauzi (medresi) u 
Nedžefu sa deset godina. Počeo je učiti arapsku 
književnost zajedno sa predmetima u hauzi. Sa 15 godina 
napisao je svoju prvu knjigu o svojim precima, pod 
nazivom Al-'Abagat al-'Anbariyya. Kada je imao 18 
godina, pohađao je studije fikh e haridž (napredne studije 
za titulu mudžtehida) kod ajetolaha Sejida Muhammeda 
Kazima Jazdija i ajetolaha Ahunda Horasanija. 

Tokom Prvog svjetskog rata, slijedeći fetve Sejida 
Muhammeda Kazima Jazdija protiv engleskih okupatora, 
Muhamed Husein pridružio se iračkim vojnicima u 
njihovim borbama. U svojoj biografiji opisao je bitke sa 
engleskim trupama, povlačenju Osmanlija i ustancima u 
Nedžefu, Karbali 1 Hili. 

Kašiful Gita bio je čest putnik u Iran, Indiju, Siriju i 
Egipat. Kada bi došao u neku zemlju, njeni vjerski 
autoriteti vođe i politički zvaničnici rado bi se sastajali s 
njim zbog njegovog utjecaja i ugleda među šiitskim 
muslimanima. 

Na jednom od putovanja u Siriju i Egipat sreo se sa 
sunitskim učenjacima i vjerskim intelektualcima koji su 
bili pokretači islamskog buđenja i pozivali na islamsko 
jedinstvo. Bio je pozvan 1932. godine na konferenciju u 
Kudsu u Palestini. U džamiji al-Aksa, kad je došlo vrijeme 
noćne molitve (jacije), kojoj su prisustvovali učenjaci i 
intelektualci različitih islamskih škola, uključujući Rašida 
Rida, Sejida Muhammeda Zabarah i šejha Nu'mana al- 
Uzmu i palestinskog muftiju, Amina Huseinija, tražili su 
od Kašiful Gite da bude imam džemat namaza. 

Kašiful Gita umro je na putovanju u Kermanšah, u 
Iranu, 18. zul kade 1373. p.H. (1954.). Njegovo tijelo je 
preneseno u Nedžef i sahranjeno nakon velike dženaze 
koja je klanjana u Nedžefu u poznatom groblju Vadiul 
Selam. Njegovi poštovatelji u različitim gradovima Irana, 
Iraka, Pakistana, Libana i mnogim drugim zemljama 
održali su komemoracije Za njega. 

